Boahiyaavahikannethi ulhemun kaamiyaabee aa hama ah dhiya 12 tharin - TrendingRED\n23 މޭ 2017 - 11:04\nކޮންމެ ތަރިއެއްވެސް އަދި ކާމިޔާބު ވެފައިވާ ކޮންމެ މީހެއްވެސް އެހިސާބަށް ވާޞިލުވެފައި ވަނީ ވަރަށް ބުރަ މަސައްކަތާއި އެކު އެވެ. އަދި ވަރަށް އުނދަގުލާއި ދަތިތަކާއި ކުރިމަތިލުމަށްފަހު އެވެ. އެއީ ކާމިޔާބު ވުމަކީ އެހާ ފަސޭހަ ކަމަކަށް ނުވާތީއެވެ.\nއެގޮތުން ބޯހިޔާވަހިކަން ނުލިބި ހުރެފައި ކާމިޔާބުވި 12 ތަރިއެއްގެ ވާހަކަ މި ލިޔުމުގައި ހިމަނާލާނަމެވެ.\n1. ޖެނިފާ ލޮޕޭޒް\nޖެނިފާއަށް 18 އަހަރުގައި ޖެނިފާ ނެށުންތެރިއަކަށް ވުމަށްޓަކައި އޭނާގެ މަންމަގެ ގެއިން ނިކުމެގެން އެކަނި އުޅެން ފެށިއެވެ. ނަމަވެސް ބޯހިޔާވަހިކަން ނެތުމުން އޭނާގެ ބޮޑު ކާމިޔާބީއާއި ހަމައަށް ދެވެންދެން އޭނާ ނިދާ އުޅުނީ ނަށާ ސްޓޫޑިއޯ ތަކުގައެވެ\n2. ސިލްވެސްޓާ ސްޓެލޯން\n"ރޮކީ" ފިލްމެގެ ކުރިން ސިލްވެސްޓާ ވަނީ ބޯހިޔާވަހިކަން ނުލިބިގެން 50 ޑޮލަރަށް އޭނާގެ ކުއްތާ ވިއްކާލާފައެވެ. ނަމަވެސް އެ ފިލްމް ގެ ސްކްރިޕްޓް ވިއްކާލުމަށްފަހު އޭނާވަނީ އޭނާގެ އެންމެ ގާތް އެކުވެރިޔާ ކަމުގައިވާ އެ ކުއްތާ 3000 ޑޮލަރަށް އަނބުރާ ގަނެފައެވެ.\nޖުވެލް އޭނާގެ ޒުވާޏް އުމުރުގައި އުޅެމުން އައީ ކާރެއްގެ ތެރޭގައެވެ. އަދި އޭނާގެ އެންމެ ފުރަތަމަ ލަވަ ރިކޯޑް ކުރުމުގެ ފުރުސަތާއި ހަމައަށް އޭނާ އުޅެފައި ވަނީ އެހެންނެވެ.\n4. ހެލީ ބެރީ\nހެލީ އެކްޓްރެސް އަކަށް ވެވެންދެން އުޅުނީ ބޯހިޔާ ކުރާނެތަނެއް ނެތިއެވެ. ނަމަވެސް އެކަޑަމީ އެވޯޑް ލިބުމާއި އެކު އޭނާވަނީ ކާމިޔާބީއަށް ވާޞިލުވެފައެވެ.\n5. ކްރިސް ޕްރެޓް\n"ކަރސްޑް ޕާޓް 3" އިން އޭނާއަށް ލިބުނު ކާމިޔާބީ ލިބެންދެން އޭނާ އުޅެފައި ވަނީ ހަވާއީގައި ވޭނެއްގެ ތެރޭގައެވެ\n6. ޖިމް ކެރީ\nޖިމް ކެރީ ސުކޫލުން ކެނޑުމާއި އެކު އޭނާ އާއި އޭނާގެ އާއިލާ ދިރިއުޅެމުން އައީ ވީޑަބްލިއު ބަހެއްގައެވެ. އަދި އުޅޭނެ ތަނެއް ނެތިގެން އޭނާގެ ދައްތައެއްގެ ގޭގެ ބޭރުގައި ޓެންޓް ޖަހައިގެން ވެސް ނިދި ކަމަށް ވެއެވެ.\n7. ޑރ. ފިލް\nއޭނާގެ ބައްޕަ ސައިކޮލޮޖީގެ އިންޓަރންޝިޕް އެއް ނިންމުމާއި ހަމައަށް އޭނާ ދިރިއުޅެފައި ވަނީ ކެންސަސް ސިޓީގައި ކާރެއްގެ ތެރޭގައެވެ\n8. ސޫޒީ އޯރމަން\n1973 ވަނަ އަހަރުގައި ބޯހިޔާވަހިކަމެއް ނުލިބުމުގެ ސަބަބުން އޭނާ ވަނީ4މަސް ވަންދެން ކާރެއްގެ ތެރޭގައި ދިރިއުޅެފައެވެ\n9. ޑެނިއަލް ކްރެއިގް\nޖޭމްސް ބޮންޑް ލަންޑަން ގައި އޭނާގެ ކާމިޔާބީގެ ކުރިން ވަނީ ޕާކް ތަކުގެ ބެންޗް ތަކުގައި ނިދާފައެވެ\n10. އެލާ ފިޓްޒްގެރާލްޑް\nއެލާގެ ކާމިޔާބީގެ ކުރިން އެލާ އުޅެފައިވަނީ ވަރަށް ދަތި ހާލެއްގައެވެ. އަދި 1934 ވަނަ އަހަރު ހަރލެމްގައިވާ އެޕޯލޯ ތިއޭޓަރުގައި އޭނާގެ ކާމިޔާބީގެ ކުލަވަރު ފެންނަންދެން އޭނާ އަކީ ބޯހިޔާވަހިކަމެއް ނެތް މީހެކެވެ.\n11. ހިލަރީ ސްވޭންކް\nފިލްމީ ތަރިއަކަށްވުމަށްޓަކައި ލޮސް އޭންޖަލަސް އަށް ބަދަލުވެގެން އޭނާއާއި އޭނާ މަންމަ ނިދާފައިވަނީ ކާރެއްގެ ތެރޭގައެވެ\n12. ކެލީ ކްލަރކްސަން\nއެމެރިކަން އައިޑަލްގެ ތަރިއަކަށް ވުމުގެ ކުރިން އޭނާގެ ލޮސް އޭންޖަލަސްގައި ހުރި އެޕާޓްމެންޓްގައި އަލިފާން ރޯވުމާއި ގުޅިގެން އޭނާ ދިރިއުޅެފައި ވަނީ ކާރެއްގެ ތެރޭގައެވެ


Highway Gai Pickup Eh Control Nukurevigen Nurahkaatheri Accident Eh Hingaifi - Vaguthu\n5 މަސް ކުރިން ( ޖޫން 16, 2019 )\nމާލެ އާއި ހުޅުމާލެ ގުޅުވައިދޭ ހައިވޭގައި ޕިކަޕެއްގެ ކުރީ ދެފުރޮޅު ފަޅައިގެންގޮސް ޕިކަޕް ކޮންޓްރޯލް ނުކުރެވުމުން ނުރައްކާތެރި އެކްސިޑެންޓެއް ހިނގައިފި އެވެ.\nފުލުހުން ވިދާޅުވީ ރޭ 2:14 ހާއިރު ހުޅުމާލެ އިން މާލެއަށް ދުއްވާފައި ދިޔަ ޕިކަޕެއްގެ ކުރީ ދެ ފުރޮޅު ފެޅި ކޮންޓްރޯލު ނުވެ، އެކްސިޑެންޓެއް ވެފައިވާ ކަމަށެވެ.\nރޭގެ އެކްސިޑެންޓްގައި ވެސް ހައިވޭ ރޯޑް ޑިވައިޑަރުގައި ޕިކަޕް ޖެހި ޑިވައިޑަރުތައް ވަނީ ހަލާކުވެފަ އެވެ. އަދި އެވަގުތު އެސަރަހައްދުން ދުއްވާފައި ދިޔަ އެމްޓީސީސީގެ ބަހެއްގައި ވެސް ޕިކަޕުން ޖެހި ބަހަށް ވެސް ވަނީ ގެއްލުން ވެފައެވެ.\nއެކްސިޑެންޓު ހިނގި އިރު ޕިކަޕު ދުއްވަން އިން މީހާ އަތުގައި ލައިސެންސް އޮތް ކަމަށް ފުލުހުން ވިދާޅުވިއެވެ. އެކްސިޑެންޓުގައި އެއްވެސް މީހަކަށް އަނިޔާނުވާ ކަމަށް ފުލުހުން މައުލޫމާތު ދެއްވައެވެ. މި އެކްސިޑެންޓު ފުލުހުން ދަނީ ތަހުގީގު ކުރަމުންނެވެ.\n?Breaking: Bridge mathee pick-up eh Malé aai vee kolhah baaru speed ga ahnanikoh control in nehti aneh lane ah furolhaalaifi pic.twitter.com/XnGRQvjcHT\n— #MvCrisis ?? (@MvCrisis) June 15, 2019\nރޭގެ އެކްސިޑެންޓްގައި ވެސް މަގުގެ ޑިވައިޑަރަށް ގެއްލުންތަކެއް ލިބުނު އިރު މީގެ ކުރިން ވެސް އެކި ފަހަރުމަތިން ތަފާތު އެކްސިޑެންޓްތަކުގައި ޑިވައިޑަރަށް ވަނީ ގެއްލުން ލިބިފައެވެ.\nއިންޑިއާގައި ހިނގި އެކްސިޑެންޓެއްގައި ދިވެހި އަންހެނަކަށް އަނިޔާ ވެއްޖެ\nނުރައްކާތެރި ކާރު އެކްސިޑެންޓެއްގައި އަންހެނަކު "ޗިސްޗިސް" ވާ މަންޒަރު...\nޖޫން 16, 2019 10:20\nމިއީ ގަސްތުގައި ހިންގާ ޖަރީމާ! ރައީސް ޔާމީންގެ ތަރައްޤީގެ ވަސް ފިލުވާލެވޭތޯ ރޭވިގެން ސަރުކާރުން ހިންގާ ޖަރީމަ! ކިތަންމެ ވަރެއްކުރިޔަސް މި ސަރުކާރަށް އެކަން ނުކުރެވޭނެ!\nއަނެންކާވެސް ނިދި ޖެހުނީބާ\nޖޫން 16, 2019 11:22\nދުއްވަން ވާނީ ފުރުޅު ފެޅުނަސް ކޮންޓްރޯލް ކުރެވޭ ވަރަށެވެ. ނަމަވެސް އެއާ ޚިލާފަށް މިހާރަކަށްއައިސް ވެހިކަލްތައް ދުއްވަނީ މަޑުން ދުއްވާފައި ދާއެއްޗަށްވެސް ނުރައްކާ ވާ ފަދަ ގޮތަކަށެވެ. އެއްވެސް އެނގުމެއްނެތި ބާރު ސްޕީޑްގައި އައިސް ވައަތްފަރާތުން ވެސް ކުރިއަރައިގެން ދަނީއެވެ. ސައިކަލް ލޭނުން ކާރު ވެސް ދުއްވަނީއެވެ. ކާރުލޭނުން ސައިކަލް ވެސް ދުއްވަނީއެވެ. ލަދެއް ޙަޔާތެއްވެސް ނެތީއެވެ.\nޖޫން 16, 2019 11:53\nދެފުރޮޅު އެކީގަ؟ އެ ކިހިނެއް ވީ ކަމެއްބާ؟!!\nޖޫން 16, 2019 14:21\nމައްސަލައަކީ ތިޔަވަރުގެ ކުރު ހައިވޭއެއްގާ މާމަތީ ސްޕީޑްގައި ދުއްވަން ހުއްދަދިނުން. ބްރިޖާއި ހައިވޭގައި ގަޑިއަކު 35 ކިލޯމީޓަރަށްވުރެ ބާރަށްދުއްވުން މަނާ ކުރަންވީ. އޭރުން ވަރަށްބޮޑުތަން ހައްލުވާނެ.


ނަޖާ (ދިހަ ވަނަ ބައި) – Esfiya\nފާޔާޒް ފުއާދަށް ހިއްވަރު ދިނުމުގެ ގޮތުން ކޮނޑުގައި ހިފާލިއެވެ. އަދި ހުރިހާ ކަމެއްވެސް މާތް ﷲގެ އިރާދަފުޅުން ރަގަޅު ވަމުންދާނޭ ކަމަށް ބުނުމަށްފަހު ހޮސްޕިޓަލުން ނުކުތުމަށް މިސްރާބު ޖެހިއެވެ.\nޖީބުގައިވާ ފޯނު ރިންގުވާން ފެށުމުން ފާޔާޒް ފޯނު ނެގިއެވެ. އެ ކޮޅުން އެގުޅީ ނާއިފެވެ. “ހަލޯ!… އަވަހަށް އާދެބަލަ…. މަށަށް މިއިންވެސްޓިގޭޝަންގެ ދެވަނަ ޓާގެޓް އެނގިއްޖެ….މަމީނީ ފަޔާޒް ކާރުކައިރީ…”\nފަޔާޒް ނާއިފްގެ ކޯލު ކަނޑާލުމަށްފަހު ހަލުވި ފިޔަވަޅުތަކެއްގައި ފަޔާޒުގެ ކާރު ޕާރކު ކޮށްފައިވާ ޒޯނަށް ދިޔުމަށް ހިނގައިގަތެވެ.\nރޭގަނޑުގެ ނިދިން މަޚްރޫމްވެފައި ފަޔާޒް ގެއްލިފައި އޮތީ ސީލިންގްގައި ހަރުކޮށްފައިވާ ފަންކާއަށް ބަލާށެވެ. ނިދޭތޯ ވަރަށް މަސައްކަތް ކުރިއެވެ. ނަމަވެސް ނިދޭގޮތެއް ނުވިއެވެ. މުޅި ދުވަސް ފަޔާޒް ހޭދަ ކުރީ ޝިޔާނާގެ ކޭސް އަނބުރާލެވޭނެ މަގެއް ފެނޭތޯއެވެ.\nފޭސްބުކް އަދި ޓްވީޓާއަށްވެސް ފޯނުން ވަންނަން އުޅެފައި ފޯނު ބޭއްވީ މުޅި ސޯޝަލް މީޑިޔާގަވެސް މި ދެކެވެނީ އެ ވާހަކަ ކަމުން، ބުނެދޭން ނޭނގޭ އުނދަގޫތަކެއް ހިތަށް މެދުވެރިވާތީއެވެ. ފަޔާޒް މިހާރު ކަންބޮޑުވަނީ ތިން ދުވަސް ފަހުން ބާއްވަން ހަމަޖައްސާ ނިއުސް ކޮންފަރެންސްގައި ދޭނެ ޖަވާބެއް އަދި ނޭނގޭތީއެވެ. އެނބުރެމުންދާ ފަންކާގެ ފިޔަތަކަށް ބަލަހައްޓައިގެން އޮއްވާ ފަޔާޒްގެ ދެލޮލަށް ނިދި ބަރުވެ ދެ ލޯ މެރިއްޖެއެވެ.\nއާދީއްތަ ދުވަސްކަމުން ހަފްތާ ބަންދުވި ދެދުވަހަށް ބަލާފައި މަގުތަކުގެ ކާރުބާރު ބޮޑުކަން ފާހަގަ ކުރެވުނެވެ. ފަޔާޒަށް އޮފީހަށް އާދެވުނު އިރު ހުރީ ހެނދުނު 8:45 ވެފައެވެ. އޮފީސް ކާޑު ނަގާ މެޝިންގައި ޖައްސާ ލުމަށްފަހު ކެބިންއަށް ދާން ހިނގައިގަތެވެ.\nހަމަ ނިދި ނުލިބޭތީ ފަޔާޒް ހުރީ ކޮފީއެއް ބޭނުންވެފައެވެ. ކެބިންގެ ދޮރު ހުޅުވާލުމަށްފަހު އެތެރެއަށް އެޅި ފުރަތަމަ ފިޔަވަޅާއި އެކު ތަފާތުކަމެއް ފާހަގަވިއެވެ. ފަޔާޒުގެ ގޮނޑީގައި މީހަކު އިށީނދެގެން އިނެވެ. އެމީހަކު އިނީ ގޮނޑި ފަހަތަށް އަނބުރައިގެން ކަމުން އެއީ ކާކުކަމެއް ނޭނގެއެވެ. ފަޔާޒް ހުރީ މިފެންނަ މަންޒަރުން އަޖައިބުވެ އަދި ވަރަށް ހިތް ހަމަނުޖެހިފައެވެ. އޭނާއަށް ނޭނގި އޭނާގެ ކެބިންތެރެއަށް މީގެކުރިން ދުވަހަކުވެސް މީހަކު ވަދެފައެއް ނުވެއެވެ.\nދަތްކުނި ވިކާލުމަށް ފަހު ފުންނޭވާއެއް ދޫކޮށްލުމަށް ފަހު އަހާލިއެވެ. “ތީ ކާކު؟…”\nފަޔާޒްގެ ބަރު އަޑުން މި ޢިބާރާތް އަޑުއިވިގެން އެ ގޮނޑީގައި އިން ޒުވާނާ ފަޔާޒާއި މޫނު ދިމާވާ ގޮތަށް ގޮނޑި އަނބުރާލިއެވެ. މޫނުމަތީގައި އެއްވެސް ހާސްކަމެއް ނެތެވެ. ލުއި ހިނިތުން ވުމަކާއި އެކީ އޭނާ ފަޔާޒްގެ މޫނަށް ބަލަހައްޓައިގެން ހުއްޓެވެ.\n“ކިހިނެއްވީ؟؟…. ފަޔާޒް ނައިސްގެން މީނީ…” ތުއި ގޮތަކަށް ވާހަކަ ދައްކަމުން ގޮނޑިން ތެދުވީ ވަރަށް ރީތި އަންހެން ކުއްޖެކެވެ.\nފަޔާޒަށް އެއީ ކާކުކަން އެނގުނެވެ. އޭނާ ހުރީ ވަރަށް ރީތިކޮށް ހެދުން އަޅާފައެވެ. އަތްކުރު ހުދު ގަމީހަކާއި، ކްރީމް ކުލައިގެ ސްކިނީއަކާއި އެކު ރަތްކުލައިގެ ހައިހީލްސަށް އަރާފައި ހުރި އިރު އެ ޒުވާނާ ވަރަށް ޗާލެވެ. އިސްތަށިގަނޑުވަނީ ދިވެހިން ބޮލުހުޅިޖަހާ ގޮތަށް އެއްފަރާތަށް މުޅި އިސްތަށިގަނޑު ގެންގޮސް އިސްތަށިގަނޑުގެ ކޮޅާހަމައަށް ގަތާލާފައެވެ.\nފަޔާޒުގެ ފަހަތުން އައިސް ދޮރާއި ހަމަކުރި ނާއިފް ހުރީ އެ ބީރައްޓެހި އަންހެން ކުއްޖާ ފެނި ވާނުވާ ނޭނގިފައެވެ. ހަމަ ޔަގީނުންވެސް އެއީ މީގެ ކުރިން ނާއިފް ދުށް ކުއްޖެއްނޫނެވެ. ހިތުގައި އެތައް ސުވާލުތަކެއް ފެންމަތި ވަމުން ދާތީ ނާއިފް ހުރީ ހިމޭނުން ވާނުވާ އެނގެންދެން ދޮރު ކައިރީ މަޑުކޮށްލައިގެންނެވެ.\nފަޔާޒް ކުރިއަށް ޖެހިފައި އެ ޒުވާނާއާއި ސަލާމްކޮށްލިއެވެ. “ރިފޫ…. އަހަރެން ހިއެއް ނުކުރަން ތިހާ އަވަހަށް އަންނާނެ ކަމަކަށް” ފަޔާޒު މިހެން ބުނުމުން ރިފްދާ ޖަވާބު ދިނެވެ. “ހޫން…. ހަމަ ކެތް ނުވެގެން މިއައީ… ފަޔާޒް ގުޅީމަ އެންމެ ސިކުންތެއްވެސް މަޑުކޮށްލަން ބޭނުން ނުވީ”\nފަޔާޒްއާއި އެ ޒުވާނާއާއި ދެމެދުގައި ވާ ގާތްކަން ފެނި ނާއިފަށް ހުރެވުނީ ބުނާނެ އެއްޗެއް ނޭނގިފައެވެ. ފާޔާޒްއާއި ސަމާސާކޮށް ވާހަކަ ދައްކާ ކުއްޖެއް ނުފެންނަތާ އެތަކެއް އަހަރުވެއްޖެއެވެ.\n“މީ ފަޔާޒް އިންނަން އުޅޭ ކުއްޖާތަ؟ މަ އިންޓްރޮޑިއުސްވެސް ކޮށްނުދޭ… ބަލާބަލަ…” ނާއިފް އެދެމީހުންގެ ވާހަކަ މެދުކަނޑާލީ އޭނާއަށް ކަމެއް ސިއްރުން ކުރާކަން އެނގިގެން ބޮޑާހާކާ ފަދަ ގޮތަކަށެވެ.\n“ހެހެހެ… އާން… ރިފްދާ މީ ނާއިފް… މަ އެބައުޅޭތަ މީހަކާ ނީންދެވިގެން…. މީ މަގޭ ވަރަށް ގާތް ފްރެންޑެއް…. މާލޭގަ ފުލުހުންގެ ތެރޭގައި މަސައްކަތް ކުރަނީ…. އަހަރެމެން ދެމީހުން އެކީގަ އޮސްޓްރޭލިޔާގަ ކިޔަވަން އުޅުނީ… އޭރުން ފެށިގެން ދެން ވަރަށް ކްލޯސް ފްރެންޑްސް…. ދޯ ރިފޫ…..” ފަޔާޒް ރިފްދާގެ ކުޑަ ތަޢާރަފެއް ދިނެވެ. އަދި ތިން އެކުވެރިން އެކީގައި ހެދުނުގެ ސަޔަށް ދިޔުމަށް ހިނގައިގަތެވެ.\nހެނދުނުގެ ނާސްތާއަށް ފަހު މޭޒުމަތީ ހުރި ތަށިތައް ސާނިޔާ ނެގިއެވެ. އޭރު މަތީނު އިނީ ސޯފާގައި ހަމަޖެހިލައިގެން، ދުފާ ތަބައް އުނގަށް ލައިގެން ދުފާށެވެ. މިހެން ހުއްޓާ މަތީނުގެ ފޯނު ރިންގުވާން ފެށުމުން މޭޒުމަތީ ތަބައް ބެހެއްޓުމަށްފަހު ބެލްކަންޏަށް ނުކުމެ ތުނބުގައި ސިނގިރޭޓެއް ޖަހާލުމަށް ފަހު ލައިޓަރ ނަގާ އެ ސިނގިރޭޓު ރޯ ކޮށްލިއެވެ. އަދި ފޯނު ނަގާ ކަންފަތުގައި ޖަހާލިއެވެ.\n“މަތީން…. މި އޮފީހުގެ ރިސެޕްޝަންގަޔާއި މާކެޓިންގް ބައިގައި މަސައްކަތް ކުރާނެ ދެ އަންހެން ކުދިން ވަރަށް ފަސޭހައިން ލިބިއްޖެ…. އެމީހުން ބުނީ ސެލެރީ އޯކޭޔޯ…. ޖީސީ ވެސް ހަދާފަ ތިބީ…. މިއަދުން ފެށިގެން އެކުދިން މިގެންނަނީ” ޝާޑަށް ހަވާލު ކުރި މަސައްކަތް ފުރިހަމަވުމުން މަތީނާ އެވާހަކަ އަވަހަށް ހިއްސާކޮށްލިއެވެ.\n“އޯކޭ…. އަދިވެސް މިއުޅެނީ ސާނީ ހަމައަކަށް ނޭޅުވިގެން…. ތިކޮޅުން ހުރިހާ ކަމެއް ޝާޑް ބަލަހައްޓަމުން ދޭ… މަ އޮފީހަށް ޖައްސާލާނަން ހަވީރު ވީމާ…” މިހެން ބުނެ މަތީނު ފޯނު ކަނޑާލިއެވެ.\nމަތީނު އިނީ ވަރަށް ފުން ޚިޔާލެއްގެ ތެރެއަށް ގެއްލިފައެވެ. އަވަސް އަވަސްކޮށް ސިނގިރޭޓް ދަމާ ހުސްކޮށްލިއެވެ. އަދި ބެލްކަނިން ބޭރަށް ފިލްޓަރ ބުރި ހޫރާލުމަށް ފަހު ފޯނު ނަގާ ނަންބަރަކަށް ޑަޔަލް ކުރިއެވެ.\nއެކޮޅުން ފޯނު ނެގުމުން، ވަރަށް ހޫނު ގަދަކޮށް އެފޯނު ކޯލުގައި މަތީން ހުރިއިރު ފޯނުގައި ހުރެގެން ދައްކަމުން ދިޔަ ވާހަކަތައް ސާފުކޮށް އަޑު އިވޭ ހިސާބުގައި ސާނިޔާ ހުއްޓެވެ. އިވެމުން ދިޔަ ވާހަކަ ތަކުން ސާނިޔާއަށް އުނދަގޫތަކެއް ވާން ފެށިކަހަލައެވެ.\nފޯނު ބޭއްވުމަށްފަހު މަތީނު ގޭތެރެއަށް ވަންނަން އެނބުރިލި އިރު ކުރިމަތީގައި ކަޅިޖަހާނުލާ ބަލަހައްޓައިގެން އިން ސާނިޔާ ފެނުމުން ކަންބޮޑުވިއެވެ. ސާނިޔާގެ ލޮލުތެރޭން ކަރުނައިގެ ވިދުން ފެންނަން ހުއްޓެވެ.\n“ސާނިޔާ….. މިހުރިހާ ކަމެއްވެސް އަހަރެން މިކުރަނީ އަހަރެންނަށް ވިސްނޭ އެންމެ ރަގަޅަކަށް….. ސާނިޔާ ހާސްނުވޭ…. އަހަރެން މި އާއިލާއަށް ދެރަގޮތެއް ވިޔަކަ ނުދޭނަން” ސާނިޔާ ހިތް ހަމަޖައްސައިދޭން މަތީނު ވަރަށް މަސައްކަތް ކުރިއެވެ.\nސާނިޔާ އިސްއޮބާލުމަށް ފަހު އޭނާގެ ކޮޓާރިއާއި ދިމާލަށް މިސްރާބުޖެހިއެވެ. ކާމޭޒާއި އަރާ ހަމަވުމުން ފިޔަވަޅު މަޑުކޮށްލިއެވެ. މޭޒުމަތީ ހުރި ވަޅިސެޓަށް ބަލަން ހުރުމަށް ފަހު އެ ވަޅި ސެޓު ނަގާ ބަދިގޭ ސިންކާ ދިމާލަށް ހޫރާލިއެވެ. މަތީނަށް މި މަންޒަރު ފެނުމުން ސާނިޔާއާއި ހަމައަށް ދުވެފައި އައެވެ. މަތީނަށް ސާނިޔާއާއި އަރާ ހަމަ ނުކުރެވެނީ ސާނިޔާ ދުވެފައިގޮސް އޭނާގެ ކޮޓަރިއަށް ވަދެ ބާރަށް ދޮރުފަތް ޖެހިއެވެ.\nކޮޓަރި ތަޅުގައި އައިސް މަތީނު ހިފާލިއެވެ. ދޮރު ހުރީ ތަޅުލާފައި ކަމުން މަތީނު ޖެހުނީ ސާނިޔާ ދޮރު ހުޅުވާނެ އިރެއްގެ އިންތިޒާރުގައި ބޭރުގައި މަޑުކުރާށެވެ.\nމިއަދަކީ މި ހާދިޘާ ހިނގި ފަހުން ތިންވަނަ ދުވަހެވެ. މުއާޒުގެ މަރުގެ ވާހަކައަކީ ޓީވީގެ އެކި ޗެނަލްތަކުގެ ފަލަ ސުރުޚީގައި ދެކެވެމުން އަންނަ މަޝްހޫރު ބިރުވެރި ހާދިޘާއެކެވެ. ދޭ ދޭ ދެމީހެއް ޖުހުނަސް މިހާރު ދެކެވެނީ މުއާޒް މަރާލެވިފައިވާ ރަހުމްކުޑަ ގޮތުގެ ވާހަކައެވެ. މިފަދަ ޢަމަލެއް އަންހެނެއް ކޮށްފައިވާތީވެ އެންމެންވެސް ތިބެނީ ހައިރާންވެ އަންތަރީސް ވެފައެވެ. ރާއްޖޭގައި މީ މިފަދަ ހާދިޘާއެއް ދިމާވި ފުރަތަމަ ފަހަރުކަމަށް ވާތީވެ، ގިނަ ބައެއްގެ އަމާޒަކަށް ވެގެންދަނީ ތަޙުޤީޤު ކުރުމަށް ފަހު ފުލުހުންގެ ޖަވާބަށެވެ.\nފަޔާޒު ހުރީ އޭނާގެ ކެބިން ތެރޭ މި އިންވެސްޓިގޭޝަންގެ ޓީމާއި އެކު ހިނގާ މަޝްވަރާ ބައްދަލުވުމެއްގައެވެ. ބައްދަލުވުން ނިންމާލުމަށްފަހު ޕްރިންޓް ކުރެވިފައިވާ ގަނޑުތަކެއް ދެ ފައިލަށް ލައްވާލުމަށް ފަހު ފަޔާޒަށާއި ނާއިފަށް އައިންތު ދިއްކޮށްލިއެވެ. އެއަށްފަހު މި ޓީމްގައި ހިމެނޭ ފަސް ޒުވާނުން އެކީގައި ހިނގައިގަތީ ޕޮލިސް ހެޑް ކުއާރޓާސްގައި ހުންނަ ކޮންފަރެންސް ރޫމާއި ދިމާލަށެވެ.\nކޮންފަރެންސް ރޫމްގެ ދޮރު ހުޅުވާލި ވަގުތު އެތެރޭގައި ތިބި މީހުންނަށް ފަޔާޒް ކަޅި ހިންގާލިއެވެ. ދޮރާއި ދިމާލަށް ހުރީ ފަޔާޒްމެން އިށީނުމަށް މޭޒާއި ގޮނޑި ޖަހާފައެވެ. މިޓީމް ތިބުމަށް ހަމަޖެހިފައިވާ ގޮނޑިތަކުގެ ކުރިމައްޗަށް ވާ ގޮތަށް ޖަހާފައިވާ ގޮނޑިތަކުގައި ގިނަ އަދަދެއްގެ ރިޕޯޓަރުންނާއި ނޫސްވެރިން އިށީނދެގެން ތިއްބެވެ.\nއިށީނުމަށް ހަމަޖެހިފައިވާ ގޮނޑިތަކުގައި އިށީނީ ފަޔާޒާއި ނާއިފެވެ. އައިންތުއާއި ފަޒްނާ އަދި ރިފްދާ މަޑުކޮށްލީ އެއް ފަރާތެއްގައެވެ. މޭޒުގައި ހަރުކުރެވިފައިވާ މައިކް ސްޓޭންޑާއި ކައިރި ވެލަމުން ފަޔާޒް ރިފްދާއަށް ބަލާލިއެވެ. ހިތްވަރު ދިނުމުގެ ގޮތުން ރިފްދާ ބޯޖަހާލުމަށް ފަހު ހިނިތުންވެލިއެވެ.\n“އަޅުގަނޑުމެންގެ އިންވެސްޓިގޭޝަން ޓީމް، މި ބައްދަލުކޮށްލީ ތިޔަ ބޭފުޅުންނަށް މުޙައްމަދު މުއާޒް މަރާލިކަމަށް އިއުތިރާފްވުމުން ހައްޔަރު ކުރެވުނު އާމިނަތު ޝިޔާނާ ފުއާދުގެ ތަޙުޤީޤު މަރުހަލާ އޮތް ހިސާބެއް ތިޔަ އެންމެހާ ބޭފުޅުންނާއި ހިއްސާކޮށްލުމަށް….” ފުލުހުންގެ މީޑިޔާ އޮފިސަރ ވާހަކަ ދައްކަން ފެއްޓިއެވެ.\n“ދެން އަޅުގަނޑު މިހަވާލު ކޮށްލަނީ މި ތަޙުޤީޤު މަރުހަލާގައި އިސްކޮށް ހަރަކާތް ތެރިވާ ޑިޓެކްޓިވް އޮފިސަރ، އަޙްމަދު ފަޔާޒަށް” މީޑިޔާ އޮފިޝަލް މިހިސާބަށް ބުނުމުން ފަޔާޒް ކަރުކެހިލުމަށް ފަހު ވާހަކަ ދައްކަން ފެށިއެވެ.\n“ޝިޔާނާ މިކަން ކުރިގޮތުގެ ބަޔާނެއް ދީފައިވޭ، މި މައްސަލަ ޕީޖީއަށް އަދި ނުފޮނުވެނީސް ޝިޔާނާގެ ޞިއްޙީ ޙާލަތު ގޯސްވެ އެކަމުގެ ސަބަބުން އޭނާއަށް ދޭންޖެހޭ ފަރުވާ ސަރުކާރުގެ ފަރާތުން ދެމުން މިދަނީ…. ލިބިފައި ހުރި ހެކިތަކުން އުފެދޭ އިތުރު ސުވާލުތަކެއް ހުރި ނަމަވެސް… މަސައްކަތް މިހިސާބަށް ދިޔަ އިރު މިވަނީ ހުއްޓުމަކަށް އައިސްފައި… ޝިޔާނާ ހޭ އަރަންދެން އަދި މި މަޑުކޮށްލަނީ….” ފަޔާޒު މިހިސާބަށް ވާހަކަ ހުއްޓާލުމުން ދެން ވާހަކަ ދައްކަން ފެއްޓީ ނާއިފެވެ.\n“މި ހިއްސާ ކޮށްލެވުނީ މިހާރު ކަންތައް ގޮސް ފައިވާ ހިސާބު… އިތުރު ސުވާލެއް އެބަ އޮތްތޯ؟…”\nކުރިމަތީގައި އިށީނދެގެން ތިބި ސާޅީސް މީހުންގެ ތެރެއިން ތިން މީހަކު އަތް އުފުލާލިއެވެ. އެވަގުތު ނާއިފް އެންމެ ކުރީ ސީޓުން ސުވާލުކުރުމަށް އެދިގެން ހުރި ޒުވާނާއަށް ފުރުސަތު ދިނެވެ.\n“ޝިޔާނާއަކީ މީހަކާއި އިނދެގެން،4އަހަރުގެ ކުއްޖެއްވެސް ހުރި އަންހެނަކަށް ވެފައި…. އެގެޔާ ހިސާބަށް އެޒުވާނާއަށް ދެވިފައި އޮތުމުންނާއި،… ޝިޔާނާއާއި މުއާޒާ ދެމެދުގައި އޮތް ގުޅުމަކީ އުފެދޭ ވަރަށް ބޮޑު ސުވާލެއް…”\nފަޔާޒް އޭނާގެ އަތުގެ އިނގިލިތައް މުއްކަވާލިއެވެ. އަދި ޖާވާބު ދިނުމަށް މައިކާއި ކައިރިވެލިއެވެ. “އާން… އޭނާގެ4އަހަރުގެ ކުއްޖެއް ހުރޭ… މުއާޒަކީ ޝިޔާނާގެ ފިރިމީހާ މަތީނުގެ އެކުވެރިއެއް… މި ގުޅުން ފިޔަވާ އިތުރު ގުޅުމަކާ ބެހޭ ގޮތުން މަޢުލޫމާތެއް އަދި ނުލިބޭ….”\n“ޝިޔާނާ އަކީ މަސްތުވާތަކެތި ބޭނުން ކުރާ ކުއްޖެއްތޯ؟” ދެވަނަ ސުވާލު ކުރީ ނޫސްވެރިންގެ ސަފުގެ އެންމެ ފަހަތުގައި ހުރި އަންހެން ރިޕޯޓަރެކެވެ.\n“ޝިޔާނާ ހައްޔަރުކޮށްގެން ގެންދިޔުމަށްފަހު ހެދި އެއްވެސް ޓެސްޓަކުން މަސްތުވާ ތަކެއްޗަށް ޕޮސިޓިވް ވެފައެއް ނެތް…. އަދި އެ އެޕާރޓްމަންޓް ޗެކްކޮށް ބެލިބެލުމުންވެސް އެކަހަލަ އެއްވެސް އެއްޗެއް ފެންނަން ނެތްކަން ފާހަގަ ކޮށްލަން…” ދެވަނަ ސުވާލަށް ވެސް ޖަވާބު ދިނީ ފަޔާޒެވެ.\n“ޝިޔާނާއަށް ސިއްހީ ފަރުވާ ބޭނުންވީ ކޮންކަހަލަ ކަމަކާއި ގުޅިގެންތޯ؟”\nމިސުވާލުކުރުމާއި އެކު ފަޔާޒް ގަނޑުވި ކަހަލައެވެ. ފަޔާޒަށް ޖަވާބުދޭން ވަރަށް އުނދާގޫވިއެވެ. މިކަން ނާއިފަށް ފަހާގަވުމުން ލަސްނުކޮށް އެ ސުވާލަށް ޖަވާބު ދިނެވެ.\n“ޝިޔާނާ އަށް ވަނީ ސްޓްރޯކެއް ޖެހިފައި…. މިހާރު މިދަނީ އެކަމަށް ހަދަން ޖެހޭ ޓެސްޓުތަކާއި މެޑިކަލް އެހެނިހެން ފަރުވާ ދެމުން…. އަދި ޝިޔާނާ ހޭ ނާރާތީވެ މިކަމަށް އަދި އެއްޗެކޭ ބުނަން ވަރަށް އުނދަގޫ….”\nނާއިފް މި ބައްދަލުވުން ކުރުކޮށްލަން ނިންމިއެވެ. “އިތުރު ސުވާލެއް ނެތިއްޔާ ދެން މިހިސާބުން މި ކޮންފަރެންސް ނިންމާލާނަން… އިތުރު މަޢުލޫމާތު ލިބެމުން ދާ ވަރަކަށް ތިޔަ ބޭފުޅުންނާ ހަމަ މިމާހައުލުން ބައްދަލު ކޮށްލާނެ ވާހަކަ ދަންނަވާލަމުން މިއަދުގެ މި ނިއުސް ކޮންފެރެންސް މި ނިންމާ ލަނީ… މިތަނަށް ވަޑައިގެންދެއްވި ހުރިހާ ރިޕޯޓަރުންނާއި ނޫސްވެރިންނަށް ވަރަށް ބޮޑަށް ޝުކުރިއްޔާ….”\nވާހަކަ ނިންމާލުމަށް ފަހު ދެމީހުން އެކީގައި އެ ކޮންފަރެންސް ރޫމުން ނުކުތެވެ. އައިންތު މެންވެސް ފަޔާޒާއި އެކު ކެބިނަށް ދިޔުމަށް ފަހަތުން ހިނގައި ގެތެވެ.\nކޮންފަރެންސް ނިމުމަށްފަހު ފަޔާޒްގެ ބޮލުގައި ރިހޭތީ މިސްރާބުޖެހީ ހޮސްޕިޓަލަށް ދިއުމަށެވެ. ކާރު ޕާކު ކުރުމަށްފަހު ހޮސްޕިޓަލަށް ދާން މަގު ހުރަސް ކުރި ވަގުތު ހޮސްޕިޓަލާ ކުރިމައްޗަށް ހުރި ދުވާރު މަތީ ފުއާދު މީހަކާއި ވާހަކަ ދައްކަން ހުރި މަންޒަރު ފެނުނެވެ. މަގު ހުރަސް ކޮށްލުމަށް ފަހު ކައިރީގައި ހުރި ގުލްޗަންޕާ ގަސް ދޮށުގައި މަޑުކޮށްލިއެވެ. ޖީބުގައިވާ ފޯނު ނަގާ އެއާކުޅެން ހުރީ ފުއާދު އެކަހެރިވާނެ ވަގުތެއްގެ އިންތިޒާރުގައެވެ.\nފުއާދާއި ވާހަކަ ދައްކަން އިނީ ފުއާދާއި ދާދި އެއް އުމުރެއްގެ ފިރިހެނެކެވެ. އެމީހާގެ ވާހަކައިގެ އަޑު ގަދަވެ ފުއާދާއި ދިމާލަށް އަތް އުކާ ހަރުކަށި ބަސްތައް ބުނަން ފެށުމުން ފަޔާޒް ފޯނު ޖީބަށްލާ އެ މަންޒަރަށް ސަމާލުކަން ދިނެވެ. އަދި މަޑު މަޑުން ހިނގާފައި އައިސް އެމީހުންނާއި އަރާ ހަމަކުރިއެވެ.\n“އަހަރެންގެ ހުރި ހަމަ އެކަނި ފިރިހެން ދަރި ވިއްޔަ އޭނަ އެ މަރާލީ…. ޝިޔާނާއަށް އަހަރެން ބޭނުމީ މަރަށް މަރުގެ ބަދަލު ހިފަން…. ފުއާދާއި މަތީނުގެ ގާތްކަމާއި އެކުވެރިކަމަށް އަހަރެން ޤަދަރު ކުރަން… އެކަމަކު…. ދެން އަހަރެންނަށް ދުވަހަކުވެސް ތި އާއިލާއަށް ހިތް ހެވެއް ނުވެވޭނެ….. އެހާ ރަހުމް ކުޑަ ގޮތަކަށް އިންސާނެއްގެ ފުރާނަ ނަގާލާނީ ހާދަ ނުބައި ވީމައޭ….” މިހިސާބަށް ބުނެ އެމީހާ ފުރަގަސްދީ ހިނގައިގަތެވެ. އެމީހާގެ ވާހަކަތަކުން އެއީ މުޙައްމަދު މުއާޒްގެ ބައްޕަކަން ފަޔާޒަށް އޮޅުން ފިލިއެވެ.\nފުއާދުގެ ލޮލަށް ކަރުނަ ޖަމާވެ ބަރާވަމުން ދާ މަންޒަރު ފަޔާޒަށް ފެނުނެވެ. ލޮލުތެރޭގައި ވިދާ ބަބުޅަމުން ދާ އެ ކަރުނަތައް ހިފަހައްޓަން ފުއާދު ކިތަންމެ ބޭނުންވިކަމުގައި ވިޔަސް އެ ކަރުނަތައް ލޮލުގެ ދެމިޔަކަނުން އޮހޮރިގަތީ އެއްވެސް ހިފެހެއްޓުމެއް ނެތިއެވެ. ފުއާދުގެ ކޮނޑުގައި ހިފައިގެން ފަޔާޒު މިސްރާބު ޖެހީ އޭނާ ގޮވައިގެން ހޮސްޕިޓަލް ތެރެއަށް ވަނުމަށެވެ. ފުއާދުގެ އަގައިން ބަހެއް ބޭރުވީ އެމީހުންނަށް އައި.ސީ.ޔޫ ކުރިމައްޗަށް އާދެވުމުންނެވެ.\n“ދެން އެންމެ ރަގަޅު ކޮއްކޮ ދިޔަޔަސް…. ބޭބެ މިތާ މަޑުކޮށްލާނަން…” ފުއާދު މިހެން ބުނުމުން ފަޔާޒް މަޑުނުކޮށް ހިނގައިގަތީ ޝިޔާނާ އެނދުމަތި ކުރެވިފައިވާ ކޮޓަރިއާއި ދިމާލަށެވެ.\nޝިޔާނާގެ ހާލު އަދިވެސް ހަމަ އެފަދައެވެ. ކިރިޔާ ލޯހުޅުވި، ހޭ އަރާ އިރަށް ސްޓްރޯކު ޖެހެނީއެވެ. އެހެން ކަމުން މިހާރު ޝިޔާނާ ބާއްވަނީ ނިދާ އިންޖެކްޝަން ޖަހާ ނިންދަވާފައެވެ. ފަސް ދުވަސް ވުމުން ކުރިން ކުރި ހުރިހާ ސްކޭންތަކާއި ޓެސްޓުތައް ތަކުރާރު ކުރުމަށް ޑޮކްޓަރުން ބުނެފައިވެއެވެ.\nކޮންމެ ދުވަހަކު ފަޔާޒް އެއްގަޑިއިރުގެ ވަގުތުކޮޅެއް ޝިޔާނާ އެޑްމިޓް ކުރެވިފައިވާ ކޮޓަރީގައި ހޭދަކުރެއެވެ. މަންޒަރު ބަލަން އުނދަގޫވިޔަސް، އޭނާ ބޭނުންވަނީ ހުރިހާ ވަގުތެއްގައިވެސް ޝިޔާނާ ގާތުގައި މަޑުކުރާށެވެ. ޓެސްޓުތައް ތަކުރާރުކޮށް އޭގެން ލިބޭނެ ނަތީޖާއެއްގެ އިންތިޒާރުގައެވެ. ޝިޔާނާގެ ދުލުން އެ ޙާދިޘާ ހިނގިގޮތް އަޑު އަހާލަން ބޭނުންވާތީއެވެ. ޝިޔާނާ މި މުސީބާތުން މިންޖުކުރާށެވެ.\nVarah furihama. Thakolheh kuru\nVrh reethii mi part vex…\nHiyvaru mi bahugai innaanee thaa sukuneh.. Alif sukuneh noon\nMuaaz maraaly kihineh kameh genes dheefa eh nei.. rahum kuda ey kiyaafa nimmaalumuge badhalugai sifa koh dhinun himenumah edhen\nAwsum…waittin for next episode..\nepisode9ah vueh mi bai dhiguvaane… kiyaa hithun hureema kuruhen heevanee hen lafaa kurevenee… 🙂 enjoy reading\nmuaaz maraalaagen eulhenee shaaniyaahen heevaneee…. ?????????\nZai ah vex heevanii thihen..\nv rythi BT susspence Maaa dhigy\ndn mihaaru kudakoh readers ah vaanuvaa angaalaba…mibuny wat hpnd actually…\nWhen is the next part. Vahaka varah interesting ??\nހިތާމަ އެހެނިހެން މަޖާ ލޯބި March 14, 2020\nއެރޭ ލިބުނު ފިނިފެންމާ – 6\nލޯބި April 10, 2013


SunOnline: Thinadhoo ah adhives ehkoh karantu nulibey\nތިނަދުއަށް އަދިވެސް އެއްކޮށް ކަރަންޓު ނުލިބޭ\nއަހުމަދު ޖައިޝަން 21 Dec 2020, 20:59\nތިނަދޫ އިންޖީނުގެ: އެ ރަށުގެ އިންޖީނުތައް ހުއްޓި ކަރަންޓް ކެނޑިފައި ވަނީ ފަތިހު 3:15 އެހާއިރު -- ގާފު ފޮޓޯ/ ޝުއާއު ހަނީފް\nގދ. ތިނަދޫ އިންޖީނު ގޭގައި ހުރި އިންޖީނުތަކަށް ދިމާވި ޓެކްނިކަލް މައްސަލައަކާ ގުޅިގެން އެ ރަށުން ކަރަންޓު ދިޔުމަށްފަހު އަދިވެސް މުޅި ރަށަށް އެއްކޮށް ކަރަންޓު ދެވޭގޮތް ވެފައި ނުވާ ކަމަށް ކައުންސިލުން ބުނެފިއެވެ.\nމުޅި ތިނަދޫއިން ކަރަންޓް ކެނޑުނީ ރޭ ފަތިހު 3:15 އެހާކަންހާއިރު އިންޖީނަކަށް ދިމާވި މައްސަލައަކާ ގުޅިގެން އޮޓަމެޓިކް މޮޑިއުލްތައް ފޭލްވުމާ ގުޅިގެންނެވެ.\nއެކަމާ ގުޅިގެން މިރޭ ސަން އަށް މައުލޫމާތު ދެއްވަމުން ތިނަދޫ ކައުންސިލުގެ މެމްބަރު އިބްރާހީމް އަސްއަދު ވިދާޅުވީ ރޭގެ ފަތިހު ކަރަންޓު ދިޔުމަށްފަހު ރަށަށް ކަރަންޓު ދޭން ފަށާފައިވަނީ ހަވީރު ކަމަށެވެ. އެހެންނަމަވެސް މުޅި ރަށަށް އަދިވެސް އެއްކޮށް ކަރަންޓު ދެވިފައި ނުވާ ކަމަށް އޭނާ ވިދާޅުވިއެވެ.\n"ރަށުގެ އެއްބަޔަށް ކަރަންޓު ދީފައި ދޮޅު ގަޑިއިރު ބެހެއްޓުމަށްފަހު އަނެއް ބަޔަށް ދޮޅު ގަޑިއިރަށް ކަރަންޓު ދީގެން މެނޭޖުކުރަމުން މި ދަނީ މިވަގުތަށް،" އަސްއަދު ވިދާޅުވިއެވެ.\nރަށަށް ދިމާވި ކަރަންޓުގެ މައްސަލަ އަދިވެސް އެއްކޮށް ހައްލު ނުވާ ކަމަށް އޭނާ ވިދާޅުވިއެވެ. އެހެންނަމަވެސް އިންޖީނަށް ދިމާވި މައްސަލަ ހައްލުކުރުމަށް ބަޔަކު ރަށަށް ގޮސް މިހާރު ހަރަކާތްތެރިވަމުންދާ ކަމަށާއި މައްސަލަ ކޮންމެވެސް ވަރަކަށް ރަނގަޅު ވެފައިވާ ކަމަށް އޭނާ ފާހަގަކުރެއްވިއެވެ.\nއިންޖީނު ހައްލުކުރުމުގެ މަސައްކަތް ކުރި ނަމަވެސް އެ މައްސަލަ ހައްލުކޮށް މުޅި ރަށަށް އެއްކޮށް ކަރަންޓު ދޭން ފެށޭނެ ވަގުތެއް އަދި ބުނަން ނޭނގޭ ކަމަށް އަސްއަދު ވިދާޅުވިއެވެ.\nއެ ރަށުން ކަރަންޓު ދިޔައީ އިންޖީނު ގޭގައި އަލިފާނުގެ ހާދިސާއެއް ހިނގުމުގެ ސަބަބުން ކަމަށް އަޑުފެތުރިފައިވެއެވެ. އެހެންނަމަވެސް އެރަށުގައި ކަރަންޓުގެ ހިދުމަތް ފޯރުކޮށްދޭ ފެނަކަ ކޯޕަރޭޝަނުން އެވާހަކަ ވަނީ ދޮގުކޮށްފައެވެ.\nމީގެ ކުރިން 2016 ވަނަ އަހަރު ތިނަދޫ އިންޖީނުގޭގައި އަލިފާން ރޯވެ އަނދާހުލިވުމުގެ ސަބަބުން ފަސް ދުވަސް ވަންދެން އެ ރަށުން ކަރަންޓް ކެނޑިފައި ހުއްޓެވެ.\nތިނަދޫއިން ކޮވިޑް19ގެ އިތުރު ކޭސްތަކެއް ފެނިއްޖެ\nއާ ކޮވިޑް ކޭސްތަކަކާ އެކު ތިނަަދޫ އަނެއްކާ ބަންދުކޮށްފި\nތިނަދުއިން 300 ސާމްޕަލް، އިތުރު ކޭސްއެއް ނުފެނޭ


Venus ga alien inn ulhey kamuge hekithakeh - One Online\nވީނަސްއިން ފެނުނު ފޮސްފައިން ގޭސް ---\nވީނަސްގައި އޭލިއަނުން އުޅޭ ކަމުގެ ހެކިތަކެއް\nވީނަސްގައި އޭލިއަނުން އުޅޭކަމުގެ ހެކިތަކެއް ސައިންސްވެރިންނަށް ހޯދިއްޖެއެވެ.\nކާޑިފް ޔުނިވަސިޓީގެ ޕްރޮފެސަރު ޖޭން ގްރީވެސްގެ ދަށުން ބައިނަލްއަގުވާމީ އެސްޓްރޮނޯމާސް ޓީމަކުން ވީނަސްގެ ވިލާތަކުން "ފޮސްފައިން" ގޭހުގެ އަސަރުތައް ފެނިފައިވާ ކަމަށް ބުނެފައެވެ. ފޮސްފައިން އަކީ ދިރުން ނެތް ތަނަކުން ނޫނީ ނުފެންނާނެ ވަރަށް ނާދިރު ގޭހެކެވެ.\nފޮސްފައިން މޮލިކިއުލްގައި އެކުލެވެނީ ހައިޑްރޮޖެން އަދި ފޮސްފަރަސް އެޓަމްސްއެވެ. ފޮސްފައިން ފުރަތަމަ ފެނިފައިވަނީ ޖެމްސް ކްލާކް މެކްސްވެލް ޓެލެސްކޯޕު އަކަށް ހަވާއީގައި ހުންނަ މައުނާ ކިއާ ކައިރިންނެވެ.\nވީނަސްގައި "ފޮސްފިން" ގޭސް ހުރިކަން ކަށަވަރުކަމަށް ދިރާސާ ކުރި ސައިންސްވެރިން ބުނެއެވެ. ދިރާސާގައި ބައިވެރިވި ސައިންސްވެރިން ބުނާ ގޮތުގައި މި ދިރާސާގެ ސަބަބުން މިހާރު ވީނަސް އާ ގުޅޭ ގޮތުން ކުރަމުން އަންނަ ދިރާސާތައް އިތުރު ހަރުފަތަކަށް ދާނެއެވެ.\nއެގޮތުން އެ ދިރާސާ ކުރިއަށް ގެންދިޔަ ސައިންސްވެރިން ބުނީ ވީނަސްގައި ދިރުމެއް ވާކަން ސައްތައިން ސައްތަ ސާބިތު ނުވާ ކަމަށެވެ. އެހެންނަމަވެސް ވީނަސްގައި ދިރުމެއް ވާކަމަށް ބުނުމުގެ ފުރުސަތު ލިބޭ ހެކިތަކެއް ހޯދިއްޖެ ކަމަށެވެ.\nގުޅޭ ޓެގު ސައިންސް\nމިއީ މިހާތަނަށް އިރާ އެންމެ ކައިރިން ނަގާފައިވާ ފޮޓޯ\nމީގެ 50،000 އަހަރު ކުރިން ގިނިހިލައެއް ވެއްޓި އިންޑިއާ ގައި އުފެދިފައިވާ ކޯރު ފިޔާތޮށި ކުލައަށް ބަދަލުވެއްޖެ\nޣިޔާސުއްދީން ސްކޫލުގައި ސްޕޭސް ސައިންސް ޕްރޮގްރާމެއް ފަށަނީ


މިއަދުގެ ކޯވިޑް ޕޮޒިޓިވް ޢަދަދު 100އިން ދަށް\nރާއްޖެއިން އިތުރު 94 މީހުން ކޯވިޑަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ، (އެޗް.ޕީ.އޭ)އިން ޢާއްމުކޮށްފައިވާ އެންމެފަހުގެ ތަފާސްހިސާބުތައް ދައްކާގޮތުން ފާއިތުވި 24 ގަޑިއިރުތެރޭގައި 94 މީހަކު ވަނީ ކޯވިޑަށް ޕޮޒިޓިވްވެފައެވެ. މީގެތެރޭގައި ހިމެނެނީ މާލެ ސަރަޙައްދުން ޕޮޒިޓިވްވި 20 މީހުންނާއި، އަތޮޅުތަކުގެ ރަށްރަށުން ޕޮޒިޓިވްވި 68 މީހުންނެވެ. އަދި ރިސޯޓްތަކުން ޕޮޒިޓިވްވި6މީހަކުވެސް މީގެތެރޭގައި ހިމެނެއެވެ.\nއަލަށް ބައްޔަށް ޕޮޒިޓިވްވި މީހުންނާއެކު ރާއްޖެއިން ކޯވިޑަށް ޕޮޒިޓިވްވި މީހުންގެ ޖުމްލަ ޢަދަދުވަނީ 85،932އަށް އަރާފައެވެ. އަލަށް ބައްޔަށް ޕޮޒިޓިވްވި މީހުންނާއެކު އެކްޓިވް ކޭސްތަކުގެ އަދަދުވަނީ 1،231 އަށް އަރާފައެވެ. މީގެތެރެއިން މެޑިކަލް ފެސިލިޓީތަކުގައި އެޑްމިޓްކޮށްގެން ފަރުވާދެމުން އަންނަނީ 16 މީހަކަށެވެ.\nވޭތުވެދިޔަ 24 ގަޑިއިރު މިބަލިން 70 މީހުން ވަނީ ރަނގަޅުވެފައެވެ. މިއާއެކު ބަލިން ރަނގަޅުވި މީހުންގެ ޢަދަދުވަނީ 84،451 އަށް އަރާފައެވެ. ބަލި ދެނެގަތުމަށް ވޭތުވެދިޔަ 24 ގަޑިއިރުގެ ތެރޭގައި 4،021 ސާމްޕަލެއް ވަނީ ޓެސްޓުކޮށްފައެވެ. މިބަލީގައި މިހާތަނަށް 237 މީހުން ރާއްޖޭގައި ވަނީ ނިޔާވެފައެވެ.\nއަރުޝީފަށް ނެގީ 14/10/2021 22:21\nއެންމެފަހުން އަޕްޑޭޓްކުރީ 14/10/2021 22:21


مادة التوحيد ٥ ( ف2، د9–ހިޖުރަކުރުން ) – DhiSalafiyyah\nمادة التوحيد ٥ ( ف2، د9–ހިޖުރަކުރުން )\n30/01/2016 ފިލާވަޅުއައްޝައިޚް ޢިމްރާން މުޙައްމަދު ޢަލީ\nހިޖުރަކުރުމަކީ: ޝިރުކުގެ ރަށް ދޫކޮށް އިސްލާމުންގެ ރަށަކަށް ބަދަލުވުމެވެ.\nޝިރުކުގެ ރަށުން އިސްލާމުންގެ ރަށަށް ހިޖުރަކުރުމަކީ މިއުންމަތުގެ މައްޗަށް ފަރުޟު ވެގެންވާ ކަމެކެވެ. އަދި އެއީ ޤިޔާމަތް ޤާއިމްވެއްޖައުމަށް ދާނދެން ދެމިއޮންނާނެކަމެކެވެ. އެކަމުގެ ދަލީލަކީ ﷲ ތަޢާލާގެ ވަޙީބަސްފުޅެވެ.\nإِنَّ الَّذِينَ تَوَفَّاهُمُ الْمَلَائِكَةُ ظَالِمِي أَنفُسِهِمْ قَالُوا فِيمَ كُنتُمْ ۖ قَالُوا كُنَّا مُسْتَضْعَفِينَ فِي الْأَرْضِ ۚ قَالُوا أَلَمْ تَكُنْ أَرْضُ اللَّـهِ وَاسِعَةً فَتُهَاجِرُوا فِيهَا ۚ فَأُولَـٰئِكَ مَأْوَاهُمْ جَهَنَّمُ ۖ وَسَاءَتْ مَصِيرًا ﴿٩٧﴾إِلَّا الْمُسْتَضْعَفِينَ مِنَ الرِّجَالِ وَالنِّسَاءِ وَالْوِلْدَانِ لَا يَسْتَطِيعُونَ حِيلَةً وَلَا يَهْتَدُونَ سَبِيلًا ﴿٩٨﴾ فَأُولَـٰئِكَ عَسَى اللَّـهُ أَن يَعْفُوَ عَنْهُمْ ۚ وَكَانَ اللَّـهُ عَفُوًّا غَفُورًا ﴿٩٩﴾()\nމާނައީ: “ހަމަކަށަވަރުން އެއުރެންގެ ނަފުސުތަކަށް އަނިޔާވެރިވެގެން ތިބޭ ޙާލުގައި، މަލާއިކަތުން، އެއުރެންގެ މަރުހިއްޕަވާ މީހުންނަށް ވިދާޅުވާނެތެވެ. ތިޔަބައިމީހުން އުޅުނީ ކޮންގޮތެއްގައި ހެއްޔެވެ. އެއުރެން ދަންނަވާނެތެވެ. ތިމަންމެންވީ، ބިމުގައި ނިކަމެތިކަން ލިބިގެންވީ ބަޔަކު ކަމުގައެވެ. އެބޭކަލުން ވިދާޅުވާނެތެވެ. ތިޔަބައިމީހުން، އެ ބިމުގައި ހިޖުރަކުރުމަށް ﷲ ގެ ބިން ތަނަވަސްވެގެން ނުވޭހެއްޔެވެ. ފަހެ، (ޤިޔާމަތްދުވަހުން) އެއުރެން ތިބެނިވި ތަނަކީ ނަރަކައެވެ. އެއީ، ނުބައިވެގެންވާ ނިމިދިޔުމެކެވެ.  (ދަތުރުފަތުރު ކުރާނެ) ގޮތެއްގެ ކުޅަދާނަކަން ލިބިގެންނުވާ އަދި(ހިޖުރައަށް) ދާނެ މަގެއް ފެނިފައިނުވާ ނިކަމެތި ފިރިހެނުންނާއި، އަންހެނުންނާއި، ކުޑަކުދިން މެނުވީއެވެ. އެއުރެންގެ ކިބައިން ﷲ ޢަފޫކުރެއްވުން ގާތްވެގެންވެއެވެ. ގިނަގިނައިން ޢަފޫކުރައްވާ، ގިނަގިނައިން ފާފަފުއްސަވާ ކަލަކުކަމުގައި ﷲ ވޮޑިގެންވެއެވެ.”\nއަދި ﷲ ސުބްޙާނަހޫ ވަތަޢާލާގެ މި ބަސްފުޅެވެ.\nيَا عِبَادِيَ الَّذِينَ آمَنُوا إِنَّ أَرْضِي وَاسِعَةٌ فَإِيَّايَ فَاعْبُدُونِ ﴿٥٦﴾()\nމާނައީ: “އޭ އީމާންވެގެންތިބި ތިމަންއިލާހުގެ އަޅުތަކުންނޭވެ ހަމަކަށަވަރުން، ތިމަންއިލާހުގެ ބިން ތަނަވަސްވެގެންވެއެވެ. ފަހެ، ހަމައެކަނި ތިމަންއިލާހަށް ތިޔަބައިމީހުން އަޅުކަން ކުރާށެވެ.”\nބަޣަވީ ރަޙިމަހުﷲ ވިދާޅުވިއެވެ.\n“މިއާޔަތް ބާވައިލެއްވުނު ސަބަބަކީ މައްކާގައި ހިޖުރަނުކޮށް ތިއްބެވި މުސްލިމުންނާ މެދުގައެވެ. ފަހެ، ﷲ ތަޢާލާ މިބައިމީހުންނަށް އީމާންކަމުގެ ނަމުން ނިދާއިއްވަވާފައިވެއެވެ.”\nހިޖުރަކުރުމަށް ސުންނަތުން ވާރިދުވެފައިވާ ދަލީލަކީ ރަސޫލުﷲ ޞައްލަﷲ ޢަލައިހިވަސައްލަމަގެ މިހަދީޘެވެ.\n((لاَ تَنْقَطِعُ الْهِجْرَةُ حَتَّى تَنْقَطِعَ التَّوْبَةُ، وَلا تَنْقَطِعُ التَّوْبَةُ حَتَّى تَطْلُعَ الشَّمْسُ مِنْ مَغْرِبِهَا))()\n* މުސްލިމަކު މިބިންމަތީގައި އުޅޭއިރު އޭނާގެ އެންމެ ބޮޑު މަޤްޞަދަކީ ހަމައެކަނި ﷲ އަށް އަޅުކަންކޮށް އަދި އެއިލާހަށް ޝަރީކުނުކުރުމެވެ. އެހެންކަމުން އިސްލާމްދީނުގެ ޝިޢާރުތައް ފާޅުނުކުރެވޭ ރަށްރަށުގައި އުޅޭ މުސްލިމުން ކުރެ ކުޅާދަނަކަން ލިބިގެންވާ މީހުންގެ މައްޗަށް ﷲ ތަޢާލާވަނީ ހިޖުރަކުރުން ފަރުޟުކުރައްވާފައެވެ. އެއީ ޝިރުކުގެ ރަށް ދޫކޮށް އިސްލާމުންގެ ރަށަކަށެވެ.\n* ހިޖުރަކުރުމުގެ ހަމައެކަނި ބޭނުމަކީ އެމީހެއްގެ ނަފްސު އެރަށަކަށް ބަދަލުވުމެއް ނޫނެވެ. އަދި ކިއެއް ހެއްޔެވެ. އެކަމުގެ ޙަޤީޤި މަޤްޞަދަކީ ﷲ ގެ އަމުރުފުޅުތަކަށް ކިޔަމަން ގަތުމާއި އެއިލާހު ނަހީކުރެއްވި ކަންތައްތަކުން ދުރުހެލިވުމެވެ.\n((… وَالْمُهَاجِرُ مَنْ هَجَرَ مَا نَهَى اللَّهُ عَنْهُ))\nމާނައީ: “… އަދި ޙަޤީޤީ މުހާޖިރަކީ ﷲ ނަހީކުރެއްވިކަންތައްތައް ދޫކޮށްލާ މީހާއެވެ.”\nހިޖުރައަކީ ކޮބާ ހެއްޔެވެ؟\n– ސުންނަތެކެވެ. [ ]\n– ހުއްދަކަމެކެވެ. [ ]\n– ފަރުޟެކެވެ. [ ]\nހިޖުރަކުރުމަށް ސުންނަތުގައި ވާރިދުވެފައިވާ ދަލީލު ލިޔާށެވެ.\nހިޖުރަކުރުމުގެ ބޭނުމަކީ ކޮބާ ހެއްޔެވެ؟\n() [النساء: ٩٧ – ٩٩]\n() [العنكبوت: ٥٦].\n() [رواه أبو داود (2479) وصححه الألباني في إرواء الغليل(1208) ]


MACL ge General Manager magaamun dhurukuruahffahu dhegadi iru fahuneninmun baathil kohffi - One Online\nއެމްއޭސީއެލްގެ ޖެނެރަލް މެނޭޖަރު ހުސެއިން ފަޒީލް --- ފޮޓޯ: މަޖިލިސް\nއެމްއޭސީއެލުން އަލަށް ތަރައްގީ ކުރި ސީޕްލޭން ޓާމިނަލް ކުއްޔަށް ދިނުމާ ގުޅޭ ގޮތުން، އެ ކުންފުނީގެ ފަރާތުން ޓީއެމްއޭއާ އެކު ހިންގި މުއާމަލާތްތަކުގެ ލިޔެކިޔުމުގައި ސޮއިކުރެއްވި ޖެނެރަލް މެނޭޖަރު ހުސެއިން ފަޒީލް އަދާކުރަމުންދިޔަ ވަޒީފާގެ ޒިންމާއިން ދުރުކޮށް މެމޯއެއް ފޮނުވުމަށް ފަހު، އޭގެ ދެ ގަޑިއިރު ފަހުން އޭނާ ހަމަ އެމަގާމުގައި ބަހައްޓައިފި އެވެ.\nއެމްއޭސީއެލްގެ އެކްޓިން މެނޭޖިން ޑިރެކްޓަރު މޫސާ ސޯލިހު ސޮއިކުރައްވައި ނެރުނު އިންޓާނަލް މެމޯގައި ބުނެފައި ވަނީ 19 ފެބްރުއަރީ 2020 އިން ފެށިގެން ނޮން-އެއިރޯ ކޮމާޝަލް ސެކްޝަން ހިންގަވާނީ މެނޭޖަރު މުހައްމަދު ހިޝާމް ކަމަށެވެ. ނަމަވެސް މެމޯ ނެރުނުތާ ދެގަޑިއިރު ފަހުން ނެރުނު ދަވަނަ މެމޯއެއްގައި ބުނެފައި ވަނީ 19 ފެބްރުއަރީ 2020 ދުވަހު ނެރެފައިވާ އިންޓާނަލް މެމޯ ބާތިލުކޮށްފައިވާ ވާކަމަށެވެ.\nޓީއެމްއޭގެ މައްސަލައިގައި އެމްއޭސީއެލްގެ އެކްޓިން މެނޭޖިން ޑިރެކްޓަރު މޫސާ ސޯލިހާއި، ބޯޑުގެ ދެ މެންބަރުން ވަނީ މާލިއްޔަތު ކޮމިޓީއަށް ހާޒިރުކޮށް ސުވާލުކުރައްވާފައެވެ. މިމައްސަލާގައި އެމްއޭސީއެލްގެ ގާނޫނީ ވަކީލު މަޒްލާން ރަޝީދު ވަނީ އާ ސީޕްލޭން ޓާމިނަލުގެ މުއާމަލާތުތަކުގައި ފަޒީލް ސޮއިކުރައްވާފައި ހުރި ސިޓީތަކުގައި ހިމެނޭ ބައެއް ކަންކަން ބޯޑަށް ނޭނގޭ ކަމަށް ކޮމިޓީގައި ވިދާޅުވެފައެވެ. އަދި އެ މުއާމަލާތްތަކުގައި ޝައްކު ކުރެވޭ ކަންތައްތަކެއް ހުރި ކަމަށާއި، އެހެންކަމުން ޖިނާއީ ތަހުގީގަކަށް ޖާގަ ދޭން ޖެހޭ ކަމަށެވެ.\nސީޕްލޭން ޓާމިނަލުން ޖާގަ ދޭނެ އަގާއި މުއްދަތު ފަދަ މައުލޫމާތު ހިމެނޭ ސިޓީތަކުގައި ސޮއި ކުރައްވާފައިވަނީ އެކަމަށް މަޝްވަރާ ވެސް ނުކޮށް އޮއްވައި ކަން ބޯޑު މެންބަރު ޑރ. އިބްރާހިމް މަހްފޫޒް މާލިއްޔަތު ކޮމިޓީގައި ދެއްކެވި ވާހަކަތަކުން ފާހަގަ ވެއެވެ. މަހްފޫޒް ވިދާޅުވީ އެކަހަލަ ކަމަކާ ބެހޭ ގޮތުން ބޯޑުގައި މަޝްވަރާ ކޮށްފައި ނުވާނެ ކަމަށެވެ. މަހްފޫޒް އަކީ ކުރީ ސަރުކާރުގައި ވެސް އެމްއޭސީއެލްގެ ބޯޑުގައި އިންނެވި ބޭފުޅެކެވެ.\nއެމައްސަލައިގައި މާލިއްޔަތު ކޮމިޓީގައި ފަޒީލް ވިދާޅުވީ ޓީއެމްއޭއަށް ފޮނުއްވި ސިޓީތަކާ ބެހޭ ގޮތުން މެނޭޖްމެންޓާ މަޝްވަރާކުރެއްވި ކަމަށާއި ހުރިހާ ލިޔެކިޔުމެއްގައި ވެސް ސޮއިކުރެއްވީ އެކަމަށް ހުއްދަ ވެސް ލިބުމުން ކަމަށެވެ. ފަޒީލް ވަނީ އެނާ ކުރެއްވި މުއާމަލާތްތަކާ ގުޅޭ ލިޔެކިޔުންތައް މާލިއްޔަތު ކޮމިޓީއާ ހިއްސާކުރައްވާފައެވެ. އަދި ޓީއެމްއޭއަށް ސިޓީތައް ފޮނުއްވީ އޭރުގެ މެނޭޖިން ޑިރެކްޓަރު އާދިލް މޫސާއާ މަޝްވަރާކުރުމަށްފަހު އޭނާގެ ހުއްދަ ލިބުމުންކަމަށް ވެސް ފަޒީލް ވަނީ މާލިއްޔަތު ކޮމިޓީގައި ވިދާޅުވެފައެވެ.\nގުޅޭ ޓެގު ރައްޔިތުންގެ މަޖިލިސް މޯލްޑިވްސް އެއާޕޯޓްސް ކޮމްޕެނީ ލިމިޓެޑް ޓީއެމްއޭ އެންޓި ކޮރަޕްޝަން ކޮމިޝަން މިނިސްޓްރީ އޮފް ފިނޭންސް އެންޑް ޓްރެޜަރީ\nރައީސް މައުމޫނުގެ ލިޔުއްވުމެއް: ކާރިސާތަކާއި މުސީބާތުތަކަކީ، މާތް ﷲ ގެ ކޯފާއެއް ނޫން


Thulusdhoo aai Manadhoo ah ethere kuri masthuvaathakethi hoadhai meehaku hahyarukohfi – Iru\nވޯލްޑް ހާޓް ޑޭގެ ތަަހުނިޔާ ރައީސް ދެއްވީ ހިތުގެ ބޭނުން ކުރެއްވުމަށް އިލްތިމާސްކުރައްވަމުން!\nފުލުހުން ހިންގި ދެ އޮޕަރޭޝަނެއްގައި ދެ ރަށަކަށް އެތެރެކުރަން އުޅުނު މަސްތުވާތަކެތި ހޯދައި މީހަކު ހައްޔަރުކޮށްފިއެވެ.\nއެގޮތުން ހިންގި ފުރަތަމަ އޮޕަރޭޝަނަކީ ފުލުހުންގެ އިންޓެލިޖެންސަަށް ލިބުނު މައުލޫމާތަކާ ގުޅިގެން ކ. ތުލުސްދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން އޮގަސްޓް 10 ވަނަ ދުވަހު ހިންގި އޮޕަރޭޝަނެވެ.\nމާލެއިން ފުރައިގެން ތުލުސްދޫއަށް ދަތުރުކުރި ފެރީއެއްގައި މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި މި އޮޕަރޭޝަނުގައި ހައްޔަރުކޮށްފައިވަނީ 58 އަހަރުގެ ފިރިހެނެކެވެ. އެމީހާ ހައްޔަރުކޮށްފައިވަނީ ތުލުސްދޫ ބަނދަރު ސަރަޙައްދުންނެވެ. އެމީހާ ހައްޔަރުކޮށް، ބަލައިފާސްކުރިއިރު އޭނާ ގެންގުޅުނު ދަބަހެއްގެ ތެރެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދަޅެއް ފެނިފައިވެއެވެ.\nމި މައްސަލައާ ގުޅިގެން ހައްޔަރު ކުރި މީހާގެ ބަންދާމެދު ގޮތެއް ނިންމުމަށް ކ. ތުލުސްދޫ މެޖިސްޓްރޭޓް ކޯޓަށް ހާޟިރުކުރުމުން މިނިސްޓްރީ އޮފް ހޯމް އެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް7ދުވަހުގެ މުއްދަތު ދީފައިވެއެވެ.\nދެވަނަ އޮޕަރޭޝަނަކީ މާލެއިން ފުރައިގެން މަނދޫއަށް ދަތުރުކުރާ ބޯޓަކުން މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މިއަދު ހެނދުނު ކުރިއަށް ގެންދިޔަ އޮޕަރޭޝަނެކެވެ.\nމާލެއިން މަނަދޫއަށް އައި ބޯޓަކުން އެރަށަށް ބޭލި ފޮށިގަނޑެއް ބަލައިފާސްކޮށްފައިވާއިރު، މި ފޮށިގަނޑުގެ ތެރެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ދެ ރަބަރު ޕެކެޓް ފެނިފައިވެއެވެ. މިމައްސަލައާ ގުޅިގެން މީހަކު ހައްޔަރުކޮށްފައިނުވެއެވެ.\nމަސްތުވާތަކެތީގެ މި ދެ މައްސަލަ މަނަދޫ ޕޮލިސް ސްޓޭޝަނާއި ކ. ތުލުސްދޫ ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.


Raalhuganduge "Baarah dhuvva" ah Recordeh!\nބޮޑުބެރަކީ ދިވެހިންގެ ލެޔާ ކުޅެލާ ހާއްސަ ކުޅިވަރެކެވެ. ބޮޑުބެރު ލަވަތަކަކީ އަބަދުވެސް ދިވެހިންގެ މެދުގައި ހާއްސަ ކަމެއް ދެވިފައި އޮންނަ ލަވަތަކެވެ. އެއީ އުމުރުގެ ތަފާތެއްވެސް އޮތް ކަމެއް ނޫނެވެ. އެންމެ ކުޑަކުދިން ފެށިގެން ދުވަސްވީ މީހުންގެ މެދުގައިވެސް ބޮޑުބެރަށް އޮންނަ ޝައުގުވެރިކަން ވަރަށް ބޮޑެވެ.\nރާއްޖޭގައި މިފަހުން ވަރަށް ގިނަ ބޮޑުބެރު ގުރޫޕްތައް އުފެދިފައެވެ. ޒުވާނުން އިސްނަގައިގެން އުފައްދާފައިވާ އެ ގުރޫޕްތަކުން ހިތްގައިމު ވަރަށް ގިނަ ލަވަތައް ވަނީ ގެނެސްދީފައެވެ.\nދިވެހި ބޮޑުބެރު ލަވައެއް މިވަނީ ރާއްޖޭގެ ރެކޯޑެއް ހަދާފައެވެ. މަޝްހޫރު ބޮޑުބެރު ގުރޫޕް ރާޅުގަނޑު ބޮޑުބެރު ތައްޔާރުކޮށް ބެލުންތެރިންނަށް ދޫކޮށްލި "ބާރަށް ދުއްވާ" މި ލަވަ ވެފައިވަނީ ޔޫޓިބިއުބްގައި އެއް މިލިއަން ވިއުސް ހަމަކުރި ފުރަތަމަ ދިވެހި ލަވައިގެ ރެކޯޑް ހާސިލްކޮށްފައެވެ.\nއުމުރުން އެންމެ 21 އަހަރުގެ އަލީ މައުލޫމް (މައުއްކޮ) ކިޔާފައިވާ މި ލަވައަކީ ވަރަށް ގިނަ ބަޔަކަށް މިހާރު އެންމެ ކަމުދާ ބޮޑުބެރު ލަވައެވެ. ރާއްޖެއިން ބޭރުގައި ބައެއް ފެސްޓިވަލްތަކުގައިވެސް މި ލަވަ ހުށައަޅާދީފައެވެ. އެންމެ ފަހުން އޭބީޔޫ ފެސްޓިވަލްގައި ރާއްޖެ ތަމްސީލް ކުރުމުގެ ގޮތުން ހުށައަޅައިދީފައިވަނީވެސް މި ލަވައެވެ.\nއަވަސްއާ ވާހަކަދައްކަމުން ރާޅުގަނޑު ބޮޑުބެރު ގުރޫޕްގެ ބާނީ އަދި ކުޅަދާނަ ލަވަކިޔުންތެރިޔާ ހައްމާދު ރަޝީދު (ހަމްޕް) ބުނީ އެ ގުރޫޕްގެ އުފެއްދުމަކަށް އާންމުންގެ ބޮޑު ތަރުހީބެއް ލިބުމަކީ ލިބުނު ވަރަށް ބޮޑު އުފަލެއް ކަމަށެވެ. އަދި މިއީ އައު އުފެއްދުންތައް ނެރުމަށް ލިބުނު ހިތްވަރެއް ކަމަށެވެ.\n"ވަރަށް ބޮޑު ޝަރަފެއް ކަމަށް އަޅުގަނޑުމެން ދެކެނީ ޔޫޓިއުބްގައި އެއްމިލިއަން ވިއުސް ލިބުނު ފުރަތަމަ ދިވެހި ލަވައަކަށް މި ގުރޫޕް [ރާޅުގަނޑު ބޮޑުބެރު] ގެ ލަވައެއް ވެގެން ދިއުން. މިއީ މަސައްކަތުގައި ކުރިއަށްދާން ލިބުނު ހިތްވަރެއް." ހަމްޕު ބުންޏެވެ.\nޒުވާން ބޮޑުބެރު ގުރޫޕް "ރާޅުގަނޑު ބޮޑުބެރު" --\nހަމްޕު ބުނީ ބެލުންތެރިންނަށް ކަމުދާނެ ބޮޑުބެރު ލަވައެއް އުފެއްދުމުގެ މަސައްކަތް މިހާރުވެސް ފަށާފައިވާ ކަމަށެވެ. އެގޮތުން މައުއްކޮގެ ލަވައެއް ވަރަށް އަވަހަށް ބެލުންތެރިންނާ ހަމައަށް ގެނެސްދިނުމަކީ އުންމީދެއް ކަމަށެވެ.\nސެޕްޓެންބަރު މަހުގެ 1 ވަނަ ދުވަހު 10 އަހަރު ފުރޭ ރާޅުގަނޑު ބޮޑުބެރު ގުރޫޕަކީ ވަރުނުލާ ރާޅުގަނޑު ސަރަހައްދަށް ނިސްބަތްވާ 16 އަހަރުގެ ކުދިންތަކެއް އިސްނަގައިގެން އުފެއްދި ގުރޫޕެކެވެ.\nރާޅުގަނޑު ބޮޑުބެރު ގުރޫޕުން ރާއްޖެއިން ބޭރުގައި ބޭއްވި ފެސްޓިވަލެއްގައި --\nއެ ގުރޫޕުން ވަނީ ރާއްޖެއާ ރާއްޖެއިން ބޭރުގައި ގިނަ ހުށައެޅުންތަކެއް ހުށައަޅައިދީފައެވެ. އަދި ރާއްޖެ ތަމްސީލް ކުރުމަށް ވަރަށް ގިނަ ފެސްޓިވަލްތަކުގައިވެސް އެ ގުރޫޕުން ވަނީ ބައިވެރިވެ ރާއްޖެ ތަމްސީލް ކޮށްފައެވެ.\nއަދި އެކި މުނާސަބަތުތަކާއި ގުޅިގެން ރާއްޖޭގެ އެކި ކަންކޮޅުތަކުގައިވެސް ޝޯތައް ދީފައިވެ އެވެ.\nއެ ގުރޫޕްގެ ބާނީ އަދި އިސް ލަވަކިޔުންތެރިޔާ ހައްމާދު ރަޝީދު (ހަމްޕް) ގެ ގިނަ ލަވަތަކެއް މިހާތަނަށް އާންމުންނާއި ހަމައަށް ވަނީ ގެނެސްފަ އެވެ. އެ ލަވަތަކަށްވެސް އާންމުންގެ ބޮޑު ތަރުހީބެއް ލިބިފައިވެ އެވެ.\nކޮވިޑްގެ ބަލިމަޑުކަމާއި ގުޅުވާ ހަމްޕްގެ އަޑުން އިވިގެންދިޔަ "ޔާ، ރަހީމް" މި މަދަހައަކީ ގިނަ ބަޔަކަށް ވަރަށް ކަމުދިޔަ މަދަހައެވެ. ފޭސްބުކުން މި މަދަހަ ބެލި މީހުންގެ އަދަދު ލައްކައަށްވުރެ ގިނަ އެވެ. އަމިއްލަ ރާގަކަށް ހަދާފައިވާ މި މަދަހައިގެ ރާގު އަދި ޅެންވެސް ހަދާފައިވަނީ ހަމްޕެވެ.\nހަމްޕް ބުނީ ރާޅުގަނޑު އޮތީ އައު ކުދިންނަށް ފުރުސަތުދީ، މޮޅެތި ފަންނާނުން އުފެއްދުމުގެ އުންމީދުގައި ކަމަށެވެ.\nއަދި އެ ގުރޫޕާ ގުޅެން ބޭނުންވާ ޒުވާނުންނަށް ފުރުސަތު އެބައޮތް ކަމަށެވެ. އެ ފުރުސަތު ބޭނުންވާ ޒުވާނުން ރާޅުގަނޑު ބޮޑުބެރު ގުރޫޕްގެ އޮފިޝަލް ފޭސްބުކް ޕޭޖަށް މެސެޖް ކުރުމަށް ވަނީ އެދިފައެވެ.


ދިނީ ޒަހަރު… 12 – Esfiya\n“އޮފްކޯޒް އެވެސް ދަރިން. އެކުދިންނަކީ ފިރިހެން ދަރިން. އެމީހުންނަށް އަހަރެމެންގެ ދެމީހުން ނެތް ދުނިޔެއެއްގަ އެކުދިންނަށް ޖެހޭނީ ކޮންހާލެއް. އިރާދަކުރެއްވިއްޔާ އެއީ ކިޔަވައިގެން ތިބި ވިސްނުންތޫނު ކުދިބައެއް” ހާރޫން ބުނެލިއެވެ. މާއިރާ ހީލިއެވެ. ނަމަވެސް ހާރޫންގެ އެ ނިންމުން އޭނާ ހިތްހަމައެއްނުޖެހެއެވެ.\n“ދެން އަޅެ. ހާރޫނަށް ހީވޭތަ މިއީ ރަނގަޅު ނިންމުމެއްހެން. ނާލް އަދި ވަރަށް ޅައެއްނު” މާއިރާ ބުނެލިއެވެ.\n“ތިންކް ޕޮޒިޓިވް މައި ލަވް. މީތި އެމަންޖެ މައްޗަށް ހިނގާނީ އެމަންޖެގެ އުމުރުން އަށާރަ އަހަރުވީމަ. އެކަމަކު އަދި މިއީ ސަޕްރައިޒެއް އިނގޭ. ނުބުނާތި އެއްވެސް ކުއްޖެއް ކައިރީގަ” މާއިރާގެ އަތުގައި ހިފާލަމުން ހާރޫން ބުނެލިއެވެ. މާއިރާ ބޯޖަހާލިއެވެ. ހާރޫންގެ ތުންފަތުގައިވީ ހިނިތުންވުމެކެވެ. ހަމަ އެހާ އަވަހަށް އެހިނިތުންވުން ފިލައިގެން ދިޔައީ މާއިރާ ކައިރީގައި ނުބުނެވޭ އަދި އެއްވާހަކަ އޮތުމުންނެވެ. އެއީ ވެސް ޔަނާލާއި ގުޅުފައިވާ ކަމެކެވެ. ނަމަވެސް ވަރަށް އަވަހަށް އޭނާ އެކަން ހާމަކުރާނެއެވެ.\nކާރުން ފައިބައިގެން ކޮލެޖާއި ދިމާލަށް ހިނގާފައި އައި ޔަނާލް އެނބުރި ކާރުގައި އިން އާކިންއަށް ބަލާލިއެވެ. އާކިން ޔަނާލަށް އަތް އުފުލާލަމުން ބާއި ކިޔާލިއެވެ. އަދި ބަލައިގެން އުޅުމަށް ބުނެލިއެވެ.\n“ނާލް ނިންމާފައި ގުޅާނަންތަ ދޮންބެއަށް” އާކިން އަހާލިއެވެ.\n“ފަހަރެއްގައި” ކުޑަކޮށް ބޯ ގުދުކޮށްލަމުން ހީލުމަކާއެކު ޔަނާލް ބުނެލިއެވެ.\n“މިހެން މިބުނީ ދޮންބެ ދާންޖެހޭ ކްލައިންޓަކާއި ބައްދަލުކުރަން. އެކަމު ޑޯންޓްވޮރީ ޕްރިންސަސް. ތިއްތި ނޫނީ ކުޑަބެ އަންނާނެ ގުޅާލީމަ” އާކިން ބުނެލިއެވެ. ޔަނާލް ބޯޖަހާލުމުން އާކިން ކުރިއަށް ކާރު ދުއްވާލިއެވެ. ޔަނާލް އެދިމާ ބަލަންހުއްޓާ އައިސް މަޑުކޮށްލީ ފައިޒަންގެ ކާރެވެ. ފައިޒަން ޔަނާލަށް ބަލަން ހުރީ ފާޑަކަށެވެ. ހިނދުކޮޅަކަށް ފައިޒަން ކައިރީގައި އިން ޔަޒްދާންގެ ނަޒަރު ޔަނާލާއި ބައްދަލުވިއެވެ. ޔަނާލް އަވަސް އަވަހަށް ނޭނގޭކަމަށް ހަދާފައި އެތެރެއަށް ވަންނަން ހިނގައިގަތެވެ. ފައިޒަން ކާރު ޕާކްކޮށްފައި ނިކުމެ ބަލާލިއރު ޔަނާލް ފެންނާކަށް ނެތެވެ. އޭރު ޔަޒްދާން އައިނީ އާއި ވާހަކަދައްކަމުން އެތެރެއަށް ވަދެއްޖެއެވެ. ކުލާހަށް ވަނުމަށްފަހު ފައިޒަން އޭނާގެ ޖާގައިގާ އިށީނެވެ. މަޑުކޮށްލީ ޖެހިގެން ހުރި ޝީޓުގައި ޔަނާލް އައިސް އިށީންނަންދެނެވެ. އަބަދުވެސް ފައިޒަން ކައިރީގައި އިންނަނީ ޔަނާލް ކަމުގައި ވާތިއެވެ. ފައިޒަންއާއި ޖެހިގެން އަނެއްފަރާތަށް އިނީ ޔަޒްދާނެވެ. ދެން އިނީ އައިނީއެވެ. ކުއްލިއަކަށް ސިހުނީ ޔަނާލް އިންނަތަނުގައި އައިސް އެހެން ފިރިހެންކުއްޖެއް އިށީނުމުންނެވެ.\n“]ނަނާ އައެއްނޫންތަ ކްލާހަށް” ހައިރާންވެފައި އެކުއްޖާ ކައިރީގައި ފައިޒަން އަހާލިއެވެ.\n“އާނ. އެނީނު. ނޭނގެ ކީއްވެކަމެއް. މިއަދު މަގޭ އައިތަނާ ބުނެފި ޝީޓް ބަދަލުކުރަން” އެކުއްޖާ ބުނެލިއެވެ. ފައިޒަން އެނބުރި ފަހަތް ބަލާލިއެވެ. ތެދެކެވެ އެންމެ ފަހަތު ޝީޓުގައި ޔަނާލް އިނެވެ. ގަލަމުގެ ކޮޅު އަނގއަށް ލައިގެން އިންއިރު ނަޒަރު ސީދާވެފައިވަނީ ކުރިމަތީގައި ހުޅުވާލާފައި އޮތް ފޮތަށެވެ. ނަމަވެސް އޭނާއަށް ނޭނގުމުގެ ތެރެއިން ފައިޒަންއާއި ނަޒަރު ސީދާކޮށްލެވުނެވެ. ޔަނާލް ގަދަކަމުން ހީލިއެވެ. ފައިޒަން އަޅާވެސްނުލާ އަނެއްފަރާތަށް އެނބުރުނެވެ. ޔަނާލް އެގޮތަށް ކަންތައް ކުރުމުން އޭނާ ހިތުގައި ޖެހުނީއެވެ.\n“ސޮރީ ފައި” ޔަނާލް މަޑުމަޑުން ބުނެލިއެވެ. އެސާބުން ޓިޗަރ ކްލާހަށް ވަނުމާއެކު މުޅި ކްލާސް އެކީގައި ހިމޭންވިއެވެ.\nބްރޭކަށް ހުރިހާ ކުދިން ނިކުތްވަގުތު ފައިޒަން ބެންޗް ކައިރީގައި މަޑުކޮށްލީ ޔަނާލް އަންނާނެ ކަމަށެވެ. ނަމަވެސް ޔަނާލްގެ ހިލަމެއްވެސް ނުވިއެވެ. ފައިޒަން ފޯނު ނަގާފައި ގަޑި ބަލާލިއެވެ. އެއްގަޑި އިރު ފަހުން ބްރޭކަށްހު ކްލާސްތައް ފެށޭނެއެވެ.\n“ލެޓްސް ގޯ” ކައިރިއަށް އައިސް ހުއްޓުނު ޔަޒްދާން ބުނެލިއެވެ. ޔަޒްދާން ކައިރީގައި އައިނީވެސް ހުއްޓެވެ.\n“ހިނގާ. އެކަމު އަހަރެމެން ދެމީހުން އެކަނި ދެވިދާނެތަ؟” ފައިޒަން ހިތްހަމަނުޖެހުނީ ޔަނާލް އޭނާއާއި ދުރުވީ އައިނީގެ ސަބަބުންކަމަށް ހީކޮށްފައެވެ.\nޔަޒްދާން އައިނީއަށް ބަލާލިއެވެ.\n“އިޓްސް އޯކޭ” ހީލަމުން އައިނީ ބުނެލިއެވެ. އަދި އަނެއްފަރާތަށް އެނބުރި ހިނގައިގަތްއިރު ހިތާއިހިތުން ފައިޒަންއަށް އެއްޗެހި ކިއިއެވެ.\n“ކެންޓީނަށް ދޯ ދާނީ” ޔަޒްދާން ބުނެލިއެވެ. ގަޔާނުވެފައި ހުރެ ވެސް ފައިޒަން ބޯޖަހާލިއެވެ.\n“އެކަމަކު ކެންޓީނުގައި ނުހުރޭއެއްނު އިށީންނާކަށް ތަނެއް” ފައިޒަން ބުނެލިއެވެ.\n“އޯކޭވާނެ. އެއްޗެއް ހިފައިގެން މިތާ ޕާކަށް ނިކުންނާނީ” ޔަޒްދާން ބުނެލިއެވެ. ފައިޒަން މާބޮޑު ޝައުޤުވެރިކަމެއް ނެތަސް ޔަޒްދާނާއި އެކީގައި ކެންޓީނަށްވަނެވެ. އެއްޗެއް ހިފައިގެން ނިކުމެ ޕާކަށް ވަތްއިރު ފުދޭވަރަކަށް ކުދިން ތިއްބެވެ. އިށިންނާނެ ތަނެއް ހޯދާލުމަށް ދެކޮޅު ބަލާލިތަނާ އެކަނި ގޮނޑިއެއްގައި އިން ޔަނާލް ފައިޒަންއަށް ފެނުނެވެ. ފައިޒަން އެދިމާލަށް ހިނގައިގަތުމުން ފަހަތުގައި ހުރި ޔަޒްދާންވެސް ފައިޒަން ފަހަތުން ހިނގައިގަތެވެ. ފައިޒަން ދާ ދިމާލަކަށް އޭނާ ނުބަލައެވެ. އޭނާ ދިޔައީ އަތުގައި އޮތް ދަޅު ބޮމުންނެވެ. ފޯނާއި ކުޅެން އިން ޔަނާލް ސިހުނީ ކައިރީގައި ފައިޒަން އައިސް ހުއްޓުމުންނެވެ. އޭރު ޔަޒްދާނަށް ވެސް ޔަނާލް ފެނިއްޖެއެވެ.\n“ފައި!” ޔަނާލް ތެދުވެލި ވަގުތު ދެތުންފަތް ދޭތެރެއިން ނިކުތެވެ. ފައިޒަން ހުރީ ހިތްހަމަނުޖެހިފައި ޔަނާލަށް ބަލަހައްޓައިގެންނެވެ. ޔަޒްދާން އަޅާވެސްނުލާ ދިޔައީ ދަޅު ބޮމުންނެވެ.\n“ހޭއި އަރޫ… މަޑުކޮށްބަ މަށާއެކު ދާން” ޔަނާލް ބެންޗުމަތީގައި ހުރި ފޮތްތައް ހިފައިގެން ދިޔައެވެ.\n“ފައި ހާދަވަރަކުންނޭ އޭނަ ފަހަތުން ތިއުޅެނީ. ތީ މީހުން އުޅޭގޮތެއްނޫން” ޔަޒްދާން ހިތްހަމަނުޖެހިފައި ބުންޏެވެ. ފައިޒަން ޔަޒްދާނަށް ބަލާލިއެވެ. އޭރު ފައިޒަންގެ ދެލޮލަށް ޖަމާވަމުންދާ ކަރުނަ ޔަޒްދާނަށް ފެނުނެވެ. ޔަޒްދާނަށް ފައިޒަންގެ ދެލޮލަށް ބަލަހައްޓައިގެން ހުރެވުނީ ފެންނަމުންދާ ހަޤީޤަތް ޤަބޫލުނުކުރެވިފައެވެ.\n“ހަމަ ތިހާ ދެރަވޭތަ ފައި. އޭނަ ވާހަކަނުދައްކަނީއެއްވެސް ނޫނެއްނު” ޔަޒްދާން ބުނެލިއެވެ. ފައިޒަން އެ ބެންޗުގައި އިށީނެވެ. ކައިރީގައި ޔަޒްދާންވެސް އިށީނެވެ.\n“ވިސްނާ ވިސްނާވެސް ނޭނގުނު ނަނާއަށް އެވީގޮތެއް. އެހެންނޫނީ އޭނައަކީ ދުވަހަކުވެސް މަށާ ވަކިން އެއްވެސް ތަނަކަށްދާ ކުއްޖެއްނޫން. އެއީ އަހަރެންގެ ބެސްޓްފްރެންޑް” ފައިޒަން ދެލޮލަށް ޖަމާވި ކަރުނަތައް ހިންދާލަމުން ބުނެލިއެވެ.\n“ޑޫ ޔޫ ލަވް ހަރ” ޔަޒްދާން ފައިޒަންގެ މޫނަށް ބަލާލީ ތަޙުޤީޤީ ނަޒަރަކުންނެވެ. ފައިޒަން ޔަޒްދާނަށް ބަލާލިއެވެ.\n“މޮޔަވީތަ؟ ވީއަރ ފްރެންޑްސް. ނަތިންގް މޯރ. ދުވަހަކުވެސް މިގުޅުން ލޯތްބަކަށް ބަދަލެއްނުވާނެ. އެއީ ކުޑައިރުގެ އެކުވެރިޔާ” ފައިޒަން ބުނެލިއެވެ. ފައިޒަންގެ ޖަވާބުން ނޭނގޭ ސަބަކާއި ހުރެ ޔަޒްދާނުގެ ހިތަށް ހަމަޖެހުން ގެނުވިއެވެ.\n“ހިނގާ ދާން. ދެން ކްލާސްތައް ނިންމާފައި ފަހުން މީޓްކުރެވިދާނެއްނު އޭނަ އާ” ޔަޒްދާން ފައިޒަންގެ ކޮނޑަށް އަތްއެއްލަމުން ބުނެލިއެވެ.\nރައްޓިއްސަކާ ބައްދަލުކުރުމަށް ހާރޫން ގެއިން ނިކުތްފަހުން ގަޑިއިރެއް ވީއެވެ. މިހާރު ހަވީރުފަހެއް ޖަހަނީއެވެ. ސިޓިންގްރޫމުން އެއްވެސް މީހަކު ފެންނާކަށްނެތެވެ. ގެންގުޅޭ ކައްކާ ކުދިންތައް ބަދިގޭގައި ހަރަކާތްތެރިވާ މަންޒަރު ފެންނަމުން ދިޔައެވެ. ގޭތެރެއަށް ވެރިވެފައިވަނީ ހަމަހިމޭންކަމެވެ. ވަދެގެން އައި ހާރޫން އިށީނީ ސޯފާގައެވެ. ލޮލުގައި އިން އަވި އައިނު ނެގުމަށްފަހު ކުރިމަތީގައި ހުރި ކުޑަމޭޒުމަތީގައި ބޭއްވިއެވެ. ދެފަރާތް ބަލާލީ މާއިރާ ނޫނީ ކުއްޖެއްގެ ހަބަރެއްވޭތޯއެވެ. އިރުކޮޅަކުން ހާރޫންގެ ކުރިމަތީގައި ފިނި ފެންތައްޓެއް ގެނެސް ބެހެއްޓިއެވެ. އެއީ އެގޭގައި އުޅޭ ހަމައެކަނި މަސައްކަތު ދިވެހި އަންހެންކުއްޖާއެވެ.\n“ކޮބާ މާއިރާ؟ އެއްވެސް ކުއްޖެއްްވެސް ނުފެނޭ. އެބައުޅޭތަ ގޭގަ” ފެންތަށީގައި ހިފާ ކޯވަރެއް ބޯލަމުން ހާރޫން އެކުއްޖާ ކުރެން އަހާލިއެވެ. އެވަގުތު އެކުއްޖާގެ މޫނަށް ތަފާތު ކުލަވަރެއް އަރައިގެން ދިޔައެވެ. އެކުއްޖާގެ ނަޒަރު މަތިން ކޮޓަރިތަކާއި ދިމާލަށް ދަތުރުކޮށްލުމަށްފަހު ދެން ބަލާލީ ހާރޫނަށެވެ.\n“ރަނގަޅުތަ ހުރިހާ ކަމެއް” ހާރޫން އަހާލިއެވެ. އެކުއްޖާ ބޯޖަހާލަމުން ތަށި ހިފައިގެން ދިޔައެވެ. ހާރޫން ތެދުވެގެން ކޮޓަރިއާއި ދިމާލަށް ދަނިކޮށް ނަމާދު ކޮޓަރިން ޝިފާ ނިކުންނަނިކޮށް ފެނުނެވެ.\n“ދަރިފުޅާ! ނަމާދުކޮށްލީތަ. ހާދަ ރަނގަޅޭ. ކޮބާ އެންމެން. ހަބަރެއް ދަބަރެއްނުވޭ. މިގެއެކޭ ފަޅު ހާއްޔެކޭ މިވަގުތު ތަފާތެއްނެތް” ހާރޫން ބުނެލިއެވެ.\n“އަޅުގަނޑު ނަމާދަށް ދިޔައިރު ތިބި މިތާ ހޯލުގަ އެންމެން. މިހާރު ނޭނގެ. ބައްޕަ ގުޅާލަބަލަ” ޝިފާ ވާހަކަދެއްކުމަށްފަހު މިސްރާބުޖެހީ ބަގީޗާއާއި ދިމާލަށެވެ. ހާރޫން ކޮޓަރިއަށް ދާން އާކިންގެ ކޮޓަރިދޮރުމަތިން ހުރަސްކުރިއިރު އެކޮޓަރީގެ ދޮރު ކުޑަކޮށް ލައްޕާލާފައި ހުއްޓާ ފެނުނެވެ. އޭސީގެ ފިނިކަން ކޮޓަރީގެދޮރުން ބޭރަށް ހުރުމުން ހާރޫން އުޅުނީ ދޮރު އެއްކޮށް ލާއްޕާލާށެވެ. ކައިރިވިވަގުތު ކޮޓަރި ތެރެއިން މާއިރާ، އާކިން، ޒާކިން، ރާކިން އަދި އިފްނާ ފެނުމުން ހާރޫންގެ ދެލޯ އަރައިގެން ދިޔައެވެ. އާކިން އެނދުގައި އޮތްއިރު ބާކީ ތިބި މީހުން ތިބީ ގޮނޑިތަކުގައެވެ. ކޮޅަށް ހުރީ އެކަނި އިފްނާއެވެ.\n“އަނެއްކާ ކޮންކަހަލަ މަޖްލިސް ބައްދަލުވުމެއްތަ މީ” އެތެރެއަށް ވަންނަމުން ހާރޫން އަހާލިއެވެ. ހުރިހާ މީހުން ދިޔައީ ސިހިގެންނެވެ. މާއިރާގެ މޭގަނޑު އަދިވެސް ނެގިނެގިފައި ޖެހެނީއެވެ.\n“ބަ….ބައްޕާ” ޒާކިން ހުއްޓަ ހުއްޓަމުން ގޮވާލިއެވެ. އާކިންއަށް ވެސް އޮތްތަނުން ތެދުވެވުނީ ސިހުމަކާ އެކުގައެވެ.\n“ކިހިނެއްވީ؟ ކަމެއް ގޯސްވީތަ؟” ހާރޫން އަހާލިއެވެ. ހުއްޓުނީ މާއިރާ ކުރިމަތީގައެވެ. އޭނާ ދިޔައީ ފަހަރަކު މީހެއްގެ މޫނަށް ބަލަމުންނެވެ.\n“ކި….ކިހިނެއް މިތާކަން އެނގުނީ” މާއިރާ ލަސްލަހުން އަހާލިއެވެ.\n“ހޫން…މިހާރު އެނގިއްޖެ ބައްޕައާއި ނާލް ނުލާ ވަރަށް ވަރުގަދަ ބައްދަލުވުމެއް ކުރިއަށް މިތަނުގައި ކުރިއަށްދާކަން. ބައްޕަ ކައިރީގައި ނުބުނެވޭވަރުގެ ކަމެއްތަ؟” ހާރޫން ކުރިމަތިލީ ތިން ފިރިހެންދަރިންނާއެވެ.\n“އާކިން! ދަރިފުޅު ރަނގަޅުތަ؟ އޮފީހަށް ދިޔަ ހެދުމުގައި އަދިވެސް ތީނީ” އެނދުގައި އިން އާކިން ތުންފަތަށް ހިނިތުންވުމެއް ވެރިކުރުވަމުން ހަމަޖެހިލެވޭތޯ މަސައްކަތް ކުރިއެވެ.\n“ނަސީބެއްނުން. ހާރޫން އައިކަން. މި އާކިން މިއަދު އެކްސިޑެންޓްވީއޯ. އެއްވެސް ތަނަކަށް ތަދެއްވެސް ނުވެޔޯ. މިކިޔަނީ ބޭރުފުށުން ކަމެއް ނެތަސް ހުރެދާނޭ އަނިޔާއެއްވެފަ” މާއިރާ ބުނެލިއެވެ.\n“ޔާރައްބީ! ހަމަތެދެއް. އެކަމަކު ދަރިފުޅާ. ބައްޕަ އަބަދުވެސް ބުނަމެއްނު ތިހުރިހާ ކުދިން ކައިރީގައި ސައިކަލުގައި އުޅުނަސް ކާރުގައި އުޅުނަސް ބަލައިގެން އުޅެން” އާކިންގެ މަގަތުން އިށީންނަމުން ހާރޫން ބުނެލިއެވެ.\n“ކޮންތަނެއް ޖެހުނީ. އަދި ހުންނާނީ ޖެހުނުތަނެއް އައްސިވެފަ. އެކަމަކު ބައްޕައަށް ފެންނަނީ މަންމަ ބުނިހެން ހޮސްޕިޓަލަށްދާން. ބައްޕަވެސް ދާނަން ދަރިފުޅާއެކު” ހާރޫން ބޮޑުވެފައި ހުރި އޭނާގެ ފިރިހެން ދަރިފުޅުގެ އިސްތަށިގަނޑުގައި ފިރުމާލަމުން ބުނެލިއެވެ.\n“އަނެއްކާ ބައްޕަވެސް. އަޅުގަނޑަށް އެއްވެސް އަނިޔާއެއްނުވޭ. އަރިއަޅާލިތަނާ އަޅުގަނޑު ބެލެންސް ކޮށްފިން” އާކިން ހާރޫންގެ އަތުގައި ހިފައިގެން އިނދެ ބުނެލިއެވެ. އޭރުވެސް ހާރޫންގެ ދެލޮލުން ފެންނަމުން ދިޔައީ ކަންބޮޑުވުމުގެ އަސަރުތަކެވެ.\n“އޯކޭ… ބައްޕައަށްޓަކައި އަޅުގަނޑު ދާނަން ހޮސްޕިޓަލަށް. އެކަމު ވަރަށް ބަނޑުހައި. އެއްޗެއް ކައިގެން ދެވޭނީ” އާކިން ބުނެލިއެވެ. ހާރޫން އުފަލުން އާކިންގެ ގައިގާ ބައްދާލިއެވެ.\nކޮލެޖު ނިންމާފައި ކޮޓަރިއަށްވަންގޮތަށް ޔަނާލަށް ނިދިފައި ހޭލެވުނީ އިޝާނަމާދަށް ގޮވަނިކޮށެވެ. ކަންނެތް ގޮތަކަށް ތެދުވުމަށްފަހު ގަޑި ބަލާލިއެވެ. ދެ ނަމާދު ފާއިތުވެ ދިޔުމުން ޔަނާލް ހިތްހަމަނުޖެހުނެވެ. އަވަސް އަވަހަށް ފާހާނާއަށް ވަދެ ފެންވަރާލައިގެން ނިކުމެ ނަމާދަށް އެރިއެވެ. ކޮޓަރީ ދޮރުގައި ތަޅަންފެށީ ޔަނާލް ސަލާންދީ ނިމުނުތަނާއެވެ. ނަމާދު ބުރުގާވެސް ނުބާލާ ޔަނާލް ދޮރު ހުޅުވާލިއެވެ.\n“ނާލް! އަލްހަމްދުލިއްލާހް. ދުނިޔޭގަ އެބަހުރިންދޯ. އެހެންޏަ ކޮޓަރިއަށް ވަތްގޮށް ހަބަރެއްވީއެއްނޫން” ދޮރުމަތީގައި ހުރި ޝިފާ ބުނެލިއެވެ.\n“ހެހެހެ…ނިދުނީއޭ. ދެންމެ ހޭލެވުނީ. ޝިފައްތަ ގޮވާވެސްނުލަމެއްނު. ވަރަށް ބަނޑުހައިވެސްވޭ އެބަ” އެނދުގައި އިނދެ އިސްޓާކީނު ބާލަމުން ޔަނާލް ބުނެލިއެވެ.\n“ހަވީރު ސައިބޯން ނާންނާތީ ގޮވަން އުޅެނިކޮށް ބަދިގެއިން ކުއްޖަކު ބުނެފި ނާލްއަށް ކޮޓަރިއަށް ސައި ވައްދަން ބުނެފައޭ އިނީ. ނުބޮންދޯ. ދެންވެސް ހިނގާ ކާން. އެންމެން އެބަތިބި ނާލް ނާންނާތީ ނުފެށިފަ” ޝިފާ ބުނެލިއެވެ. ނަމާދު ބުރުގާ ފަތްޖަހާލުމަށްފަހު އެނދުމަތީގައި ބާއްވާފައި ޔަނާލް ޝިފާއާއެކު ތިރިއަށް ފޭބިއެވެ.\nކައ ނިމިގެން ހުރިހާ މީހުން ހޯލުގައި މަޑުކުރުމުން ފޯނު ހިފައިގެން ޔަނާލް އެރީ މައްޗަށެވެ. ކޮޓަރިއަށް ވަދެ ރަނގަޅަށް އެނދުގައި ހަމަނުޖެހިވެގެން އުޅެނިކޮށް ދޮރުގައި ޖަހާލިއެވެ.\n“ހުޅުވާފަ” ޔަނާލް ބުނެލިއެވެ. އިރުކޮޅަކުން ބޭރުގައި ހުރި ފައިޒަން ދޮރުހުޅުވާލިއެވެ.\n“ފައިތަ! އާދޭ އެތެރެއަށް” ހީލަމުން ޔަނާލް ބުނެލިއެވެ. ފައިޒަން އެތެރެއަށް ވަދެ އެނދުގައި އިށީނެވެ. ޔަނާލްވެސް ބާލީސް އުނގަށް ލައިގެން ދެފައި ވަށްކޮށް އެނދުގައި އިނެވެ. އެކަކުވެސް ބަހެއް ނުކިޔައެވެ. ފައިޒަން އިނީ ޔަނާލްގެ މޫނަށް ބަލަހައްޓައިގެންނެވެ. ޔަނާލް އިސްޖަހާލީ ކުށްވެރިއެއް ފަދައިންނެވެ.\n“ނަނާ! ވަޓްސް ރޯންގް ވިދް ޔޫ؟” ފައިޒަން ބުނެލިއެވެ.\n“ނަތިންގް” ޔަނާލް ބުނެލިއެވެ.\n“އެހެންނުވާނެ. ކީއްވެ އެގޮތަށް މަ އިގްނޯ ކުރީ” ފައިޒަން ބުނެލިއެވެ.\n“އަހަރެން ފައި އިގްނޯރ ކުރުމުގެ ގޮތުންނެއްނޫން އެހެން ކަންތައްކުރީ” ޔަނާލް ބުނެލިއެވެ.\n“ދެން ކީއްވެ؟” ފައިޒަން އަހާލިއެވެ. އޭނާ އިނީ ސަބަބު އެނގެން ބޭނުންވެފައެވެ.\n“ތިގޭގައި އުޅޭއެއްނު ޕްރިންސެއް. އޭނައަށް ހީވަނީ މަ ހުންނަނީ އޭނައާއި ހެދިފައޭ. އައި ވޯންޓް ޓު ޕްރޫވް ހިމް ދެޓް ހީ އިޒް ރޯންގް. އެހެންވެ އޭނަ ހުންނަ ތަންތަނުގަ ނުހުންނަން ފައިއަށް ފުރަގަސްދީފަ ދަނީ” ޔަނާލް ބުނެލިއެވެ.\n“ތީ ކިހިނެއްވިކަމެއް. ތިދެމީހުން މައްސަލައެއް ޖެހުނީތަ އަނެއްކާ. ޒުވާބެއް ކުރީތަ؟” ފައިޒަން އަހާލިއެވެ. ކޮލެޖުގައި ޝޯ އޮތް ރޭގައި ހިނގައިދިޔަ ހުރިހާ ކަމެއް ޔަނާލް ފައިޒަންއަށް ކިޔައިދިނެވެ. ފައިޒަން އިނީ ކިޔާނެ ބަހެއް ނޭނގިފައެވެ. އިރުކޮޅަކު އެއްޗެއް ނުބުނެ އިނުމަށްފަހު ފައިޒަން ފުން ނޭވައެއް ދޫކޮށްލިއެވެ.\n“ދެޓް މީންސް ނަނާ ދެން ދުވަހަކުވެސް ކޮލެޖުގަ މަށާއެކު ނޫޅޭނަމޭތަ؟” ފައިޒަން އަހާލިއެވެ.\n“ހޫމް… އެކަމު އަބަދުވެސް ތިއީ އަހަރެންގެ ބެސްޓްފްރެންޑް. ހުވާ މިބުނީ މިހާރު އަހަރެން ވަރަށް ފޫހިވެއްޖެ އެ ޔަޒްދާނު ދެކެ. އޭނައަށް އޭނަ ފެނިފަ ހުރީ. އޭނަ އެގޮތަށް މަށާ ވާހަކަދައްކާ ހެދިއިރު ފިޔޮކެއްހެން އަބަދު އެ އައިނީ ފަހަތުގަ ޖަހައިގެން އުޅެނީ. މަގޭ ހިތަށް އަރާ މަށަށް ކުރެވުނީ ކީއްބާއޭ” ޔަޒްދާންގެ ވާހަކަދައްކާ ވަރަކަށް ޔަނާލްގެ ރުޅިގަނޑު ބޮޑުވަމުން ދިޔައެވެ. ފައިޒަން އެކައްޗެއްވެސް ނުބުނެ ޔަނާލަށް ބަލަހައްޓައިގެން އިނެވެ. ޔަނާލަށް ނޭނގުނީ އޭނަ ޔަޒްދާން ދެކެ ފޫހިވެޔޭ ބުނާއިރު އަދިވެސް އޭނާގެ ހިތުން ޖާގައެއް ޔަޒްދާނަށް ދެވިފައިވާކަމެވެ.\nއެނދުން ޔަޒްދާން ބޯހިއްލާލީ ކަންނެތްކަން ފިލުވާލުމަށް ފެންވަރަން ދާންވެގެންނެވެ. އޭރު ގަޑިން ހަވީރު ފަހެއްޖަހަން ގާތްވަނީއެވެ. ކޮލެޖުން އައިގޮތަށް ކޮޓަރީގައި އޮށްވާ ޔަޒްދާނަށް ނިދުނީއެވެ. ކުއްލިއަކަށް ޔަޒްދާން ސިހުނީ ކޮޓަރި ދޮރު ހުޅުވާލާފައި ވަތް ޔަނާލް ފެނިފައެވެ. ޔަނާލް ލައިގެން ހުރި ފިޔާތޮށި ކުލައިގެ ޕާކިސްތާނު ހެދުން އޭނާ ގަޔަށް ނުލާހިކު ޗާލެވެ. ކަރު ހުރަސްކޮށް ފަހަތަށް އެއްލާފައިވާ ދޯޕައްޓާގެ ކަނުގައި ހިފައިގެން ޔަޒްދާނަށް ބަލަން ހުރިއިރު އެތުންފަތުގައި ވަނީ ލަދުރަކި ހިނިތުންވުމެކެވެ. ޔަނާލްގެ އިސްތަށިގަނޑު ވަނީ މިނިވަންކަމާއެކު ފަހަތަށް ދޫކޮށްލާފައެވެ. ޔަޒްދާން ބޭނުންވީ ޔަނާލަށް އެއްޗެހި ގޮވައިގަންނާށެވެ. ނަމަވެސް އޭނާގެ ދޫ ހަރަކާތެއް ނުކުރިއެވެ. ޔަނާލް މަޑުމަޑުން ހިނގާފައި އައިސް އޭނާއާއި ދާދި ގާތުގައި ހުއްޓުނީ ޔަޒްދާން ބަލަހައްޓައިގެން އިންދައެވެ. ޔަޒްދާންގެ ކަޅި އެހެންދިމާލަކަށް ގުޑާވެސް ނުލައެވެ. ޔަނާލް މަޑުމަޑުން ޔަޒާދާނާއި ގާތަށް ޖެހިލިއެވެ. ޔަޒްދާން ހަމަ އެއިންގޮތަށް އިނެވެ. ޔަނާލް އޭނާގެ މޫނު ޔަޒްދާންގެމޫނާއި ގާތްކޮށް ޔަޒްދާންގެ ކަނާއަތު ކަންފަތަށް ފުމެލިއެވެ. އެވަގުތު ޔަޒްދާންގެ މުޅިހަށިގަނޑުން ހީބިހި ނަގައިގަނެގެން ދިޔައެވެ.\n“ތިގޮތަށް ބެލީމަ ވަރަށް ލަދުގަނޭ” ޔަޒްދާންގެ ކަންފަތްދަށުގައި ވައި އަޑުން ޔަނާލް ބުނެލިއެވެ. ޔަޒްދާން ބޭނުންވީ ޔަނާލަށް އެއްޗެހި ގޮވައިގަންނާށެވެ. ބަވާލަން އަނގަ ހުޅުވާލިތަނާ ޔަނާލްގެ އެއްއަތުގެ އިނގިލި ޔަޒްދާންގެ މަޑު ފިޔާތޮށި ކަމެއް ވެރިވެފައިވާ މަޑު ތުންފަތުގައި ހުރަސް ކޮށްލިއެވެ. ވަގުތުން ޔަޒްދާން ހިމޭންވިއެވެ. އޭނާގެ ދުލުގައި ކަސްތޮޅު އެޅުނެވެ. ޔަނާލްގެ ދެލޮލަށް ބަލަހައްޓައިގެން އިނީ ދުނިޔެއާއި ދުނިޔޭގައި ވާހާ އެއްޗެއްގެ މަތިން ހަނދާން ނެތިފައެވެ. ޔަނާލްގެ ދެލޮލުން ފެންނަމުން ދިޔަ ފުންކަމުގެ ތެރޭގައި ފީނައިގަންނަން އޭނާ ހިތް އެދެމުން ދިޔައެވެ. ކުއްލިއަކަށް ޔަނާލް އޭނާ އަޅައިގެން ހުރި ދޯޕައްޓާއިން ޔަޒްދާންގެ ބޮލާއެކު ލޯމަތީގައި އަޅާލާފައި ތިރިއަށް ދަމާލިއެވެ. މެރިފައިވާ ޔަޒްދާންގެ ދެލޮލުގައި ޔަނާލް ލުއިލުއިކޮށް ބޮސްދިނެވެ.\nފުން ނިދީގައި އޮތް ޔަޒްދާނަށް ދެލޯ ހުޅުވާލެވުނީ ހަމަ ކުއްލިއަކަށެވެ. އޭނާ ދެފަރާތް ބަލާލިއެވެ. އެނދުން ތެދުވެ އެއްއަތުން ބާލީސް ހިފައިގެން ހުރެ މުޅި ކޮޓަރި ހޯދާބެލިއެވެ. ޔަނާލެއް ނުފެނުނެވެ. އޭނާ ހަނދާނަށް އައީ ކޮލެޖުން އައިގޮތަށް އޭނާއަށް ނިދުނު ހަނދާނެވެ. އެހެންވީމާ އޭނާއަށް އެފެނުނީ ހުވަފެނެއްކަމަށް ޤަބޫލުކުރިއެވެ. ޔަޒްދާނަށް އެނދުގައި އިށީނދެވުނެވެ. މޫނުމަތީގައި އަތް ހިންގާލެވުނީ ހަމަޖެހިލުމަށެވެ. އޭނާއަށް އެފެނުނީ އެއްގޮތަކަށްވެސް އޭނާ ގަޔާވާ ހުވަފެނެއްނޫނެވެ. ޔަޒާދާނަށް ހަނދާނަށް އައީ ހުވަފެނުގައި ޔަނާލް ލައިގެން ހުރި ހެދުމެވެ. އަންހެންކުދިން ޕާކިސްތާނު ހެދުމުގައި ހުންނައިރު އަބަދުވެސް އޭނާއަށް ވަރަށް ރީއްޗެވެ. ސަބަބަކީ އޭނާގެ މަންމަވެސް ލައި އުޅެނީ އޭގެ ހެދުމަށް ވާތީއެވެ. ޔަޒްދާނަށް އުނދަގުވިއެވެ. އޭނާއަށް މޭގައި ފިރުމާލެވުނީ އާދަޔާޚިލާފަށް ތެޅެމުން ދިޔައޭނާގެ ހިތް މައިތިރިކޮށްލުމަށެވެ. ކޮންމެގޮތެއް ވިޔަސް އެހުވަފެނުގައި އޭނާއަށް ފެނުނީ ޔަނާލް ނޫން ދެވަނަ އިންސާނެއްނޫނެވެ. ޔަޒްދާން ގޮސް ހުއްޓުނީ ލޯގަނޑު ކުރިމަތީގައެވެ. ލޯގަނޑުން ފެންނަން ހުރި އޭނާގެ އަމިއްލަ ސޫރައަށް ނުބަލަން އޭނާ އިސްޖަހާލިއެވެ. ދެލޯމަރާ ބާރުކޮށްލީ ކޮންމެސްކަމެއް ހިތުންފޮހެލަން މަސައްކަތްކުރާ ފަދައިންނެވެ. އޭނާ ދެވަނަ ފަހަރަށް ލޯގަނޑަށް ނަޒަރު ސީދާކޮށްލިއިރު އެދެލޯ ފުރިފައިވަނީ ކަރުނުންނެވެ.\n“ކީއްވެ؟ ކީއްވެތަ؟ އަހަރެން އެއްވެސް މީހަކުދެކެ ލޯބިވާކަށް ބޭނުމެއްނޫން. އަދި ހާއްސަކޮށް ޔަނާލްދެކެ. އަހަރެން ބޭނުމީ ޔަނާލަށް ނަފްރަތުކުރަން. އަބަދުވެސް ނަފްރަތުކުރަން. އެއީ މިއާއިލާ އާއި ގުޅުން ޔަނާލް އޮންނާތީ. އަހަރެންގެ މަންމައަށް ލިބުނުފަދަ ދެރައެއް ލޯބީގައި ލިބޭކަށް އަހަރެންވެސް އަދި މަންމަވެސް ބޭނުމެއްނުވޭ. އަހަރެންގެ ހަޔާތުގެ ބައިވެރިއަކަށް މުސްލިމް ދިވެހި އަންހެނެއް ބޭނުމެއްނޫން. މިއީ ވަރަށް އަނިޔާވެރި ތަނެއް. މަންމާ! ޔަނާލްގެ ރޫހު ޔަނާލްގެ އަސަރު ޔަނާލްގެ ނަން އަހަރެންގެ މި ބަސްނާހާ ހިތާއި ގުޅިލާމެހިއްޖެ. އައި ހޭޓް ޔޫ ޔަނާލް. އައި ހޭޓް ޔޫ” އޭނާ ހިތާއި ހިތުން އަމިއްލަ ނަފްސަށް އަޑުލަމުން ދިޔައެވެ.\nthankyu Vish 🙂\nvvvv reethi.. when nxt prt…\nthankyu SCARLET 🙂 next part maadhama. insha allah 🙂\nDN past nimuneema reethivaanee knirakun ebaithah nimeynee\nwow…mi part vx vvvvvvv reethi…nxt part avahah up kohla dheh cheyy…\nMaazee adhives varah dhigutha\nނޭނގި ވެވުނީ ލޮތްބޭ- ޓްރެއިލަރ


ހިޔާ މަޝްރޫއުގެ ދަފްތަރު ކެޓަގަރީގެ ވަގުތީ ލިސްޓު އާންމުކޮށްފި – Dhuvas Online\nހިޔާ މަޝްރޫއުގެ ދަށުން ދަފްތަރު ކެޓަގަރީން ފްލެޓު ލިބޭ މީހުންގެ ވަގުތީ ލިސްޓު އާންމުކޮށްފި އެވެ.\nމާލޭ ދަފްތަރުގެ ދަށުން ފްލެޓު ލިބޭ މީހުން ހިމެނެނީ އެޗް9 ކެޓަގަރީގައި އެވެ.\nފިޔާ މަޝްރޫއުގެ ފްލެޓުތަކުގެ މައްސަލަ ބަލާ ކޮމިޓީން މިއަދު އާންމު ކުރި ލިސްޓުގައި ދަފްތަރު ކެޓަގަރީން ފްލެޓު ލިބޭ މީހުންގެ ވަގުތީ ލިސްޓުގައި ފްލެޓަށް ހުށަހެޅި މީހުންގެ ވަނަވަރާއި ޕޮއިންޓް ލިބިފައިވާ އަދަދު އަދި ކުރިން ޕޮއިންޓް ލިބިފައިވާ ގޮތުގެ ތަފްސީލް ހިމަނާފައިވެ އެވެ. އަދި ޝަރުތު ހަމަވާ މީހުންނާއި އެ ކެޓަގަރީއަށް ކުރިމަތިލުމަށް ޝަރުތުހަމަވާ ފަރާތްތަކުގެ ތެރެއިން، ދިރިއުޅުމުގެ ހާލަތު ބެލުމުގެ ކަންކަން ކުރިއަށް ނުގެންދެވުނު ފަރާތްތައް ސަބަބާއެކު ވަގުތީ ލިސްޓުގައި ފާހަގަކޮށްފައިވެ އެވެ.\nމީގެ އިތުރުން އެ ކެޓަގަރީއަށް ޝަރުތު ހަމަނުވާ25 މީހުން ތިބި ކަމަށް ބުނެފައިވެ އެވެ. އެ މީހުންގެ މައުލޫމާތު އާންމުކޮށްފައިވެ އެވެ.\nދަފްތަރު ކެޓަގަރީގެ ވަގުތީ ލިސްޓާއި އެކު ލިސްޓަށް ޝަކުވާ ހުށަހެޅުމުގެ ފުރުސަތު ވަނީ ހުޅުވާލާފައި އެވެ. ޝަކުވާ ހުށަހެޅުމުގެ ސުންގަޑިއަކީ އޮކްޓޫބަރު މަހުގެ ހަތަރު ވަނަ ދުވަހުގެ 15:00 އެވެ.\nލިސްޓަށް ޝަކުވާ ހުށަހެޅޭނީ https://hcp.presidency.gov.mv/ މެދުވެރިކޮށެވެ. އަދި “ހިޔާ” މަޝްރޫއުގެ ދާއިމީ ލިސްޓް އެކުލަވާލުމުގައި އެ ޕޯޓަލް މެދުވެރިކޮށް ހުށަހެޅޭ ޝަކުވާތަކަށް ރިއާޔަތްކުރެވޭނެ ކަމަށް ކޮމިޓީން ބުންޏެވެ.\nފްލެޓް ކޮމިޓީން ބުނީ “ހިޔާ” މަޝްރޫއުގެ އެހެން ކެޓަގަރީތަކުގެ މަސައްކަތް ނިމުނުހާ އަވަހަކަށް ވަގުތީ ލިސްޓް އިއުލާނު ކުރާނެ ކަމަށެވެ.\nމިހާތަނަށް އެ ކޮމިޓީން ވަނީ ޑޮކްޓަރުންނާއި ނަރުހުންނަށް ހާއްސަ ލިސްޓާއި ޓީޗަރުންނަށް ހާއްސަ ލިސްޓާއި މާލޭ ރަށްވެހިންނަށް ހާއްސަ އަދި ނުކުޅެދުންތެރިކަން ހުންނަ ފަރާތްތަކާއި އާއިލާތަކަށް ހާއްސަ ކެޓަގަރީގެ ފްލެޓާ ގުޅޭ ވަގުތީ ލިސްޓުވެސް އާންމުކޮށްފައެވެ.


މީހަކު އޭނާގެ 11 މަހުގެ ފިރިހެން ދަރިފުޅު ވިއްކާލައިފި\nއިންޑިއާގެ އޮދީޝާ ބަދްރަކް އަވަށުގެ ފިރިހެނަކު އޭނާގެ އުމުރުން 11 މަހުގެ ފިރިހެން ދަރިފުޅު ވިއްކާލުމުން ހައްޔަރު ކޮށްފިއެވެ.\nއިންޑިއާގެ ފުލުހުން ބުނި ގޮތުގައި ބާލާރާމް މުކީ ނަމަކަށް ކިޔާ މިމީހާ އޭނާގެ 11 މަހުގެ ފިރިހެން ދަރިފުޅު ވިއްކާލީ 23،000 ރުޕީސް އަށެވެ. އޭގެން 2000 ރުޕީސް އަށް މޮބައިލް ފޯނެއް އޭނާ ގަނެފައިވެއެވެ. އަދި 1500 ރުޕީސް އަށް ފައިގާ އަޅާ ރިހި ކެވެލިކޮޅެއް އޭނާ ގަތް ކަމަށް ވެސް ފުލުހުން މައުލޫމާތު ދީފައިވެއެވެ. ކެވެލިކޮޅު އޭނާ ގަނެފައިވަނީ އޭނާގެ ހަތް އަހަރުގެ އަންހެން ދަރިފުޅަށެވެ. ފުލުހުން ބުނި ގޮތުގައި، ބާކީ ފައިސާ އޭނާ ޚަރަދު ކުރީ ރާބުއިމަށެވެ.\nމިމައްސަލައާއި ގުޅިގެން ފުލުހުން ވަނީ ބާލާރާމް ގެ އަންހެނުން ސުކްތީ އާއި ވެސް ސުވާލު ކޮށްފައެވެ. އެދެމަފިރިންގެ 10 އަހަރުގެ ފިރިހެން ކުއްޖެއް ވެސް ހުންނަ ކަމަށް މައުލޫމާތު ލިބިފައިވެއެެވެ.\nއޮދީޝާ ބަދްރާކް ސުޕަރއިންޓެންޑެންޓް އޮފް ޕޮލިސް އަނުޕް ސަހޫ ބުނީ، ބާލާރާމް މުކީ އަކީ އާއިލާއެއް ގެންގުޅެވޭ ވަރުގެ އާމްދަނީއެއް ލިބޭ މީހެއް ނޫން ކަމަށާއި މަގުމަތި ކުނިކަހާ މީހެއްގެ ވަޒީފާ އަދާ ކުރި ކަމުގައި ވިޔަސް ޤަވައިދުން ވަޒީފާއަށް ވެސް ނުދާކަަމަށް މައުލޫމާތު ލިބިފައިވާ ކަމަށެވެ.\nބާލާރާމް އާއި އެކީ މިޖަރީމާ ހިންގުމުގައި ބައިވެރިވެފައިވަނީ އޭނާގެ ޅިޔަނެއް ކަމަށްވާ ބާލިއާ އާއި އަންގަންވަޑީ ގައި މަސައްކަތް ކުރާ މީހެކެވެ. އެމީހުން އެކުއްޖާ ވިއްކާލާފައިވަނީ އުމުރުން 60 އަހަރު ފުރިފައިވާ ދުވަސްވީ ދެމަފިރިއަކަށެވެ.\nއަނުޕް ސަހޫ ބުނިގޮތުގައި އުމުރުން ދުވަސްވީ އެދެމަފިރިންގެ ހުރި ހަމައެކަނި ފިރިހެން ދަރިފުޅު، އެދަރިފުޅުގެ އުމުރުން 24 އަހަރުގައި ވަނީ މަަރުވެފައެވެ. ދަރިފުޅުގެ މަރުގެ ސަބަބުންއެއަންހެން މީހާ އަށް ނަފްސާނީ ގޮތުން އަސަރު ކުރި ކަމަށް ބުނެފައިވެއެވެ. އަދި އެހެންކަމުން، އަންހެންމީހާ ރަނގަޅު ވަންދެން ވިޔަސް ފިރިހެން ދަރިއެއް އެޑޮޕްޓް ކުރަން ހޯދާދިނުމަށް އުމުރުން ދުވަސްވީ އެދެމަފިރިންގެ ތެރެއިން ފިރިހެން މީހާ ވަނީ އެދިފައެވެ.\nބާލާރާމް ދަރިފުޅު ވިއްކާލި ކަމަށް ޝައްކު ކުރެވިގެން ފުލުހުންނަށް އެމައްސަލަ ރިޕޯޓުކުރީ އެމީހުންގެ އަވައްޓެރިއެކެވެ. އޭނާ ބުނި ގޮތުގައި، އޭގެ ކުރިން ބާލާރާމް މެންގެއިން ތުއްތު ކުއްޖެއް ރޯއަޑު އަބަދުވެސް އިވޭ ކަމަށާއި، ފުލުހުންނަށް ރިޕޯޓު ކުރީ އެއަޑު ނުއިވޭތީ ޝައްކު ވެގެންނާއި ބާލާރާމް ފޯނެއް ގެންގުޅޭތަން ފެނުމުން ޝައްކު ކުރެވިގެން ކަމަށެވެ.\nމައްސަލަ ތަހުޤީޤުކޮށް ނިމެންދެން ބާލާރާމް ގެ ތިން ކުދިން ވަނީ އިންޑިއާގެ ޗައިލްޑް ޕްރޮޓެކްޝަން އޭޖެންސީ ގެ ބެލުމުގެ ދަށަށް ގެންދެވިފައެވެ.


ރައްޔިތުންގެ މަޖިލީހުގެ އިންތިޚާބުގައި، އއ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަޙައްދު އަދި ވޯޓުފޮށި ބަހައްޓާ ރަށާއި ތަން\n06 އެޕްރީލު 2019 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ އިންތިޚާބުގައި، އއ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަޙައްދު އަދި ވޯޓުފޮށި ބަހައްޓާ ރަށާއި ތަން މިދަންނަވަނީއެވެ.\nސްކޫލް ހޯލުގެ އިރުމަތީކޮޅު\nސްކޫލް ހޯލުގެ ހުޅަނގުކޮޅު\nއއ. އަތޮޅު ތަޢުލީމީ މަރުކަޒު ހޯލު


Karan Johar enburi social media ah aee mi post aaeku – Iru\nކަރަން ޖޯހަރް އެނބުރި ސޯޝަލް މީޑިއާއަށް އައީ މި ޕޯސްޓާއެކު\nޝާޝާ· 16 އޮގަސްޓް 2020\nމީގެ ދެމަސް ކުރިން މަރުވި އެކްޓަރު ސުޝާންތު ސިންގް ރާޖްޕުތުގެ މަރާ ގުޅިގެން ބޮޑެތި ފާޑުކިޔުންތަކެއް އަމާޒުވި ޕްރޮޑިއުސަރު/ޑައިރެކްޓަރު ކަރަން ޖޯހަރް މީސްމީޑިއާއާ ދުރުގައި ހުރުމަށްފަހު މިއަދު ޕޯސްޓެއް ކޮށްފިއެވެ.\nމިދިޔަ ދެމަހަށް ފަހު ފުރަތަމަ ފަހަރަށް ކަރަން އިންސްޓަގްރާމްގައި ހިއްސާކުރި ޕޯސްޓަކީ މިއަދު ފާހަގަކުރި އިންޑިއާގެ މިނިވަންދުވަހާ ގުޅިގެން ކުރި ޕޯސްޓެކެވެ. އިންޑިއާގެ ދިދައިގެ ފޮޓޯއެއް ހިއްސާކުރަމުން ބުނީ އެ ޤައުމަކީ އާދަކަދާއާއި، ތާރީޚީ ގޮތުން ވަރަށް މުއްސަނދި ޤައުމެއް ކަމަށެވެ.\nމި ފޮޓޯގެ ކުރިން ކަރަން އެންމެ ފަހުން އިންސްޓަގްރާމަށް ލާފައިވާ ފޮޓޯއަކީ ސުޝާންތާއެކީ ނަގާފައިވާ ފޮޓޯއެކެވެ. އެއީ މިދިޔަ ޖޫން 14 ގައި ސުޝާންތު މަރުވުމާ ގުޅިގެން ކަރަން ލާފައިވާ ފޮޓޯއެކެވެ. ނަމަވެސް އޭގެފަހުން އާއްމުންގެ ފަރާތުން ލިބުނު ނަފްރަތާއެކު ކަރަން ވަނީ މީސްމީޑިއާއާ އެކަހެރިވެފައެވެ.\nފަލަސްޠީން ހިމެނޭގޮތަށް 13 ޤައުމަކަށް ނޮން ރެޒިޑެންޓް ސަފީރުން އައްޔަންކުރުމަށް ކޮމިޓީއަށް\nސުޝާންތުގެ ސަޕޯޓަރުން ކަރަން ދެކެ އެހައި ރުޅި އަންނަ ސަބަބަކީ، ކަރަން އަކީ ބޮލީވުޑްގައި ނެޕޮޓިޒަމް ޕްރޮމޯޓު ކުރާ އެންމެ އިސް ފަރާތް ކަމަށް ދެކޭތީއެވެ. އެގޮތުން ކަރަން އަކީ މުޅިން ހެން ފިލްމީ އާއިލާއިން ނުކުންނަ ތަރިންނަށް އޭނާގެ ފިލްމުތަކުން ފުރުސަތު ދޭ މީހެކެވެ.


ލޯކަލް ކައުންސިލް އިންތިޚާބުގެ ކެމްޕޭން އެމްޑީޕީން ރަސްމީކޮށް ފަށައިގެން ކުރިޔަށް ދަނީ – Maldivian Democratic Party\nލޯކަލް ކައުންސިލް އިންތިޚާބުގެ ކެމްޕޭނު ދިވެހި ރައްޔިތުންގެ ޑިމޮކްރެޓިކް ޕާޓީން ރަސްމީކޮށް ފަށައިފި އެވެ.\nމިކަމަށްޓަކައި ބޭއްވި ރަސްމީ ބައްދަލުވުން އޮތީ ރޭ ލ. އަތޮޅުގައެވެ. މިބައްދަލުވުމާ އެކުއެކީ ރާއްޖޭގެ މީހުން ދިރިއުޅޭ ހުރިހާ ރަށެއްގައިވެސް މިކެމްޕޭނު ލޯންޗް ކުރުން ރަސްމީކޮށް ކުރިޔަށް ދިޔައެވެ.\nއެރަށެއް ނުވަތަ އެދާއިރާއެއްގައި ހިމެނޭ އެމްޑީޕީގެ ކެނޑިޑޭޓުން ސްޓޭޖްތަކުގައި އަތާއި އަތްގުޅައި އެމްޑީޕީގެ ކެނޑިޑޭޓުންނަކީ އެކުވެރި ޓީމެއްގެ ގޮތުގައި ތިބި ކެނޑިޑޭޓުންކަން ރައްޔިތުންނަށް ރޭ އެމްޑީޕީން ވަނީ ވަރަށް ރަނގަޅަށް ހާމަކޮށްދީފައެވެ.\nހދ. އަތޮޅާއި ނޫނު އަތޮޅުން މަޢުލޫމާތު ލިބުނު ގޮތުގައި އެއަތޮޅުތަކުގެ ހުރިހާ ދާއިރާއާއި ރަށްތަކުން ވަރަށް ކުލަގަދަކޮށް އެމްޑީޕީ ލޯކަލް ކައުންސިލް އިންތިޚާބުގެ ކެމްޕޭނު ލޯންޗް ކުރިއެވެ. އަދި ކެނޑިޑޭޓުން ރައްޔިތުންނާ ބައްދަލުކޮށް ވާހަކަދައްކައި އެމްޑީޕީގެ ރަސްމީ ބޮނޑިބަތް ޖާފަތާއިގެންވެސް ރޭ ކުރިޔަށް ގެންގޮސްފައިވާ ކަމަށް މަޢުލޫމާތު ލިބެއެވެ.\nލޯކަލް ކައުންސިލް އިންތިޚާބުގައި އެމްޑީޕީން 944 ކެނޑިޑޭޓުން ވާދަކުރާގޮތަށް ހަމަޖެހިފައި ވެއެވެ. އެއީ ދާއިރާތަކުން 130 ކެނޑިޑޭޓުންނާއި ރަށްފުށުގެ 797 ކެނޑިޑޭޓުންގެ އިތުރުން ސިޓީކައުންސިލަށް ކުރިމަތިލެއްވި 17 ކެނޑިޑޭޓުންނެވެ.\nހއ ގެ 66 ކެނޑިޑޭޓުންނާއި، ހދ ގެ 70 ކެނޑިޑޭޓުންނާއި، ށ އަތޮޅުގެ 74 ކެނޑިޑޭޓުންނާއި، ނ އަތޮޅުގެ 66 ކެނޑިޑޭޓުންނާއި، ރ އަތޮޅުގެ 83 ކެނޑިޑޭޓުންނާއި، ބ އަތޮޅުގެ 49 ކެނޑިޑޭޓުންނާއި، ޅ އަތޮޅުގެ 24 ކެނޑިޑޭޓުންނާއި، މާލެ އަތޮޅުގެ 43 ކެނޑިޑޭޓުންނާއި، އއ އަތޮޅުގެ 46 ކެނޑިޑޭޓުންނާއި، އދ އަތޮޅުގެ 40 ކެނޑިޑޭޓުންނާއި، ވ އަތޮޅުގެ 27 ކެނޑިޑޭޓުންނާއި، މ އަތޮޅުގެ 36 ކެނޑިޑޭޓުންނާއި، ފ އަތޮޅުގެ 25 ކެނޑިޑޭޓުންނާއި، ދ އަތޮޅުގެ 32 ކެނޑިޑޭޓުންނާއި، ތ އަތޮޅުން 60 ކެނޑިޑޭޓުންނާއި، ލ އަތޮޅުގެ 53 ކެނޑިޑޭޓުންނާއި، ހުވަދު އަތޮޅު އުތުރުބުރީ 48 ކެނޑިޑޭޓުންގެ އިތުރުން އެއަތޮޅު ދެކުނުބުރީ 55 ކެނޑިޑޭޓުން އަދި ޏ އަތޮޅުގެ 30 ކެނޑިޑޭޓުންނެވެ. ދެސިޓީން ވާދަކުރަނީ 17 ކެނޑިޑޭޓުންނެވެ.\nމީގެތެރެއިން މާލެ ސިޓީގައި އެމްޑީޕީ ތަމްސީލުކުރާ 11 ދާއިރާގެ ކެނޑިޑޭޓުން ވަރަށް ޚާއްޞަ ބައްދަލުވުމެއް ޕާޓީ މައި ހަރުގޭގައި ބާއްވާނެކަމުގެ މަޢުލޫމާތުވެސް ވަނީ ލިބިފައެވެ.


IGMH ge emergency room ge AC halaakuvefai hunnathaa dholhu mas\nްައައިޖީއެމްއެޗްގެ އިމަޖެންސީ ރޫމްގެ އޭސީ ހަލާކުވެފައި ހުންނަތާ ދޮޅުމަސް\nއޭސީ ހެދޭނެ ކަމަށް ލަފާކުރެވެނީ އަންނަ މަހު\nކ. މާލެ 22 އޭޕުރިލް 2019 | ހޯމަ 03:36 7,156\nއިމަޖެންސީ ރޫމް ހޫނު ގަދަވެގެން އެކި ދިމަދިމާލުގައި ހުންނަނީ ސްޓެންޑް ފަންކާތައް ބަހައްޓާފައި - ރާއްޖެއެމްވީ\nރާއްޖޭގެ މައި ހޮސްޕިޓަލް އައިޖީއެމް ހޮސްޕިޓަލްގެ އިމަޖެންސީ ރޫމްގެ މައި އޭސީ ހަލާކުވެފައި ހުންނަތާ ދޮޅުމަސް ދުވަސް ވެފައިވާކަމަށް މައުލޫމާތު ލިބިއްޖެއެވެ.\nގިނަ ބަޔަކު ޚިދުމަތް ހޯދާ އަދި އެތަށް ބަޔަކު އެޑްމިޓްކޮށް އަވަސް ފަރުވާ ދެމުން އަންނަ ރޫމްގެ އޭސީ ހަލާކުވުމުގެ ސަބަބުން އެތަނުގެ އެތެރޭގެ ހޫނު އިންތިހާއަށް ގަދަވެ ބައެއް އާންމުން ވަނީ އެކަމުގެ ޝަކުވާ ހޮސްޕިޓަލަށްވެސް ހުށައަޅާފައެވެ.\nއާއްމުންގެ ޝަކުވާ ބޮޑުވަމުން ދަނިކޮށް މި މައްސައާއި ގުޅޭ ގޮތުން އައިޖީއެމް ހޮސްޕިޓަލުން ބުދަ ދުވަހު އާއްމުކުރި ބަޔާނެއްގައި ބުނެފައިވަނީ އެ އެއާކޯންއަށް ދިމާވެފައިވާ މައްސަލަ ހައްލުކުރުމަށްމަސައްކަތް ކުރެވެމުންދާކަމަށެވެ. އަދި އެ ރޫމްގައި ހުންނަ މައި އޭސީ ސިސްޓަމްގެ ކޫލިން ޓަވަރަކީ މާލެއިން ލިބެން ނެތް އެއްޗަކަށް ވާތީ، ބޭރުން އޭގެ ކޫލިން ޓަވަރު ގެނައުމަށް މިހާރު އޯޑަރު ކުރެވިފައިވާކަމަށެވެ.\nއައިޖީއެމް ހޮސްޕިޓަލް ގެ މީޑިއާ އޮފިޝަލް މުހައްމަދު މުފީދު ރާއްޖެއެމްވީއަށް ވިދާޅުވީ، އެ ކޫލިން ސިސްޓަމް އަކީ ސީދާ އެ އުފެއްދި ކުންފުނިން ނޫނީ ލިބެން ނެތް އެއްޗަކަށްވާތީ އެ ކުންފުންޏަށް އޯޑަރު ޖަހާފައިވާކަމަށެވެ. އަދި އޭތި ލިބޭވަރުވާނީ މި އެޕްރީލް މަހުގެ ފަހު ހަފްތާގައިކަމަށް ވެސް ވިދާޅުވިއެެވެ.\n"އޭތި އަދި ގެނެސް ގެން މަސައްކަތް ނިންމާލެވޭވަރު ވާނީ މެއި މަހުގެ ފުރަތަމަ ދެހަފްތާގެ ތެރޭގައި" މުފީދު ވިދާޅުވިއެވެ.\nއޭސީ މަސައްކަތް ނުކުރާތާ ދޮޅުމަސް\nއޭނާ ވިދާޅުވީ، ތަނުގެ ހޫނު މަޑުކުރުމަށް ވަގުތީ ގޮތުން ދެ އޭސީ ހަރުކުރެވި، ފަންކާތައް ބެހެއްޓިފައިވާނެކަމަށެވެ. އެހެންނަމަވެސް މި ދުވަސްވަރަކީ ހޫނުގަދަ ދުވަސްވަރެއްކަމުން އެތަކެތިން އެވަރަށް ނުހިފަހައްޓާ ކަމަށް މުފީދު ވިދާޅުވިއެވެ.\nއިމަޖެންސީ ރޫމްގެ މައި އޭސީ ހަލާކުވެފައި ހުުންނަތާ ދޮޅުމަސްވެފައިވާކަމަށް މުފީދުވެސް ވިދާޅުވިއެވެ. އޭސީ ހަލާކުވެ އެހާ ގިނަ ދުވަސްވީ ކީއްވެތޯއާއި، އޭސީގެ ހަލާކުވި ބައިތައް ބޭރުން ގެނައުމަށް އޯޑަރު ޖެހި ދުވަހާއި ބެހޭގޮތުން ސުވާލުކުރުން މުފީދު ވިދާޅުވީ، އެ މައުލޫމާތު ދަންނަވަން އެނގިލައްވާނީ ޑޮކިއުމެންޓްތައް ބައްލަވާލައްވާފައިކަމަށެވެ.\nއިމަޖެންސީ ރޫމްގެ އޭސީ ހަލާކުވެފައިވާއިރު، ބުދަ ދުވަހު އެ ހޮސްޕިޓަލުން ނެރުނު ބަޔާނުގައި ބުނެފައިވަނީ، އެ ހޮސްޕިޓަލްގެ ޖެނެރަލް ވާރޑް ތަކުގައި އޭސީ ހަރުކުރުމުގެ ޕައިލެޓް ޕްރޮޖެކްޓެއްގެ މަސައްކަތް ފައްޓައި މިހާރު އެމަސައްކަތް ނިމުމާއި ގާތްވެފައިވާކަމަށެެވެ.


Gaanoonu Negehehttumah Salaamathy Baaruthakah Uhthama Fandiyaaru Govaalahvvaifi - Vaguthu\nގާނޫނު ނެގެހެއްޓުމަށް ސަލާމަތީ ބާރުތަކަށް އުއްތަމަ ފަނޑިޔާރު ގޮވާލައްވައިފި\nގާނޫނު ނެގެހެއްޓުމަށް ސަލާމަތީ ހިދުމަތްތަކަށާއި ޖުޑީޝަރީ އަށް އުއްތަމަ ފަނޑިޔާރު އަބްދުﷲ ސައީދު ގޮވާލައްވައިފިއެވެ.\nމިވަގުތު ފުލުހުންގެ ހައްޔަރުގައި އުއްތަމަ ފަނޑިޔާރު ހުންނެވިއިރު އެމަނިކުފާނުގެ ވަކީލު ހިސާން ހުސެއިން މިއަދު ކުރެއްވި ޓްވީޓެއްގައި ވިދާޅުވީ ހައްޔަރުކުރެވުނުތާ 34 ދުވަސްފަހުން އުއްތަމަ ފަނޑިޔާރަށް ޓެރަރިޒަމް މަނާކުރާ ގާނޫނުގެ ދަށުން ސަރުކާރު ވައްޓާލަން އުޅުމުގެ ތުހުމަތުކުރާކަން އެމަނިކުފާނަށް އަންގާފައިވާ ކަމަށެވެ.\nމި ތުހުމަތަށް އެމަނިކުފާނު އިންކާރު ކުރައްވާ ކަމަށާއި އަދި ގާނޫނު ނެގެހެއްޓުމަށް ސަލާމަތީ ހިދުމަތްތަކަށާއި ޖުޑިޝަރީ އަށް އެމަނިކުފާނު ގޮވާލައްވާ ކަމަށް ވެސް ހިސާން ވިދާޅުވިއެވެ.\n34 days after his arrest,CJ Abdulla Sayeed was yesterday informed that he has been charged under Anti-Terrorism Act for the alleged offence of attempting to overthrow the Govt. He denies the charges&calls upon the judiciary& security forces to uphold rule of law #MaldivesInCrisis\n— Hisaan ؟? (@hisaanhussain) March 11, 2018\nއުއްތަމަ ފަނޑިޔާރު އަބްދުﷲ ސައީދުގެ މައްޗަށް ފުލުހުން ކުރާ ތުހުމަތުތަކަކީ، ރިޝްވަތުގެ ގޮތުގައި ފައިސާ ހިފުމަށްފަހު ޝަރުއީ ހުކުމްތައް ވަކި ގޮތަކަށް ކުރުމާއި، ގާނޫނީ ގޮތުން އުފެދިފައިވާ ސަރުކާރު ގާނޫނާއި ހިލާފަށް ބަދަލު ކުރުމަށް މަގާމުގެ ނުފޫޒު ބޭނުންކޮށްގެން މަސައްކަތް ކުުރުމާއި ދައުލަތް ހިންގުން ހުރަސް އެޅުމާއި ޖިނާއީ އަދުލުގެ ނިޒާމް ހިންގުމަށް ގަސްތުގައި ހުރަސްއެޅުމެވެ.\nމީގެއިތުރުން ފުލުހުން ތަހުގީގު ކުރަމުންދާ މައްސަލަތަކަކާއި ގުޅިގެން ތަހުގީގަށް ހޯދަން ބޭނުންވާ ހެކިތައް ފޮރުވާފައިވާ ކަމުގެ ތުހުމަތު ވެސް އެމަނިކުފާނުގެ މައްޗަށް ވަނީ ކޮށްފައެވެ.\nގާނޫނީ ގޮތުން އުފެދިފައި އޮތް ސަރުކާރު ވައްޓާލަން އުޅުނު ކަމުގެ ތުހުމަތުގައި އުއްތަމަ ފަނޑިޔާރާއެކު ގިނަ އަދަދެއްގެ ބަޔަކު ފުލުހުން ވަނީ ހައްޔަރުކޮށްފަ އެވެ. އޭގެ ތެރޭގައި ސުޕްރީމް ކޯޓުގެ ފަނޑިޔާރު އަލީ ހަމީދު އާއި ކުރީގެ ރައީސް މައުމޫން އަބްދުލްގައްޔޫމާއި ޗީފް ޖުޑިޝަލް އެޑްމިނިސްޓްރޭޓަރު ހަސަން ސައީދު ހިމެނިވަޑައިގަންނަވަ އެވެ.\nމާޗް 11, 2018 19:05\nނީވެއަޑެއް ބޮޑު ބާގީއެއްތީ\nމާޗް 11, 2018 19:11\nޢުއްތަމަ ފަޑިޔާރުކަމަކަށް މިހާރު ބަލައެއް ނުގަންނަން، އެހެންވީމަ ފާޑު ފާޑަށް މޮޅެތި ޓުވީޓް ނުކޮށް މަޑުންތިބޭ ، ތި ހިސާންތީ މާމޮޅު ލޯޔަރަކަށް އަމިއްލަ އަށް ވެގެނިގެން އުޅޭ މީހެއް!\nމާޗް 11, 2018 23:08\nމިހިސާނު ލޯޔަރުކަންކޮށްދިން އެއްވެސް މީހެއްމައްސަލައެއް މިހާތަނަކަށް އަދި ކާމިޔާބު ވެފައެއްނެތް.\nމާޗް 11, 2018 19:20\nޑޮލަރާއި ބިންތައް ނަގާބަލަ ކޮންޤާނޫނެއް ނަގާކަށް. ކެވެނުވަރުމަދީތަ. މުޅި ޖުޑިޝަރީ ފުނޑާފަ. ނާކާމިޔާބުވި ބަޣާވާތް ކުރިމީހުން މީ.\nމާޗް 11, 2018 19:42\nކުށެއް ކޮށްފަ އެއްބަސްވަނީ ކާކު\nމާޗް 11, 2018 19:43\nގައްބަރ ސިންގ އަދިވެސް އަނގަ އެބަ ހުޅުވާ 2އަތާ2ފައި ބަނދެ ކޯސްޓަ ދަޅެއް މަތީ ބޭންދީމަވެސް. ކަލޭ ދެން އޮވޭ. މިގައުމުގެ އިގްތިސާދު އަށް ލޮޅުން ގެނުވި ގައްދާރު ތީ. މިކޮމެންޓް އޭނާ އަށް ފެންނާނެ ނަމަ ކިހާ ރަގަޅު ....\nމާޗް 11, 2018 20:07\nއޭ ރިޝްވަތު ބޮނޑި. އަނގަހުޅުވާ ވާހަކަދައްކަން ކޭމެންގެ ލަދުކޮބާ. މީވަރަށް ވާހަކަ.\nމާޗް 11, 2018 20:28\nޤާނޫން ނެގެހެއްޓުމުގެ މަސައްކަތް މިހާރުވެސް ކުރަމުން ދަނީ އޭގެ ހެއްކެއްގެ ގޮތުގައި ކަލޭ ހައްޔަރުކުރީވެސް...\nމާޗް 11, 2018 20:40\nއަދިވެސް ބާޣީ ގޫކާޓްބެއްޔާގެ އަނގަ މައިތިރި ކޮށް، ކުށް ގަބޫލުކުރާކަށް ނޫޅެޔޭދޯ. އަވަހަށް މިކަލޭގެ ވަޒީފާއިން ވަކިކުރޭ....!!!\nމާޗް 11, 2018 20:48\nއިންކަރު ނުކުރާނީ ކާކު އެކަކުވެސް އެއްބަހެއްނުވާނެދޯ ތިޔަމީހުން ނުދަންނަ ބަޔަކު ނުލޭ\nމާޗް 11, 2018 20:52\nސައީދަށް މަގޭސުވާލެއް: 1ފެބްރުއަރީގައި ނެރުނުއަމުރު ރަނގަޅުކަން ސިކުނޑިހަމަޖެހޭ އިންސާނަކަށް ވިސްނޭވަރަށް ކިޔާދީފާނަންތަ؟\nމާޗް 11, 2018 21:20\nމިހާރު ތިޔައީ އުއްތަމަ ފަނޑިޔާރުކަމަކަށް ބަލައެއް ނުގަނެވެއެވެ. މަނިކުފާނަކީ މިހާރު ރިޝްވަތު ބޮޑޭއެވެ.\nމާޗް 11, 2018 22:41\nގާނޫނުނަގަހައްޓާދަމަހައްޓަން ބުނަން ގޮވަން ހަމައެންމެރަންގަޅީ ކަޅުފައިސާގަޖެހިފަ ތިބޭ މީހުންބާ؟ ނަސީބަކުން އަޑެއްނީވޭ.\nމާޗް 11, 2018 23:00\nމިސަރުކާރުން ގާނޫނު ނަހައްޓާތަން ނުފެނޭތަ!!! ކޮރަޕްޝަންގެ ނުބައި ފައިސާގައި ހިފާ ޖުޑިޝަރީ ބޭނުންކޮށްގެން ބަޣާވާތްކުރަން އުޅުނީމާ އެކަން މިބަލަނީ!! މޮޅުވާހަކަ ނުދައްކާ!! ދައްޖައްސާނެ އިރާނުކަހަލަ ގައުމެއްނަމަ!! ކަލޭނެން އަމިއްލަ އެދުމުން ފޯވެގެން ގައުމަށް ޣައްދާރުވި ޣައްދާރުވުންމަތީން ހަދާންކުރޭ ޖަލުގަ ތިބެގެން!! އެންމެ ބޮޑެތި ޚިޔާނާތްތެރިން ތީ!! ފާޑުފާޑުގެ ބަޔާން ވަކީލު ލައްވާ ނެރޭއިރު ލަދެއްނުގަނޭތަ ކަލޭމެން!!! ވިތް ވައިޓް ޕޭންޓީސް!! ސަހަނރޯ!!\nމާޗް 11, 2018 23:06\nއެއްވެސް ގާނޫނެއްގާ އޮވޭތޯ ހުރިހާކޯޓަކުން ހުކުމަކަށް ތާއީދުކޮށް ހުކުމް ތަންފީޒު ކުރަމުންދާމީހަކު ، އެހުކުމެއް ކަނޑައެޅުނު މައްސަލަ ބާތިލުނުކޮށް ފަނޑިޔާރުންގެ އަމުރަކުން ދޫކޮށްލަން އެންގުން. ތިމާމެން މިތިބެނީ ވަރަށްމޮޅަށް ގާނޫނު ކިޔަވާގެންނޯ؟ ޖާހިލަކު ވެސް އުއްތަމަ ފަނޑިޔާރު ސައީދަށްވުރެ ބުއްދިވެރިވާނެކަން ކަށަވަރު.\nމާޗް 11, 2018 23:24\nކިތަށް މިލިއަނަށްބާ އީމާންކަން ވިއްކާލީ. ބޮޑު އިބިލީސް. ހަޔާތްކުޑަ ރިޕީޓަރ. ކޮންފަދަ އުނދަގުލެއް. ޖަލުގޮޅިގަ މަރުދުވަހަށް އޮންނަންޖެހޭ ހާއިނެއް ތިއީ.\nމާޗް 12, 2018 00:55\nއުއްތަމަށް ފަނޑިޔާރު ވަނީ ފުލެޓަކަށް ޤާނޫނު އަސާސީ ވިއްކާލާފަ. ތިޔަ ފަދަ މީހުން ދައްކާ ވާހަކައިގަ ނުޖެހުމަށް ގޮވާލަން\nމާޗް 12, 2018 08:22\nފުރަތަމަ ކަލޭ ޤާނޫނަށް ތަބާވެފަ އެހެންމީހުންނަށް ތިގޮތަށް ގޮވާބަލަ، ރިޝްވަތު ހިފުމަކީ ޤާނޫނު ނެގެހެއްޓުން ކަމަށްވަންޏާ އެކަން ކުރިކަމުގެ ސަޅި ތުހުމަތެއްގަ ކަލޭ ތިހުރީ\nސާލާމަތީ ބާރުތަކަށްވެސް ތިގޮވަނީ ހަރާން ފައިސާގަ ހިފަންދޯ ލަދުކޮބާ؟


ރައީސް ޔާމީން ތުލުސްދޫއަށް: "ދަތުރުތަކުން ސަރުކާރަށް ޕްރެޝަރު އާދޭ" | | Sangu News\nރައީސް ޔާމީން ތުލުސްދޫއަށް: "ދަތުރުތަކުން ސަރުކާރަށް ޕްރެޝަރު އާދޭ"\n1 އޮކްޓޯބަރ 2019 - 10:55\nޕާޓީ ވަރުގަދަކުރެއްވުމަށް ރައީސް ޔާމީން އަތޮޅުތަކަށް! ފޮޓޯ - ޕީޕީއެމް، ޕީއެންސީ\nތުލުސްދޫ ދާއިރާގައި ހިމެނޭ ރަށްރަށަށް ކުރައްވާ ދަތުރުފުޅެއްގައި އިދިކޮޅު ލީޑަރު، ކުރީގެ ރައީސް އަބްދުﷲ ޔާމީން އަންނަ ބުރާސްފަތި ދުވަހު ފުރާވަޑައިގަންނަވާނެ ކަމަށް އިދިކޮޅު ޕީޕީއެމާއި ކޮންގްރެސް ޕާޓީގެ ކޯލިޝަނުން ބުނެފި އެވެ.\nކޮންގްރެސް ކޯލިޝަންއިން އަންގާރަ ދުވަހު ނޫސްވެރިންނާއި ބައްދަލުކޮށް ބުނެފައިވަނީ މިއީ، ކުރިޔަށް އޮތް ލޯކަލް ކައުންސިލް އިންތިހާބާއި ދިމާކޮށް ކުރާ ދަތުރުތަކެއް ކަމަށެވެ. އަދި މި ސަރުކާރައި މެދު ރައްޔިތުންގެ އެތައް ކަންބޮޑުވުމެއް ހުރިއިރު ރައީސް ޔާމިންގެ އަމާޒަކީ އެ ކަންބޮޑުވުންތަކަށް ހައްލެއް ގެނެސް ރައްޔިތުން ބޭނުންވާފަަދަ ފަސޭހަ ދިރިއުޅުމެއް ފޯރުކޮށްދިނުން ކަމަށެވެ.\nބުރާސްފަތި ދުވަހު ތުލުސްދޫއަށް ކޮންގްރެސް ކޯލިޝަންއިން ކުރާ ދަތުރާއި ގުޅޭގޮތުން މައުލޫމާތު ދެއްވަމުން ޕީއެންސީގެ ނައިބް ރައީސް އަދި ބާރަށު ދާއިރާގެ ކުރީގެ މެމްބަރު އިބްރާހިމް ޝުޖާއު ވިދާޅުވީ މި ހަފްތާގެ ބުރާސްފަތި ދުވަހު ރައީސް ޔާމީން ދިއްފުއްޓާއި ތުލުސްދޫއަށް ވަޑައިގަންނަވާނެ ކަމަށެވެ. އަދި އެ ދުވަހުގެ ރޭ ތުލުސްދޫގައި ޖަލްސާއެއް ވެސް ބާއްވާނެ ކަމަށް އޭނާ ވިދާޅުވިއެވެ. ހުކުރު ދުވަހު ރައީސް ޔާމީން ހުރާއަށާއި ހިންމަފުއްޓަށް ވެސް ވަޑައިގަންނަވާނެ އެވެ.\nޝުޖާއު ވިދާޅުވިގޮތުގައި، ރައީސް ޔާމީން އަތޮޅުތަކުގެ ތެރެއަށް ކުރައްވަމުން ގެންދަވާ ދަތުރުތަކުން ސަރުކާރަށް ވަރަށް ބޮޑަށް ޕްރެޝަރަށް އާދެއެވެ. އެ ގޮތުން އެންމެ ފަހުން މ.އަތޮޅަށް ކުރި ދަތުރުގެ ފަހުން، އެ އަތޮޅަކީ ސަރުކާރުން ވަރަށް ބޮޑަށް މުހިއްމު ކަމެއް ދޭ އަތޮޅެއް ކަމަށް ދައްކަން މިނިސްޓަރުން މަސައްކަތް ކުރެއްވި ކަމަށް އޭނާ ވިދާޅުވިއެވެ.\nރައްޔިތުންގެ ކަންބޮޑުވުންތަކާއި ޝަކުވާތައް ރައީސް އިބްރާހިމް މުހައްމަދު ސާލިހުގެ ސަރުކާރަށް އަޑުއިއްވަން ޖެހޭ ކަމަށާއި، ރަށްރަށުގެ ރައްޔިތުން މިވަގުތު ތިބި ހާލު ރައްޔިތުންނަށް ވަޒަން ކުރަންވެސް ނޭނގޭ ކަމަށް ޝުޖާއު ވިދާޅުވިއެވެ. ކަރަންޓުގެ މައްސަލަ އެކި ރަށްރަށަށް ދިމާވެފައިވާއިރު އެކަންކަމަށް ހައްލު ނުގެނެސްނުދެވިގެން އުޅެނީ ކީއްވެގެންތޯ ވިދާޅުވެ ޝުޖާއު ވަނީ ސުވާލު އުފައްދަވާފައެވެ.\nއޭގެ އިތުރުން، ރައްޔިތުންގެ ކަންބޮޑުވުންތަކެއް ސަރުކާރާއި މެދު ހުރުމުންނާއި ސަރުކާރާއި މެދު ނުރުހޭކަންތަކެއް ހުރިކަން ކަށަވަރު ވުމުން ލޯކަލް ކައުންސިލް އިންތިހާބު ފަސް ކުރުމަށް ވެސް މަސައްކަތް ކުރަމުން އަންނަ ކަމަށް ޝުޖާއު ވިދާޅުވިއެވެ. އޭނާ ވިދާޅުވީ ކައުންސިލް އިންތިހާބު ފަސް ކުރުމަށް މަސައްކަތް ކުރަނީ ބަޖެޓުގައި ދަތިތަކެއް ހުރިކަމަށް ބުނުމަށްފަހުގައި ކަމަށެވެ. އިންތިހާބުގައި އިދިކޮޅުން ނަގާނެ ސީދާ އިންސައްތައެއް ދަންނަވަން ނޭނގުނަސް، އިންތިހާބަށް ހަމަހަމަ ފުރުސަތުދީފިނަމަ ބޮޑުތަނުން އިންތިހާބު ކާމިޔާބު ކުރާނެކަމަށް ޝުޖާއު ވިދާޅުވިއެވެ.\nރައީސް ޔާމީން މި ދަތުރުފުޅު ކުރައްވާއިރު އެ މަނިކުފާނުގެ މައްޗަށް އުފުލާފައިވާ މަނީ ލޯޑާ ކުރުމުގެ ކުށުގެ ދައުވާ ޝަރީއަތުގެ ހުލާސާ ބަޔާން އިއްވުމުގެ ތާރީޚް ވަނީ އަވަސް ކޮށްފަ އެވެ. މިހާރު އޮތް ގޮތުން އެ އަޑުއެހުން އޮންނާނީ މި މަހުގެ9ވަނަ ދުވަހުގަ އެވެ.\nލޯކަލް ކައުންސިލް އިންތިހާބަށް ޕީޕީއެމް އިން ތައްޔާރުވުމުގެ ގޮތުން ރައްޔިތުންގެ ހިޔާލު ހޯދުމަށް ރައީސް ޔާމީނާއި އިދިކޮޅު ދެ ޕާޓީގެ އިސް ބޭފުޅުން ވަނީ މިދިޔަ މަހު ތިން އަތޮޅަކަށް ވަޑައިގެންފަ އެވެ. އެއީ އދ.އަތޮޅުގެ ބައެއް ރަށްރަށާއި، މ.އަތޮޅުގެ ބައެއް ރަށްރަށުގެ އިތުރުން ފ.އަތޮޅުގެ ބައެއް ރަށްރަށެވެ.


Search Results for “(أَشْرَاطُ السَّاعَةِ)” – DhiSalafiyyah\n17/09/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n14/09/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n10/09/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n07/09/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n03/09/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n31/08/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n24/08/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n24/06/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 78 “ކުޑަކުދިން ގާތުން ޢިލްމު ޙާޞިލްކުރުން. “\nކުޑަކުދިން ގާތުންޢިލްމު ޙާޞިލްކުރުން. أُمَيَّة الجُمَحِي رضي الله عنه ގެ ކިބައިން އަލްއިމާމު ޢަބްދުﷲ ބްން މުބާރަކު، އެކަލޭގެފާނުގެ ސަނަދުން ރިވާކުރައްވާފައި ވެއެވެ. ﷲގެ ރަސޫލާ صلى الله عليه وسلم ޙަދީޘްކުރެއްވިއެވެ. ((إِنَّ مِنْ أَشْرَاطِ السَّاعَةِ ثَلَاثًا: إِحْدَاهُنَّ: أَنْ يُلْتَمَسَ الْعِلْمُ عِنْدَ الْأَصَاغِرِ…)) މާނައީ: “ހަމަކަށަވަރުން ޤިޔާމާތްވުމުގެ ތިން ޢަލާމާތެއް ވެއެވެ. އެއްކަމަކީ: ކުޑަކުދިން ގާތުން ޢިލްމު އުނގެނުމެވެ.” ކުޑަކުދިންނަކީ ކޮންބައެއްތޯ الإِمَام عَبْد الله بْن المُبارَك އާ…\n22/06/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 77 “ހަމައެކަނި ދެކެފަރިތަމީހުންނަށް ކުރާ އެއްޗެއްކަމުގައި ސަލާމްކުރުންވުން. “\nހަމައެކަނި ދެކެފަރިތަމީހުންނަށް ކުރާ އެއްޗެއްކަމުގައި ސަލާމްކުރުންވުން. ޤިޔާމަތްވުމުގެ ޢަލާމާތްތަކުގެ ތެރޭގައި ދެކެފަރިތަ މީހުން ނޫން މީހުންނަށް ސަލާމް ނުކުރުން ހިމެނެއެވެ. އިބްނު މަސްޢޫދުގެ އަރިހުން [ރިވާވެގެންވާ] ޙަދީޘެއްގައި ވެއެވެ. އެކަލޭގެފާނު ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ. ((إِنَّ مِنْ أَشْرَاطِ السَّاعَةِ أَنْ يُسَلِّمَ الرَّجُلُ عَلَى الرَّجُلِ، لَا يُسَلِّمُ عَلَيْهِ إِلَّا لِلْمَعْرِفَةِ)) رواه أحمد މާނައީ: “ހަމަކަށަވަރުން ޤިޔާމަތްވުމުގެ ޢަލާމާތްތަކުގެ ތެރޭގައި ދަންނަ މީހުންނަށް މެނުވީ ސަލާންކޮށް ނޫޅުން…\n21/06/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 76 “ދަށުދަރަޖައިގެ މީހުން މަތިކުރުން. “\nދަށުދަރަޖައިގެ މީހުން މަތިކުރުން. ޤިޔާމަތްވުމުގެ ޢަލާމާތްތަކުގެ ތެރޭގައި ދަށުދަރަޖައިގެ މީސްތަކުން ހެޔޮމީހުންނަށްވުރެ މަތިކުރުމާއި އެފަދަ މީހުން ދޫކޮށް މިބައިމީހުން ކަންކަމަށް ވެރިކުރުން ހިމެނެއެވެ. ފަހެ މީސްތަކުންނަށް އަމުރުވެރީން ކަމުގައި ވާނީ އެމީހުންގެ ތެރޭތިބި ހަމަބުއްދިނުވާ އަދި އެބައެއްގެ ކިބައިގައި އެއްވެސް ހެވެއްނުވާ ދެރަވަރު މީހުންނެވެ. މިއީ ކަންތަކަން އެފުއްމިފުށަށްޖެހި ޙާލަތު ބަދަލުވެގެން ދިއުމުވެ. މިއީ ޒަމާނުގައި ފެންނަން އޮތް ކަމެއްވެސް މެއެވެ. މީސްތަކުންގެ ވެރިން ކަމުގައްޔާއި ކަންކަމުގައި އިސްވެ ބަސްކިޔައި ހަދާ ގިނަ މީހުންނީ ޢިލްމާއި ޤާބިލުކަމުގައި…\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 75 “ޞާލިޙުން ނެތިގެންދިޔުން… “\nޞާލިޙުން ނެތިގެންދިޔުން. އެކަމުގެ ޢަލާމާތްތަކުގެ ތެރޭގައި ޞާލިޙުން ނެތިގެން ދިއުމާއި ހެޔޮމީހުން މަދުވުން ހިމެނެއެވެ. އަދި ނުބައި މީސްތަކުން ގިނަވެ ނުބައިމީހުން ފިޔަވައި އިތުރު ބަޔަކު ނުވާހާ މިންވަރަށް ދެއެވެ. ޤިޔާމަތް ޤާއިމްވާހުށި އެބައިމީހުންނާގެންނެވެ. عَبْدُ اللهِ بْن عَمْرو رضي الله عنهما ގެ އަރިހުން [ރިވާވެގެންވާ] ޙަދީޘްގައި ވެއެވެ. އެކަލޭގެފާނު ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ. ((لَا تَقُومُ السَّاعَةُ حَتَّى يَأْخُذَ اللهُ شَرِيطَتَهُ مِنْ أَهْلِ الْأَرْضِ،…\n19/06/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\nބިންގަނޑު ގަންބަވައިގަތުމާއި، ބައެއްގެ ޞޫރަ [ޖަނަވާރުގެ ޞޫރައަށް] ބަދަލުވުން އަދި އުޑުން ހިލައިގެ ވާރޭ ވެއްސެވުން. ޢާއިޝާ رضي الله عنها ގެ އަރިހުން ރިވާވެގެން ވެއެވެ. އެކަމަނާ ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ. ((يَكُونُ فِي آخِرِ هَذِهِ الْأُمَّةِ خَسْفٌ وَمَسْخٌ وَقَذْفٌ)). قَالَتْ: قُلْتُ: يَا رَسُولَ اللَّهِ! أَنَهْلِكُ وَفِينَا الصَّالِحُونَ؟ قَالَ: ((نَعَمْ؛ إِذَا ظَهَرَ الخَبْثُ)) މާނައީ: “ބިންގަނޑު ގަންބަވައިގަތުމަކާއި ބައެއްގެ ޞޫރަ ބަދަލުކުރެއްވުމަކާއި…\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 73 “ބިންހެލުންތައް ގިނަވުން.. “\nބިންހެލުންތައް ގިނަވުން. އަބޫހުރައިރާ رضي الله عنه ގެ އަރިހުން ރިވާވެގެން ވެއެވެ. ރަސޫލުﷲ صلى الله عليه وسلم ޙަދީޘްކުރެއްވި ކަމުގައި އެކަލޭގެފާނު ވިދާޅުވިއެވެ. ((لَا تَقُومُ السَّاعَةُ حَتَّى تَكْثُرَ الزَّلَازِلُ)) “ބިންހެލުންތައް ގިނަވެއްޖައުމާ ހަމައަށް ޤިޔާމަތް ޤާއިމެއް ނުވާނެއެވެ.” އަދި سَلَمَةُ بْنُ نُفَيْلٍ السَّكُونِي ގެ އަރިހުން ރިވާވެގެން ވެއެވެ. އެކަލޭގެފާނު ވިދާޅުވިއެވެ. ((كُنَّا جُلُوسًا عِنْدَ رَسُولِ اللَّهِ صَلَّى اللهُ عَلَيْهِ وَسَلَّمَ (فَذَكَرَ الحَدِيْث، وَفِيْهِ): ((وَبَيْنَ…\n17/06/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު


ކުއްޖަކު އުފަންވުމުން ދީނީގޮތުން ކުރަންޖެހޭ ކަންކަން – JANNAH MV\nއައްޝައިޚު ޢަބްދުއްރަޙީމް ބިން މުޙައްމަދުމާރޗް 29, 2021\n1- ތަޙްނީކް ކުރުން: ތަޙްނީކްކުރުމަކީ ކަދުރުކޮޅެއް ޗިސްކޮށްލުމަށްފަހު އޭގެ ދިޔަ ކުއްޖާގެ ތަލީގައި ކާއްތާލުމެވެ. ނުވަތަ ކުއްޖާއަށް އޭގެ ރަހަ ފޯރުކޮށްދިނުމެވެ. ކަދުރު ނުލިބުނު ނަމަ މާމުއި ފަދަ ކޮންމެވެސް ފޮނިއެއްޗަކުންނެވެ. މިއީ މުސްތަޙައްބުކަމެކެވެ. ދަލީލު: – عَنْ عَائِشَةَ رضي الله عنها أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ كَانَ يُؤْتَى بِالصِّبْيَانِ فَيُبَرِّكُ عَلَيْهِمْ وَيُحَنِّكُهُمْ-روى البخاري (6355) ومسلم (286) – واللفظ له ޢާއިޝާ ރަޟިޔަﷲ ޢަންހާގެ ކިބައިން ރިވާވެގެންވެއެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހަށް ކުދީން(އަލަށް އުފަންވާ) ގެނެވޭކަމުގައިވިއެވެ. ދެންފަހެ އެކަލޭގެފާނު އެކުދީންގައި ބަރަކާތް ލެއްވުމަށްއެދި ދުޢާކުރައްވާ އެކުދީން ތަޙްނީކްކުރައްވަތެވެ.“\n2- ނަންކިޔުން: ކުއްޖާ އުފަންވާ ދުވަހު ނުވަތަ ތިންވަނައަށް ވާދުވަހު ނުވަތަ ހަތްވަނަދުވަހުވެސް ނަންދެވިދާނެއެވެ. މިތިންގޮތަކީވެސް ސުންނަތުގައި އައިސްފައިވާ ގޮތްތަކެވެ. ކުއްޖާއަށް ކިޔަންވާނީ މާނަ ރިވެތި އިސްލާމީ ނަމެކެވެ. ދަލީލު: – عَنْ أَنَسِ بْنِ مَالِكٍ قَالَ قَالَ رَسُولُ اللهِ صَلَى اللهُ عَلَيْهِ وَسَلَّمِ : “ وُلِدَ لِي اللَّيْلَةَ غُلاَمٌ فَسَمَّيْتُهُ بِاسْمِ أَبِي إِبْرَاهِيْمَ .. “ . رواه مسلم ( 3126 ) . އަނަސް ބިން މާލިކް ރަޟިޔަﷲ ޢަންހު ގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ތިމަންކަލޭގެފާނަށް މިރޭ ދަރިއަކު ލިބިއްޖެއެވެ. ތިމަންކަލޭގެފާނުގެ ކާބަފާކަލުން އިބްރާހީމްގެ ނަމުން އެދަރިފުޅަށް ތިމަންކަލޭގެފާނު ނަންދީފީމެވެ.\nދަލީލު: عن سمرة عن رسول الله صلى الله عليه وسلم قال : كُلُّ غُلاَمٍ مُرتَهِنٌ بِعَقِيقَتِهِ تُذْبَحُ عَنْهُ يَوْمَ سَابِعِهِ وَيُسَمَّى فِيهِ وَيُحْلَقُ رَأْسُهُ – رواه الترمذي ( 1522 ) والنسائي ( 4220 ) وأبو داود ( 2838 ) . والحديث : صححه الألباني “ الإرواء “ (4/ 385 ) ސަމުރަތު ރަޟިޔަﷲ ޢަންހުގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ’ކޮންމެ ކުއްޖަކީވެސް އެކުއްޖެއްގެ މައްޗަށް ޢަޤީޤާ ކަތިލަން ޖެހޭނެ ކުއްޖެކެވެ. އެކުއްޖާގެ ޢުމުރުން ހަތްދުވަސްވާ ދުވަހު އެކުއްޖާގެ މަތިން ޢަޤީޤާ ކަތިލެވެއެވެ. އަދި އެދުވަހުގައި ނަންދެވެއެވެ. އަދި އެކުއްޖާގެ ބޯ ބޭލެއެވެ.‘ ފިރިހެން ކުއްޖެއްނަމަ ދެބަކަރި އަދި އަންހެން ކުއްޖެއްނަމަ އެއްބަކަރި ކަތިލަންޖެހޭނެކަމުގެ ދަލީލަކީ عَنْ أُمِّ كُرزٍ أَنَّهَا سَأَلَتْ رَسُولَ اللهِ صَلَى اللهُ عَلَيْهِ وَسَلَّمَ عَنِ الْعَقِيْقَةِ ، فَقَالَ عَلَيْهِ الصَّلاَةُ وَالسَّلاَمُ : ( عَنِ الْغُلاَمِ شَاتَانِ ، وَعَنِ الأُنْثَى وَاحِدَةٌ ، لاَ يَضُرُّكُمْ ذُكْرَاناً أَمْ إِنَاثاً ) . رواه الترمذي ( 1516 ) والنسائي ( 4217 ) و صححه الألباني في “ إرواء الغليل “ (4/ 391 ) . ކީރިތި ރަސޫލާ ޞައްލަ ﷲ ޢަލައިހި ވަސައްލަމަ އަރިހުގައި، އުންމު ކުރްޒު ޢަޤީޤާއާ ބެހޭގޮތުން ސުވާލުކުރެއްވިއެވެ. ޙަދީޘްކުރެއްވިއެވެ. ”ފިރިހެން ކުއްޖަކަށް ދެ ބަކަރިއެވެ. އަންހެން ކުއްޖަކަށް އެއް ބަކަރިއެކެވެ. އެއީ ފިރިހެން ބަކަރިއެއް ކަމަށް ވިޔަސް ނުވަތަ އަންހެން ބަކަރިއެއް ކަމަށް ވިޔަސް ތިޔަބައިމީހުންނަކަށް ގެއްލުމެއް ނެތެވެ.“\n4- ބޯބޭލުން އަދި ބޮލުގެ އިސްތަށީގެ ބަރުދަނަށް ރިހިން ޞަދަޤާތްކުރުން: ދަލީލު: عَن علي رضي الله عنه عن النبي – صلى الله عليه وسلم – أنه قال: ( عَقَّ رَسُولُ اللهِ صَلَّى اللهُ عَلَيْهِ وَسَلَّمَ عَنْ الْحَسَنِ بِشَاةٍ وَقَالَ يَا فَاطِمَةُ احْلِقِي رَأْسَهُ وَتَصَدَّقِي بِزِنَةِ شَعْرِهِ فِضَّةً قَالَ فَوَزَنَتْهُ فَكَانَ وَزْنُهُ دِرْهَمًا أَوْ بَعْضَ دِرْهَمٍ ) روى الترمذي (1519) وحسنه الشيخ الألباني في صحيح الترمذي. ޢަލީ ރަޟިޔަﷲ ޢަންހުގެ ކިބައިން ރިވާވެގެންވެއެވެ. ޙަސަން ރަޟިޔަﷲ ޢަންހުއަށް ޓަކައި ރަސޫލުﷲ ޞައްލަﷲ ޢަލައިހި ވަސައްލަމަ ބަކައްޓެއް ޢަޤީޤާގެ ގޮތުގައި ކަތިލެއްވިއެވެ. އަދި ޙަދީޘް ކުރެއްވިއެވެ. އޭ ފާޠިމާ އެވެ. ދަރިފުޅުގެ ބޯބާލާފައި އިސްތަށީގެ ބަރުދަން ބެލުމަށްފަހު އޭގެ ބަރުދަނަށް ރިހިން ޞަދަގާތް ކުރާށެވެ. ޢަލީގެފާނު ވިދާޅުވިއެވެ. ތިމަންނާ އެއިސްތަށި ބަރުދަންބެލީމެވެ. ބަރުދަނަކަށް ހުރީ ދިރްހަމެއް ނުވަތަ ދިރުހަމެއްގެ ބައެއްގެ ބަރުދަނެވެ“. އަންހެންކުއްޖާގެ ބޯ ބޭލުމާމެދު ޢިލްމުވެރިންގެ މެދުގައި ޚިލާފުވެފައިވެއެވެ. އެކަމުގެ ރާޖިޙުގޮތަކީ (އެންމެ ޞައްޙަގޮތަކީ) އަންހެއް ކުއްޖެއްނަމަ ބޯ ނުބޭލުމެވެ.\n5- ޚިތާނުކުރުން: ޚިތާނުކުރުމަށް ވަކި ޚާއްޞަ ދުވަހެއް ކަނޑައެޅިފައެއް ނެތެވެ. ހަތްވަނަ ދުވަހުގައި ނުވަތަ އަހަރު ފަހުންވެސް ޚިތާނުކުރެވިދާނެއެވެ. އެހެންނަމަވެސް ކުއްޖާ7އަހަރަށްވުރެ ގިނަ ދުވަސްވަންދެން ޚިތާނު ނުކޮށް ބެހެއްޓުން ޢިލްމުވެރިން އެއީ އެދެވިގެންނުވާ ކަމެއްކަމުގައި ވިދާޅުވެއެވެ. ފިރިހެން ކުދިން ޚިތާނުކުރުމަކީ ވާޖިބެކެވެ. އަންހެން ކުދިން ޚިތާނުކުރުމަކީ ސުންނަތެކެވެ. عَنْ أَبِي هُرَيْرَةَ “ خَمْسٌ مِنَ الْفِطْرَةِ الْخِتَانُ وَالاسْتِحْدَادُ وَنَتْفُ الإِبْطِ وَتَقْلِيْمُ الأَظْفَارِ وَقَصُّ الشَّارِبِ “ . رواه البخاري ( 5550 ) ومسلم ( 257 ) . ދަލީލު: އަބޫ ހުރައިރާ ރަޟިޔަﷲ ޢަންހުގެ ކިބައިން ރިވާވެގެންވެއެވެ. ”ފިޠުރަތުގެ ތެރެއިން ފަސްކަމެއް ވެއެވެ. އެއީ ޚިތާނުކުރުމާއި ލަދުވެތި ގުނަވަންތަކުގެ އިސްތަށިބޭލުމާއި ކިހިލިފަތުގެ އިސްތަށި ލުއްސުމާއި ނިޔަފަތި ކެނޑުމާއި މަތިމަސް ކުރުކޮށް ކޮށުމެވެ.“\nIn the event you don’t findagreat support for\nA writer who does not provide suchahttps://www.affordable-papers.net/ guarantee is simply scamming you.


އަފްރާޝީމުގެ މަރާގުޅޭ ހުރިހާ މައުލޫމާތެއް ކޮމިޝަނަށް ދީފިން: ރިޔާޒު – Haftha\nPhoto: Raajje mv\nއަފްރާޝީމުގެ މަރާގުޅޭ ހުރިހާ މައުލޫމާތެއް ކޮމިޝަނަށް ދީފިން: ރިޔާޒު\nރަހުމުކުޑަ ގޮތަކަށް ގަތުލު ކޮށްލާފައިވާ ދީނީ އިލްމުވެރިޔާ އަފްރާޝީމް އަލީގެ މަރާ ގުޅިގެން ލިބިވަޑައިގެންފައިވާ ހުރިހާ މައުލޫމާތެއް ގޮތްނޭނގޭ މަރުތަކާއި ވީނުވީއެއް ނޭނގި ގެއްލިފައިވާ މީހުންގެ މައްސަލަތައް ތަހުގީގުކުރާ ކޮމިޝަނަށް ހިއްސާކޮށްފައިވާ ކަމަށް ކުރީގެ ޕޮލިސް ކޮމިޝަނަރު އަދި ތިމަރަފުށީ ދާއިރާގެ މެމްބަރު އަބްދުﷲ ރިޔާޒު ވިދާޅުވެއްޖެއެވެ.\nއޮކްޓޯބަރު 2، 2012 ގައި އަފްރާޝީމް އަވަހާރަކޮށްލީ އޭނާ ދިރިއުޅޭ ހ. ފުންވިލުގެ ސިޑިގޮޅި ކައިރީގައެވެ. އޭރު ކޮމިޝަނަރު އޮފް ޕޮލިސްއަކަށް ހުންނެވީ އަބްދުﷲ ރިޔާޒެވެ.\nރިޔާޒު މިއަދު ކުރެއްވި ޓުވީޓެއްގައި ވިދާޅުވީ، ޑރ. އަފްރަޝީމް އަވަހާރަކޮށްލި މައްސަލައިގައި ލިބިލައްވާފައިވާ ހުރިހާ މައުލޫމާތެއް މަރުތަކާބެހޭ ކޮމިޝަނާ މިއަދު ހިއްސާކޮށްފައިވާ ކަމަށެވެ. އަދި ކޮމިޝަންގެ މެމްބަރުން ކުރެއްވި ހުރިހާ ސުވާލުތަކަށް ޖަވާބު ދީފައިވާނެ ކަމަށް ވިދާޅުވިއެވެ.\nއަފްރާޝީމުގެ މަރާ ގުޅޭ ހުރިހާ މައުލޫމާތެއް މަރުތައް ތަހުގީގުކުރާ ކޮމިޝަނަށް ރިޔާޒު ހިއްސާކުރިއިރު، ރިޔާޒު މީގެ ކުރިން ވަނީ އަފްރާޝީމް އަވަހާރަކޮށްލި ހާދިސާއާ ބެހޭ ގޮތުން ފުލުހުންގެ އިދާރާގައި ނެތް، އާ މައުލޫމާތެއް އެނގިވަޑައި ނުގަންނަވާ ކަމަށް ވިދާޅުވެފައެވެ.\nއަދި އޭގެ ކުރިން ރިޔާޒު ވަނީ އެ މައުލޫމާތު ހާމަކުރައްވާނީ އެކަމަށް ރަނގަޅު ޕުލެޓްފޯމެއް ލިބިވަޑައިގަތުން ކަމަށް ވިދާޅުވެފައެވެ.\nއަފްރާޝީމުގެ މަރަށް އިންސާފު ހޯދައިދިނުމަކީ މި ސަރުކާރުގެ ވެސް ވައުދެކެވެ. އަދި އެއީ މަރު ކޮމިޝަނުން އެންމެ އިސްކަންދޭ އެއް މައްސަލައެވެ. އެ މަރަށް މިއަހަރު ހަތް އަހަރު ފުރިފައިވާއިރު، އެ މަރާ ގުޅޭ ގޮތުން އެއްވެސް މައުލޫމާތެއް ކޮމިޝަނުން އަދި އާންމެއް ނުކުރެއެވެ.\nނަމަވެސް އެކޮމިޝަންގެ ރައީސް ހުސްނުއް ސުއޫދު ވަނީ ޑރ. އަފްރާޝީމް އަވަހާރަކޮށްލުމުގެ އަޑީގައި ތިބި މީހުންގެ ތަފުސީލުތައް ކުރިއަށް އޮތް މަދު ހަފުތާތަކެއްގެ ތެރޭގައި ހާމަކުރައްވާނެ ކަމަށް ވިދާޅުވެފައެވެ. ސުއޫދު އެހެން ވިދާޅުވީ، މިދިޔަ އޮކްޓޯބަރު މަހުގެ ދެ ވަނަ ދުވަހުއެވެ. އޭގެ ފަހުން މިހާރު އެއް މަސް ދުވަސް ވެއްޖެއެވެ.


TT ge mubaaraathah mi aharuves hiyani elhifai\nޓީޓީގެ ގައުމީ މުބާރާތަށް މިއަހަރުވެސް ހިޔަނި އެޅިފައި\nމުބާރާތް ބޭއްވޭނެ ފެންވަރުގެ އިމާރާތެއް ނެތުމުން މިއަހަރުވެސް ގައުމީ ޓޭބަލްޓެނިސް މުބާރާތް ބޭއްވޭނެ ކަމާމެދު ސުވާލު އުފެދިއްޖެ އެވެ.\nޓީޓީ އެސޯސިއޭޝަންގެ ކަލަންޑަރުގައިވާ ގޮތުން، ގައުމީ މުބާރާތް ތާވަލުކޮށްފައި ވަނީ ކޮންމެ އަހަރެއްގެވެސް މިދުވަސްވަރަށެވެ. ގައުމީ މުބާރާތް މި ދިޔަ އަހަރުވެސް ބާއްވާފައި ނުވެ އެވެ. މިދިޔަ އަހަރު ބާއްވަން ކަނޑައަޅި މުބާރާތް ބޭއްވީ މި އަހަރު ކުރީ ކޮޅު އެވެ.\nޓީޓީ މުބާރާތްތައް މި އަހަރުން ފެށިގެން ކުރިއަށް ދަނީ، ސޯޝަލް ސެންޓަރުގެ އިންްޑޯ ކޯޓުގަ އެވެ. އެއީ ޓީޓީގެ އިތުރުން މިހާރުވެސް އިތުރު ތިން ކުޅިވަރަކުން ބޭނުން ކުރަމުން އަންނަ ހޯލެވެ. ވޮލީބޯޅަ އާއި ބާސްކެޓްބޯޅަ އަދި ނެޓްބޯޅަވެސް ކުޅެން އޮތް ތަނަކީ އެތަނެވެ.\nޓީޓީ އެސޯސިއޭޝަނުން ބުނީ މުބާރާތްތައް ބޭއްވުމަށް އިމާރާތުގެ ދަތިކަން ކުރިމަތި ވެފައިވާ ކަމަށެވެ. މި އަހަރުގެ ކަލަންޑަރު އަދި އިތުރު ތިން މުބާރާތެއް ބޭއްވުމަށް ވަނީ ތާވަލު ކޮށްފަ އެވެ. އެއީ ގައުމީ މުބާރާތުގެ އިތުރުން އެސޯސިއޭޝަން ކަޕާއި އިންޓަ އޮފީސް މުބާރާތެވެ. އެ ތިން މުބާރާތްވެސް ބޭއްވި ދާނެ ކަމުގެ ޔަގީން ކަމެއް ނެތެވެ.\nމިދިޔަ އަހަރާ ހަމަޔަށް ޓީޓީގެ މުބާރާތްތައް ބާއްވަމުން ގެންދިޔައީ ސޯޝަލް ސެންޓަރުގެ ގޯތި ތެރޭގައި ހަދާފައިވާ އިމާރާތެއްގެ ތެރޭގައެވެ. ނަމަވެސް ހައުސިން މިނިސްޓްރީގެ ބިމެއްގެ ގޮތުގައި އޮތް އެ ބިން އެމިނިސްޓްރީ ބޭނުން ވުމުން ޓީޓީ އެސޯސިއޭޝަނުން ވަނީ އެތަނުން ނިކުމެފަ އެވެ. މިހާރު އެ އެސޯސިއޭޝަންގެ އޮފީސް ގާއިމު ކޮށްފައި ވަނީ ހެންވޭރުގައި ހުންނަ މުނިއުފާ ޔޫތު ސެންޓަރު ކުރިން ހިންގި ތަނުގަ އެވެ.\nއެހެންނަމަވެސް އެތަނަކީ ޓީޓީ މޭޒުތައް އަތުރައި މުބާރާތްތައް ކުރިއަށް ގެންދެވޭނެ ފެންވަރުގެ ތަނެއް ނޫނެވެ. ޓީޓީއަށް ހާއްސަ އިމާރާތެއް ނެތުމުން ޓީޓީގެ ޔޫތު ޑިވްލަޕްމެންޓް ޕްރޮގްރާމަށްވެސް ވަނީ ހުރަސް އެޅިފަ އެވެ.\nޓީޓީ އެސޯސިއޭޝަންގެ ރައީސް އަލީ ރަޝީދު (އައްޔަ) ކުރިން ވިދާޅުވެފައި ވަނީ ޓީޓީ އެސޯސިއޭޝަންގެ ރަސްމީ އިމާރާތެއްގެ ގޮތުގައި ބޭނުން ކުރާނީ، ކުޅިވަރު އެކުވެނީގެ ކްރިކެޓް ދަނޑުން އުތުރުން އޮތް ބިމުގައި އަޅާ އިމާރާތް ކަމަށެވެ. ނަމަވެސް އެ އިމާރާތުގެ މަސައްކަތް ފެށޭނެ ދުވަހެއް ނޭނގެ އެވެ.\n"އެންމެ ފުރަތަމަ ޓިޓީގެ އިމާރާތެއްގެ ގޮތުގައި އަޅުގަނޑުމެން ބޭނުން ކުރަމުން ދިޔައީ އެތަން، [ކުޅިވަރު އެކުވެނީގެ ހުރި އިމާރާތް] ނަމަވެސް އެތަން ވަރަށް އާދައިގެ ގޮތަކަށް ހަދާފައި ހުރުމުން ގިނަ ދުވަސް ވެގެން އިމާރާތް ބޮލަށް ވެއްޓިދާނެ ކަމުގެ ބިރު ހީވުމުން ހައުސިންގް މިނިސްޓްރީން އަޅުގަނޑުމެން ސޯޝަލް ސެންޓަރުގައި ހުރި ބިމަށް ބަދަލު ކުރީ."\nދެހާސް ސާދަ ވަނަ އަހަރުން ފެށިގެން ޓިޓީގެ އިމާރާތެއްގެ ގޮތުގައި ބޭނުން ކުރީ، ސޯޝަލް ސެންޓަރުގައި ހަދާފައި ހުރި ތަނެވެ.\nމި އަހަރަށް ކަނޑައަޅާފައިވާ ގައުމީ މުބާރާތް ނުބޭއްވިއްޖެނަމަ އަނެއްކާވެސް މުބާރާތް ބާއްވަން ޖެހޭނީ އަންނަ އަހަރު އެވެ. ގައުމީ މުބާރާތަކީ ރާއްޖޭގެ ޓިޓީގެ އެންމެ ފޯރިގަދަ މުބާރާތެވެ. މުބާރާތުގައި މިހާރު ވެޓަރަންސް ކެޓަގަރީވެސް ހިމަނާފައި ވުމުން ކުރީގެ ކުޅުންތެރިންގެ މެދުގައިވެސް އެ މުބާރާތުގެ ވާދަވެރިކަން ގަދަ އެވެ.


December mahu raajje ge import 40 % dhshah\nޑިސެމްބަރު މަހު ރާއްޖޭގެ އިމްޕޯޓު 40 ޕަސެންޓް ދަށަށް\nކަސްޓަމްސްގެ ހެޑް އޮފީސް: މިދިއަ އަހަރު ޑިސެމްބަރު މަހު ރާއްޖޭގެ އިމްޕޯޓް ވަނީ ދަށަށް ގޮސްފައި\nދެހާސް ނަވާރަ ވަނަ އަހަރުގެ ޑިސެމްބަރާ މަހާ އަޅާ ބަލާއިރު މިދިއަ އަހަރުގެ ޑިސެމްބަރު މަހު ރާއްޖޭގެ އިމްޕޯޓު 40 ޕަސެންޓް ދަށްވެއްޖެ އެވެ.\nމޯލްޑިވްސް ކަސްޓަމްސް ސާވިސަސްގެ ތަފާސް ހިސާބުތައް ދައްކާ ގޮތުން 2019 ވަނަ އަހަރުގެ ޑިސެމްބަރު މަހު ރާއްޖެ އަށް އިމްޕޯޓް ކޮށްފައިވަނީ 4.4 ބިލިއަން ރުފިޔާގެ މުދަލެވެ. އަދި މިދިޔަ އަހަރުގެ ޑިސެމްބަރު މަހު ރާއްޖެ އިމްޕޯޓް އުޅެނީ 2.6 ބިލިއަން ރުފިޔާގެ މުދަލެވެ. އަދި 2019 ވަނަ އަހަރު ރާއްޖެ އެތެރެ ކުރި މުދަލުން ދައުލަތަށް އާމްދަނީގެ ގޮތުގައި ލިބުނީ 359 މިލިއަން ރުފިޔާ އެވެ. ނަމަވެސް މިދިޔަ އަހަރު ދައުލަތަށް ލިބުނީ 252 މިލިއަން ރުފިޔާ އެވެ. މިއީ 2019 ވަނަ އަހަރާ އަޅާ ބަލާއިރު 30 ޕަސެންޓު ދަށް ވުމެކެވެ.\nކަސްޓަމުން ބުނި ގޮތުގައި 2019 ވަނަ އަހަރުގެ ޑިސެމްބަރު މަހު ރާއްޖެ އިން އެކްސްޕޯޓު ކޮށްފައިވަނީ 425 މިލިއަން ރުފިޔާގެ މުދަލެވެ. ނަމަވެސް މިދިޔަ ޑިސެމްބަރު މަހު ރާއްޖެ އެކްސްޕޯޓު އުޅެނީ 459 މިލިއަން ރުފިޔާގަ އެވެ. އެއީ އަށް ޕަސެންޓު އިތުރު ވުމެކެވެ.\nމިދިޔަ ޑިސެމްބަރު މަހު ރާއްޖެއަށް އެންމެ ގިނައިން މުދާ އެތެރެކޮށްފައިވާ ގައުމުތަކަކީ ޗައިނާ އާއި ޔޫއޭއީ އަދި އިންޑިއާ އެވެ. ޗައިނާ އަދި ޔޫއޭއީ އިން 408 މިލިއަން ރުފިޔާގެ މުދާ އެތެރެކޮށްފައިވާއިރު އިންޑިއާ އިން 360 މިލިއަން ރުފިޔާގެ މުދާ ފާއިތުވި މަހު އެތެރެކޮށްފައިވެ އެވެ.\nމޯލްޑިވްސް ކަސްޓަމްސް ސާވިސް އިމްޕޯޓް އެކްސްޕޯޓް އިގްތިސޯދު\nތެޔޮ 800 މިލިއަން، ކާބޯތަކެތި 900 މިލިއަން\nއިމްޕޯޓް އެކްސްޕޯޓުގެ އާމްދަނީއަށް ބޮޑު އިތުރުވުމެއް


vnews - Resort Cricket mubaaraathuge championkan Bandos hoadhaifi\nރިސޯޓް ކުރިކެޓް މުބާރާތުގެ ޗެމްޕިއަންކަން ބަނޑޮސް ހޯދައިފި\nކުރިކެޓް ބޯޑުން އިންތިޒާމް ކޮށްގެން ކުރިއަށް ގެންދިޔަ 11 ވަނަ ރިސޯޓް ކުރިކެޓް މުބާރާތުގެ ޗެމްޕިއަންކަން ބަނޑޮސް ހޯދައިފި އެވެ.\nބަނޑޮސް ޗެމްޕިއަންކަން ހޯދީ ފައިނަލްގައި ކުރުނބާ މޯލްޑިވްސްއާ ވަދަކޮށްގެންނެވެ.\nފައިނަލް މެޗުގައި ގުރު ދިމާވުމުން ބަނޑޮސް ގަސްދުކުރީ ހޮވުމަށެވެ. ކުރުނބާ ޓީމުން ކުޅެން އަރާ6އޮވަރުގެ ތެރޭގައި 110 ލަނޑު ހެދިއެވެ. ޖަވާބުގައި ބަނޑޮސް ކުޅެންއަރާ6އޯވަރުގެތެރޭގައި ހެދިފައިވަނީ 107 ލަނޑުއެވެ.\nދެ ގްރޫޕަކަށް ބަހާލައިގެން ކުރިއަށް ގެންދިޔަ މިމުބާރާތުގައި ޖުމްލަ ހަތް ރިސޯޓްއަކުން ވަނީ ވާދަކޮށްފައެވެ.\nމިމުބާރާތުގެ އެންމެ ގިނަ ހަތަކަށް ޖެހި ކުޅުންތެރިޔާ އަކީ ކުރުނބާ މޯލްޑިވްސްގެ ބިދޭސީ ކުޅުންތެރިޔާ ސާނަކަ އާއި ބަނޑޮސް ޓީމުގެ ބިދޭސީ ކުޅުންތެރިޔާ ސުޖިތް އެވެ. މުބާރާތުގެ އެންމެ ގިނަ ވިކެޓް ނެގި އުކުންތެރިޔައަކަށް ހޮވުނީ ބަނޑޮަސް ޓިމުގެ ބިދޭސީ ކުޅުންތެރިޔާ ޕުޕެންދުރަ އެވެ. އަދި މުބާރާތުގެ އެންމެ ގިނަ ކެޗް ހިފި ހޮވުންތެރިޔާގެ މަގާމަށް މީރު ރިސޯޓުގެ ޕުޕެންދުރަ ހޮވުނުއިރު، މުބާރާތުގެ ހުރިހާގޮތަކުން އެންމެ މޮޅު ކުޅުންތެރިޔާއަށް ހޮވުނީ ކުރުނބާ މޯލްޑިވްސްގެ ސާނަކަ އެވެ.


UN ge mai marukazugai maadhamaa imaamuve hukuru namaadhu kuravvaanee Shahid - One Online\nއޮކްޓޯބަރު62021، މާލެ، އދ. ގެ އާންމު މަޖިލީހުގެ ރައީސް އަބްދުﷲ ޝާހިދު ސްކޫލް ކުދިންނާ ބައްދަލުކުރެއްވުމަށް އިސްކަންދަރު ސްކޫލްގައި ބޭއްވި ރަސްމިއްޔާތުގައި ޝާހިދު ވާހަކަދައްކަވަނީ --- ވަން ފޮޓޯ: ޔޫސުފް ސޮފްވާން\nއެމެރިކާގެ ނިއުޔޯކް ސިޓީގައި ހުންނަ އދ. ގެ މައި މަރުކަޒުގައި މާދަމާ އިމާމުވެ ހުކުރު ނަމާދު ކުރައްވަނީ އދ. ގެ 76 ވަނަ އާންމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު ކަމަށް ފޮރިން މިނިސްޓްރީން ބުނެފިއެވެ.\nފޮރިން މިނިސްޓްރީން މިއަދު ބުނީ ކޮންމެ ހުކުރު ދުވަހަކު އދ. ގެ މައި މަރުކަޒުގައި އިސްލާމީ ގައުމުތަކުގެ މަންދޫބުންނާއި އދ. ގައި މަސައްކަތްކުރާ މުސްލިމް މުވައްޒަފުން ޖަމާއަތުގައި ހުކުރު ނަމާދު ކުރާ ކަމަށެވެ.\nއެ މަރުކަޒުގައި މާދަމާ އިމާމުވެ ހުކުރު ނަމާދު ކުރައްވާނީ މިނިސްޓަރު ޝާހިދު ކަމަށް އެ މިނިސްޓްރީން ބުންޏެވެ.\nނިއުޔޯކްގައި ހުކުރު ނަމާދު ކުރާ ގަޑި ދިމާވާނީ ރާއްޖޭގެ ގަޑިން މާދަމާ ރޭ 10:00 އަށެވެ.\nމިއީ މިނިސްޓަރު ޝާހިދު، އދ. ގެ އާއްމު މަޖިލީހުގެ ރައީސްކަމާ ހަވާލުވެވަޑައިގެންނެވި ފަހުން އެ މަރުކަޒުގައި އިމާމުވެ ހުކުރު ނަމާދު ކުރައްވާ ފުރަތަމަ ފަހަރެވެ. އަދި މިއީ އދ. ގެ އާއްމު މަޖިލީހުގެ ރައީސަކު އެ ޖަމްއިއްޔާގެ މައި އިދާރާގައި އިމާމްވެ ހުކުރު ކުރައްވާ ފުރަތަމަ ފަހަރެވެ.\nގުޅޭ ޓެގު ޔުނައިޓެޑް ނޭޝަންސް ނަމާދު


ހަވީރުގެ އެންމެ މޮޅު ފުޓްބޯޅަ ކުޅުންތެރިޔާގެ ދެވަނަ މަގާމު ސެންޓޭއަށް\nސެންޓޭ އަށް ހަވީރުގެ ޗެއާމަން މުހައްމަދު ޒާހިރު ހުސެއިން އެވޯޑް ދެއްވަނީ /- ފޮޓޯ: އިމޭޖަސްޑޮޓްއެމްވީ\nދަރުބާރު ގޭގައި ރޭ އޮތް 21 ވަނަ ހަވީރު ސްޕޯޓްސް އެވޯޑްސް ނައިޓްގައި ހަވީރުން ހޮވި 2014 ވަނަ އަހަރުގެ ދެވަނައަށް އެންމެ މޮޅު ފުޓްބޯޅަ ކުޅުންތެރިޔާގެ މަގާމު އޭދަފުށްޓަށް އުފަން އަލީ ފާސިރު (ސެންޓޭ) އަށް ލިބިއްޖެ އެވެ. އަދި ހަވީރުން ހޮވި 21 އަހަރުން ދަށުގެ ދެވަނައަށް އެންމެ މޮޅު ފުޓްބޯޅަ ކުޅުންތެރިއާގެ މަގާމު ލިބުނީ އޭދަފުށްޓަށް އުފަން ހަމްޒާ މުހައްމަދު (ހަމްޕު) އެވެ. މިއީ މިފަދަ އެވޯޑްތަކެއް އޭދަފުށީ ކުޅުންތެރިންތަކަކަށް ލިބުނު ފުރަތަމަ ފަހަރެވެ.\nގިނަ ބަޔަކު އުއްމީދުކުރި ގޮތާ ހިލާފަށް މޮޅު ކުޅުންތެރިއާގެ މަގާމު އަލީ ފާސިރަށް ގެއްލުނީ އެ މަގާމަށް ހޮވުނު އަސަދުﷲ ޢަބްދުﷲ އަށް ވުރެ 82 ޕޮއިންޓު މަދުން ލިބުމުންނެވެ. ސެންޓޭ އަށް ލިބުނީ 1677 ޕޮއިންޓެވެ. އަސަދުﷲ އަށް 1758 ޕޮއިންޓް ލިބުނު އިރު ތިންވަނައަށް ހޮވުނު ކްލަބް އީގަލްސްގެ އިސްމާއިލް އީސާ (މެސީ) އަށް ލިބުނީ 1374 ޕޮއިންޓެވެ. މި މަގާމަށް ދެން ވާދަކުރި މާޒިޔާގެ އަސްހަދު އަލީ (އަޑުބަރޭ) އަށް 825 ޕޮއިންޓް ލިބުނު އިރު އެ ޓީމުގެ މުހައްމަދު އާރިފް (ބަކާ) އަށް ލިބުނީ 582 ޕޮއިންޓް ލިބުނެވެ.\nޕީޕަލްސް ކަޕް 2015 ގައި ހަމްޕު މާޒިޔާ އާ ދެކޮޅަށް ކުޅެނީ /- ފޮޓޯ: އިމޭޖަސްޑޮޓްއެމްވީ\nހަވީރުން ހޮވާ 21 އަހަރުން ދަށުގެ އެންމެ މޮޅު ކުޅުންތެރިއާގެ މަގާމު ހަމްޕު އަށް ވުރެ 131 ޕޮއިންޓު އިތުރަށް ލިބިގެން މުހައްމަދު އިރުފާން (އިރޭ) ހޯދީ 1705 ޕޮއިންޓާ އެކު އެވެ. ހަމްޕު އަށް 1574 ޕޮއިންޓު ލިބުނު އިރު މި މަގާމަށް ދެން ވާދަކުރި ކްލަބް އީގަލްސްގެ ހަމްދާން އިބްރާހިމަށް ލިބުނީ 1344 ޕޮއިންޓެވެ.\nހަވީރުގެ ރަންބޫޓު ވެސް އަސަދުﷲ ހޯދައިފައި ވަނީ ސެންޓޭ އަށްވުރެ4ލަނޑު އިތުރަށް ޖަހައިގެން 30 ލަނޑާއެކު އެވެ. ސެންޓޭ އަށް ޖެހުނީ 26 ގޯލެވެ.\nވެޓަރަންސް ޓީމުގެ ހާއްސަ މެޗެއް ހުކުރު ދުވަހު މާލޭގައި\nރާއްޖޭގައި އެޅި އެންމެ ފެންވަރު ރަނގަޅު ޓާފް ދަނޑު އޭދަފުށީގައި ހުޅުވައިފި\nފެބްރުއަރީ 17, 2015 at 9:41 pm\nޢޭދަފުށީ ކުޅުންތެރިން ވަރެއް ނުވާނެ ހަމަ!\nފެބްރުއަރީ 17, 2015 at 8:32 pm\nފެބްރުއަރީ 17, 2015 at 2:32 pm\nސެންޓޭ މަރުހަބާ..އަދި އިރާދުކުރެއްވީޔާ މިއަވުރެއް ބޮޑު ކާމިޔާބީ ލިބޭނެ،،ހިއްވަރު ކުރާތި


Kangana ge mi hedhun fahan aharakah vure gina dhuvas negi! – Iru\n26 ޖަނަވަރީ 2021\nއަނެއްކާވެސް އިންޑިއާގެ ތަރިއަކު އަމިއްލައަށް މަރުވެއްޖެ\nމި އޮތީ ޝާހްރުކް ހާންގެ ފޯނު ނަންބަރު، ބުނީ މެސެޖް އެއް ނަމަވެސް ކޮށްލާށޯ!\nވަރުންގެ ކައިވެންޏަށް ކަރަން ލައިގެން ހުރި ހެދުމުގެ އަގުން އެންމެން ކޮސްކޮށްލައިފި!\nވަރުން އާއި ނަތާޝާގެ ކައިވެނީގެ ފޮޓޯތައް ބަލާލަން ބޭނުންތަ؟\nތ.އަތޮޅުގެ ދެރަށެއްގެ ސިއްޙީ މަރުކަޒު އަލުން އަޅަނީ\nކޮޅުފުށިން 9މީހުން ޕޮޒިޓިވްވެއްޖެ\nފާރިސްގެ މައްސަލަ ދިޔާނާ ފުލުސް އޮފީހަށް ހުށަހަޅުއްވައިފި\nކައުންސިލް އިންތިޚާބު ފަސްކުރުމަށް އެމްޑީޕީ އާއި ޕީޕީއެމްގެ ތާއީދެއް ނެތް\nރައީސް ޔާމީންގެ މައްޗަށް ހައިކޯޓުން އިއްވި ޙުކުމާ ގުޅިގެން އިދިކޮޅުން ސީދާ ހަރަކާތަށް ނުކުންނަނީ\nކަރަންޓީނަށް ފަހު ވެސް އަހަރެމެންގެ ލޯތްބަކަށް ބަދަލެއް ނާދޭ: ޕްރިޔަންކާ\nއިސްތަށިގަނޑު ދޮންނަ އިރު މިކަންކަމަށް ސަމާލުވާތި\n45 އަހަރުގައި ވެސް މަހޭޝް ބާބޫ ހީވަނީ ޒުވާނެއް ހެން!\nއިންޑިއާގެ 13 ސްޓޭޓަކުން ދޫނި ރޯގާ ފެނިއްޖެ\nސީރަމް އިންސްޓިޓިއުޓުގައި ހިންގި އަލިފާނުގެ ހާދިޘާއެއްގައި5މީހުން މަރުވެއްޖެ\nޓްރަމްޕް ފްލޮރިޑާއަށް ވަޑައިގެންފި\n4 މާކެޓެއްގައި ރާއްޖެ އިޝްތިހާރުކުރުމަށް އެކްސްޕީޑިއާއާއެކު ކެމްޕެއިނެއް ފަށައިފި\nއުމުރުން ދުވަސްވާ ވަރަކަށްވެސް ކަރިޝްމާ ވަނީ ޒުވާން!\nކަރީނާގެ މިހާރުގެ މޫޑް އަކީ މީ!\nކަންގަނާގެ މި ހެދުން ފަހަން އަހަރަކަށްވުރެ ގިނަ ދުވަސް ނެގި!\nޝާޝާ· 13 ނޮވެމްބަރ 2020\nބޮލީވުޑްގެ މަޝްހޫރު ބަތަލާ ކަންގަނާ ރަނައުތު، އޭނާގެ ބޭބެގެ ކައިވެނީގެ ހަފްލާއަށް ލީ “ލެހެންގާ” ތައްޔާރުކުރަން ނެގި ދުވަސް ހާމަކޮށްފިއެވެ.\nދަނބާއި، ނޫ އަދި ފެހި ކުލައިން ޖަރީކޮށްފައިވާ އެ “ލެހެންގާ” އާ ބެހޭގޮތުން ޓްވިޓާގައި ހިއްސާކުރަމުން ބުނީ، އެއީ ގުޖްރާތީގެ ފަރުމާއެއްގައި ތައްޔާރުކޮށްފައިވާ ހެދުމެއް ކަމަށެވެ. އަދި “ބަންދަނީ” ނަމަކަށް ކިޔާ އެ ފަންނަކީ ނެތެމުން އަންނަ އެއްޗަކަށްވުމުން، އެ ޑިޒައިން ބޭނުންކޮށްގެން ހެދުން ފެހުމުގެ ޝަރަފު ލިބުނީތީ އުފާކުރާ ކަމަށް ބުނެފައިވެއެވެ.\nEveryone who is asking about my lehnga, itsagujrati bandhani lehnga which took almost 14 months to be made,adying art I am privileged enough to be able to support, designer Anuradha Vakil made this dream come true and my friend SabhyaSachi designed the jewellery for me 🌹 pic.twitter.com/94ecK39xc0\n21 ޖަނަވަރީ 2021\n“ކުއީން” ގެ ބަތަލާ ބުނީ އެ ހެދުން ފަހައި ނިންމަން ގާތްގަނޑަކަށް 14 މަސް ނެގި ކަމަށެވެ. “ލެހެންގާ” ފަހައި ފަރުމާކޮށްދިނީ އަނުރާދާ ވަކީލް ނަމަކަށް ކިޔާ ޑިޒައިނަރެއްކަން ފާހަގަކޮށް، އޭނާއަށް ޝުކުރު އަދާކޮށްފައިވެއެވެ. މީގެ އިތުރުން “ލެހެންގާ” އާއެކު ބޭނުންކުރި ގަހަނާ ފަރުމާކޮށްދިނީ މަޝްހޫރު ޑިޒައިނަރު ސަބްޔަސާޗީ ކަމަށް ކަންގަނާ ބުންޏެވެ.\nސާރާ މިއުޅެނީ ވޮއްމުލި ރިސޯޓުގަ!\nނޯރާ ގެ މި ހެދުން ފެނި ކޮސްނުވާ މީހަކު ނެތް!


SunOnline: Ijuthimaaee gaidhurukan: Lanka namoonaa akah!\nރުގިއްޔާ މުހައްމަދު މޫސާ 23 Mar 2020, 15:57\nލަންކާއިން ވަނީ އިޖުތިމާއީ ގައިދުރުކަން ދެމެހެއްޓުމުގައި ނަމޫނާއެއް ދައްކާފައި -- ފޮޓޯ: ޓުވިޓާ\nކޮރޯނާވައިރަސް ފެތުރުން ހުއްޓުވުމަށް ސްރީލަންކާއިން ކުރަމުންދާ މަސައްކަތްތަކުގެ ދަށުން މިދިޔަ ހުކުރު ދުވަހުގެ ހަވީރުން މިއަދު ހެނދުނާ ހަމަޔަށް އެގައުމުގައި އޮތީ ކާފިއު ހިންގައިފަ އެވެ. އަދި މިއަދު އެ ފިޔަވަޅުތައް ލުއި ކުރީ އަނެއްކާ ވެސް ދުވަސްތަކަކަށް ކާފިއު ހިންގާނެ ކަމަށް ބުނެފަ އެވެ. އެއާއެކު ލަންކާގެ ރައްޔިތުން ގެއަށް ބޭނުންވާ ތަކެތި ގަންނަން އަވަސްވެގަތް ނަމަވެސް، ފިހާރަތައް ކައިރިން ފެނިގެން ދިޔައީ ނަމޫނާ މަންޒަރެކެވެ.\nމިހާތަނަށް 87 މީހަކު ވައިރަހަށް ޕޮޒިޓިވްވެފައިވާ ލަންކާގައި ކާފިއު އިއުލާން ކުރީ ހުކުރު ދުވަހުގެ 16:00އިން ފެށިގެން މިއަދު ހެނދުނު 6:00އަށެވެ. އެހެން ނަމަވެސް ކޮލަމްބޯ އާއި ޕުއްތަލަމް ހިމެނޭ ގޮތަށް އަށް ޑިސްޓްރިކްޓެއްގެ ކާފިއު މާދަމާ ހެނދުނު ހަޔެކާ ހަމަޔަށް ވަނީ އިތުރުކޮށްފަ އެވެ. އަދި އެ ސަރަހައްދުތަކުގައި މާދަމާ 12:00އިން ފެށިގެން އަންނަ ހުކުރު ދުވަހާ ހަމަޔަށް އަނެއްކާ ވެސް ކާފިއު ހިންގާނެކަން ވަނީ އިއުލާންކޮށްފަ އެވެ.\nއެ އަށް ޑިސްޓްރިކްޓު ނޫން އެހެން ސަރަހައްދުތަކުގައި މިއަދު މެންދުރު 14:00ގައި އަނެއްކާ ވެސް ކާފިއު ހިންގަން ވަނީ ނިންމާފަ އެވެ. އަދި އެ ސަރަހައްދުތަކުގައި ދެން ކާފިއު އުވާލާނީ ބުރާސްފަތި ދުވަހު ހެނދުނު ކަމަށް ރައީސް ގޯޓާބަޔާ ރާޖަޕަކްސަ ވިދާޅުވި އެވެ.\nލަންކާގެ ނޫރަލިޔާގައި މިއަދު ހެނދުނު ފިހާރައެއް ކައިރީ އޮތް ކިޔޫއެއް --\nލަންކާގައި އެންމެންވެސް ގޭގައި ތިބުމަށް އިލްތިމާސްކޮށް ކާފިއު އިއުލާން ކުރި ނަމަވެސް އެކި ވަގުތުތަކުގައި ކާފިއު އުވާލަނީ މީހުން ގެއަށް ބޭނުންވާ ތަކެތި ގަތުމަށާއި ކޮންމެހެން ބޭނުންވާ ހިދުމަތްތައް ހޯދުމަށް ފުރުސަތު ދިނުމަށެވެ.\nއެވަގުތުކޮޅުގައި ބޭރަށް ގޮސް އުޅޭ އިރު އަމަލު ކުރަން ޖެހޭ ގޮތުގެ އިރުޝާދުތައް ލަންކާ ސަރުކާރުން ވަނީ ދީފަ އެވެ. އޭގެ ތެރޭގައި މާސްކު އަޅައިގެން ބޭރަށް ދިޔުމަށާއި ކިޔޫގައި ތިބޭ އިރު ކޮންމެ މީހަކު ވެސް އެއް މީޓަރު ދުރުގައި ތިބުމަށް އެންގުން ހިމެނެ އެވެ.\nމިއަދު ސޯޝަލް މީޑިއާގައި އެތައް ބަޔަކު ވަނީ ލަންކާގައި އެ އިރުޝާދުތަކަށް މީހުން އަމަލު ކުރި ކަމަށް ބުނެ އުފާފާޅުކޮށްފަ އެވެ. އޭގެ ތެރޭގައި ބޮޑުވަޒީރު މަހިންދަ ރާޖަޕަކްސަ ވެސް ހިމެނެ އެވެ.\n"ރައްޔިތުން ގާނޫނަށް ތަބާވެ، އިޖުތިމާއީ ގައިދުރުކަން ދަމަހައްޓާ މަންޒަރު ފެންނަ ގިނަ ފޮޓޯތަކެއް މިއަދު ހެނދުނުން ފެށިގެން ދަނީ ލިބެމުން. ކޮވިޑް19އާ ދެކޮޅަށް ކުރާ މި ހަނގުރާމައިގައި އެންމެން ވެސް އަދާ ކުރަމުންދާ ދައުރަށް އަޅުގަނޑު ޝުކުރު އަދާ ކުރަން،" މަހިންދަގެ ޓުވީޓުގައިވެ އެވެ.\nމީގެ އިތުރުން ލަންކާގައި ހަރަކާތްތެރިވާ ދުނިޔޭގެ ސިއްހަތު ޖަމްއިއްޔާގެ ބްރާންޗުން ވެސް ވަނީ ފިހާރަތައް ކައިރީ ކިޔޫގައި ޖެހިފައި ތިބި މީހުން އަމަލު ކުރަމުންދާ ގޮތް ރަނގަޅުކަން ފާހަގަ ކޮށްފަ އެވެ.\nލަންކާގެ ބައެއް ވިޔަފާރިތަކުން ވެސް ވަނީ ތަކެތި ގަންނަން ދާ މީހުން ތޮއް ނުޖެހޭނެކަން ޔަގީން ކުރުމަށްޓަކައި ހާއްސަ ފިޔަވަޅުތައް އަޅައިފަ އެވެ. އެގޮތުން ކޮންމެ މީހަކަށް ވެސް ދުވާލަކަށް ތަކެތި ގަނެވޭ މިންވަރާއި ފިހާރައިގައި ހޭދަ ކުރެވޭނެ ވަގުތު ކަނޑައަޅާ، ފިހާރަ ތެރޭ އެއް ފަހަރާ ތިބެވޭނެ މީހުންގެ އަދަދު ވެސް ވަނީ ބައެއް ވިޔަފާރިތަކުން ކަނޑައަޅާފަ އެވެ.\nއެހެން ނަމަވެސް ޓުވިޓާގައި ބައެއް ފަރާތްތަކުން ވަނީ ކިޔޫ ހަދާފައި ތިބި މީހުން ފުރަތަމަ އެކަކު އަނެކަކުގެ މެދުގައި ދުރުމިން ބެހެއްޓި ނަމަވެސް، ފިހާރަތައް ބަންދު ކުރާ ވަގުތާ ކައިރިވުމުން ކިޔޫތައް ތޮއްޖެހެން ފެށިކަން ފާހަގަކޮށްފަ އެވެ. އަދި ސޯޝަލް މީޑިއާއިން ފެންނަ ގޮތާ ހިލާފަށް، ބައެއް ވިޔަފާރިތައް ކައިރީ އެއްވެސް ތަރުތީބެއް ނެތި މީހުން އެއްވި ކަމަށް ވެސް ބުނެފަ އެވެ.\nލަންކާގައި ވައިރަސް ފެތުރުން ހުއްޓުވުމަށް އަޅާފައިވާ އިތުރު ފިޔަވަޅުތަކުގެ ތެރޭގައި ސްކޫލުތަކާއި ޔުނިވާސިޓީތައް ބަންދުކޮށް، މި ހަފްތާގައި އެންމެން ގޭގައި ތިބެގެން މަސައްކަތް ކުރަން އެންގުން ހިމެނެ އެވެ. އަދި އެގައުމަށް ވައިގެ މަގުންނާއި ކަނޑު މަގުން މީހުން އެތެރެވުން މުއްދަތެއް ނެތް ގޮތަށް މަނާކުރުން ހިމެނެ އެވެ.


އެޑިޑާސް އެކުންފުނީގެ ބްރޭންޑެއް ކަމުގައިވާ ރީބޮކް ވިއްކާލުމަށް ތައްޔާރުވަނީ | Sandhaanu\nއެޑިޑާސް އެކުންފުނީގެ ބްރޭންޑެއް ކަމުގައިވާ ރީބޮކް ވިއްކާލުމަށް ތައްޔާރުވަނީ\nޖަރުމަނުގެ މަޝްހޫރު ކުންފުންޏެއް ކަމުގައިވާ އެޑިޑާސް އޭ.ޖީ އިން އެމީހުންގެ ރީބޮކް ބްރޭންޑް ވިއްކާލަން ނިންމައިފިއެވެ. ރީބޮބޮކްބްރޭންޑް ވިއްކާލަން ނިންމާފައިވަނީ ނައިކީ އިންކް އާއި ވާދަ ކޮށް ޔޫ.އެސް ގެ ފިޓްނެސް ލޭބަލް އެެ ބްރޭންޑްއިން ހޯދިތާ15 އަހަރު ފަހުންނެވެ. އޭގެ ފަހުން މިބްރޭންޑަށް ފާހަގަކޮށްލެވޭ ވަރުގެ ކުރިއރުމެއް ހޯދިފައެއް ނުވާކަން ފާހަގަކުރެވެއެވެ.\nމިދިޔަ އަންގާރަ ދުވަހު އެޑިޑާސްގެ ތަރުޖަމާނު ވިދާޅުވިގޮތުގައި، ރަސްމީކޮށް ރީބޮކް ބްރޭންޑް އިވެސްޓް ކުރުމުގެ މަސައްކަތާބެހޭ މަޢުލޫމާތު މާރޗް 10 ވަނަ ދުވަހު އާންމުކުރެވޭނެއެވެ. މިއާއެކުގައި ފާއިތުވި އަހަރުގެ ތަފާސް ހިސާބުތައްެވެސް އާންމު ކުރާނެކަމުގައި އޭނާ ބުނެއެވެ. އަދި ރީބޮކް ބްރޭންޑް ދޫކޮށްލުމަށްޓަކައި ވާންޖެހޭ ތައްޔާރީތައް މިހާރު ވަމުންދާކަމަށް އެފަރާތުން މަޢުލޫމާތުދިނެވެ.\n2021 ވަނަ އަހަރުގެ މެދުތެރެގައި މިކަން ނިންމާނެކަމަށް އެޑިޑާސްއިން ވަނީ ކަށަވަރުކޮށްދީފައެވެ.


Haluvi speed thakaa eku Ooredoo SuperNet, A.Dh. Mahibadhoo ah! - AO News\nހަލުވި ސްޕީޑްތަކާއެކު އުރީދޫ ސުޕަރނެޓް, އދ. މަހިބަދޫއަށް!\n1 ޖީބީޕީއެސް އާއި ހަމައަށް ހަލުވި ސްޕީޑްތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް އދ. މަހިބަދޫއަށް މިއަދު ތައާރަފްކޮށްފިއެވެ.\nހަލުވި ސްޕީޑްތަކާއި، ބޮޑެތި އެލަވަންސްތައް ލިބޭ ޕެކޭޖްތަކުގެ އިތުރުން ސުޕަރނެޓްގެ ޚިދުމަތް އދ. މަހިބަދޫއިން ބައްލަވައިގަންނަ ފުރަތަމަ 20 ފަރާތަކަށް މައިކްރޮސޮފްޓް 360 ލައިސެންސްވެސް ލިބިވަޑައިގަންނަވާނެއެވެ. މީގެ އިތުރުން ސުޕަރނެޓް 50އެމް އަދި 100އެމް ނަންގަވާ ކަސްޓަމަރުންނަށް ސޮނީ ލިވް ޕްރީމިއަމް ކޮންޓެންޓްއަށް 1މަސް ދުވަހުގެ ސަބްސްކްރައިޕްޝަން މުޅިން ހިލޭ ލިބިގެންދާނެއެވެ.\n“ރާއްޖޭގެ އެކި ކަންކޮޅުތަކުގައި ތިއްބެވި އެންމެހައި ބޭފުޅުންނަށްވެސް ފެންވަރު ރަނގަޅު އިންޓަނެޓްގެ ޙިދުމަތް ހެޔޮ އަގުގައި ފޯރުކޮށްދިނުމަށްޓަކާ އަޅުގަނޑުމެންގެ ޕެކޭޖްތަކާއި ޙިދުމަތްތައް އަޕްގްރޭޑް ކުރުމަށް އަބަދުވެސް މަސައްކަތް ކުރެވޭ. އެގޮތުގެ މަތިން ދާދި ފަހުން ގެނައި ބަދަލުތަކާއެކު ސުޕަރނެޓް ޕެކޭޖްތަކަކީ މިހާރު މާކެޓްގައި އެންމެ ގިނަ ފައިދާތައް ލިބޭނެ ޕެކޭޖްތައް. %100 އާއި ހަމައަށް އިތުރު ޑޭޓާ، ޑޭޓާ ރޯލް އޯވަރ ގެ އިތުރުން ޑޭޓާ ހުސްވުމުން ލިބޭ ސްޕީޑްވެސް2ގުނައަށްވަނީ އިތުރުކުރެވިފަ. އދ. މަހިބަދޫއަށް މިއަދު މި ޙިދުމަތް ތައާރަފް ކުރުމަކީ މަހިބަދޫގެ ރައްޔިތުންނަށް އިތުރު ފުރިހަމަކަމާއި އެކު އިންޓަނެޓް ބޭނުންކުރެވި އިތުރު ފުރުސަތުތަކެއް ފަހިވެގެންދާނެ. ކުރިއަށް އޮތް ތަނުގައިވެސް ދިވެހި ރައްޔިތުންގެ ދިރިއުޅުން އިތުރަށް ފާގަތިކޮށް ކުރިއެރުން ހޯދައިދިނުމަށް އަޅުގަނޑުމެން ކުރަމުންދާ މިފަދަ މަސައްކަތްތައް ރާއްޖޭގެ ހުރިހާ ކަންކޮޅުތަކެއްގައިވެސް ކުރަމުންދާނެކަމުގެ ޔަގީންކަން އަރުވަން.” އުރީދޫގެ ޗީފް ކޮމަރޝަލް އޮފިސަރ ހުސައިން ނިޔާޒު ވިދާޅުވިއެވެ.\nފެންވަރު ރަނގަޅު އަދި އަގުހެޔޮ ޚިދުމަތްތަކެއް ކަސްޓަމަރުންނަށް ފޯރުކޮށްދިނުމަށް އުރީދޫ މޯލްޑިވްސްއިން އިން ކުރާ މަސައްކަތުގެ ތެރެއިން، ދާދި ފަހުން ވަނީ އުރީދޫ ސުޕަރނެޓް ޕެކޭޖްތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފައެވެ. މި ބަދަލުގެ ދަށުން ސުޕަރނެޓް ކަސްޓަމަރުންނަށް 5ގުނަ އިތުރު ސްޕީޑާއެކު %100 އާއި ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަނެޓް ސްޕީޑްވެސް ކަސްޓަމަރުންނަށް ލިބިގެންދެއެވެ. މީގެ އިތުރުން ސުޕަރނެޓް ގެންގުޅުއްވާ ހުރިހާ ކަސްޓަމަރުންނަށްވެސް ޑޭޓާ ރޯލް އޯވަރގެ ޙިދުމަތާއެކު މަސް ނިމޭއިރު ބާކީ ހުންނަ ޑޭޓާ އަނެއް މަހުގެ ޕެކޭޖް އިންކްލޫސިވް ޑޭޓާއާއި އެއްވެގެންދާނެއެވެ.\nމަހިބަދޫގެ ރައްޔިތުންނަށް، އެންމެ ހެޔޮއަގުގައި އިންޓަނެޓްގެ ޚިދުމަތް، ސުޕަރނެޓް ފިކްސްޑް ބްރޯޑްބޭންޑް މެދުވެރިކޮށް މިހާރު ލިބިގެންދާނެއެވެ. މި ޚިދުމަތް ހޯއްދެވުމަށް ނުވަތަ ސުޕަރނެޓް ޕެކޭޖްތަކާއި ބެހޭ އިތުރު މައުލޫމާތު ހޯއްދެވުމަށް، http://ore.do/getsupernet އަށް ޒިޔާރަތްކުރައްވާށެވެ.\nއުރީދޫއުރީދޫ މޯލްޑިވްސްއުރީދޫ ސުޕަރނެޓްއުރީދޫ ސުޕަރނެޓް ފިކްސްޑް ބްރޯޑްބޭންޑު\nއުރީދޫގެ ސުޕަނެޓް ފިކްސްޑް ބްރޯޑްބޭންޑް ޕެކޭޖްތަކުގެ އަގު ހެޔޮކޮށް ބާކީ ޑޭޓާ އަނެއް މަހަށް